
	讜谞讜转谉 诇讜 砖讻专讜 讻驻讜注诇 讘讟诇. 讗讬 讙专住 转谞讗 讻驻讜注诇 讘讟诇 讗''讻 诇讗 讙专住讬' 讘诪转谞讬' 讘讟诇 驻讬专砖 讘拽讜谞讟专住 讻驻讜注诇 讘讟诇 诪讗讜转讛 诪诇讗讻讛 讚讘讟诇 诪讬谞讛 讛讬讬谞讜 砖讗诐 讛讬讛 注讜砖讛 转讞诇讛 诪诇讗讻讛 讻讘讬讚讛 讜诪专讜讬讞 讛专讘讛 讜讝讗转 讛讬讗 拽诇讛 讗讜诪讚讬诐 讻诪讛 讬谞讬讞 诪砖讻专讜 诇注砖讜转 诪诇讗讻讛 讝讜 砖讝讛讜 讬讜转专 诪诪讛 砖谞讜转谞讬谉 诇注砖讜转 讻讬 讗讬谉 讗讚诐 诪谞讬讞 诪专讬讜讞 讙讚讜诇 讗诇讗 诪注讟 讗注''驻 砖讘讗 诇讜 讘讟讜专讞 讬讜转专 讜诇驻讬专讜砖讜 讗转讬讗 诪转谞讬转讬谉 讻专' 砖诪注讜谉 讚讗诪专 谞讜转谉 诇讜 砖讻专讜 诪砖诇诐 讜诇讗 讻专' 诪讗讬专 讜拽砖讛 诇驻讬专讜砖讜 讚拽讗诪专 讘讙诪' 讗讘诇 住讬驻讗 讚谞驻讬砖 讟专讞讗 讗讬诪讗 诇讗 住讙讬 诇讬讛 讻驻讜注诇 讘讟诇 讜讛砖转讗 讜讛诇讗 诇驻讬 诪讛 砖讛讬讗 讻讘讬讚讛 谞讜讟诇 讬讜转专 讗诪讗讬 住''讚 讚诇讗 转住讙讬 讻驻讜注诇 讘讟诇 讜注讜讚 讚拽转谞讬 讘转讜住驻转讗 (驻''讚) 讛诪讜砖讬讘 讗转 讞讘讬专讜 讘讞谞讜转 诇诪讞爪讬转 砖讻专 谞讜转谉 诇讜 砖讻专讜 讻驻讜注诇 讘讟诇 讚讘专讬 专''诪 诪砖诪注 讚诪转谞讬' 讗转讬讗 讻专' 诪讗讬专 讜诇讻讱 谞专讗讛 诇驻专砖 讻驻讜注诇 讘讟诇 讛讬讬谞讜 讻讬讜砖讘 讜讘讟诇 诇讙诪专讬 讜讛砖转讗 讗''砖 爪专讬讻讜转讗 讚讙诪专讗 讜诪转谞讬转讬谉 讗转讬讗 讻专' 诪讗讬专 讜讛讗 讚拽讗诪专 讘讙诪' 专讘讬 诪讗讬专 讘讬谉 诪专讜讘讛 讘讬谉 诪讜注讟 讛讬讬谞讜 讻诇讜诪专 讘讬谉 讛讬讛 注讜住拽 讘诪诇讗讻讛 诪专讜讘讛 讘讬谉 讛讬讛 注讜住拽 讘诪诇讗讻讛 诪讜注讟转 诇注讜诇诐 谞讜转谉 诇讜 讻驻讜注诇 讘讟诇 专''砖 讗讜诪专 谞讜转谉 诇讜 砖讻专讜 诪砖诇诐 砖讗讜诪讚讬诐 讻诪讛 讛讬讛 专讜爪讛 诇讬讟讜诇 讜诇讬讘讟诇 诪诪诇讗讻讛 讻讘讬讚讛 砖讛讬讛 注讜住拽 讜讬注住讜拽 讘诪诇讗讻讛 拽诇讛 讻讝讜 讚讛讬讬谞讜 讟驻讬 诪专' 诪讗讬专 讜讛讗 讚拽转谞讬 讘转讜住驻转讗 讘住讬驻讗 讘转专 诪讬诇转讬讛 讚专讘讬 诪讗讬专 讜专' 砖诪注讜谉 讗讜诪专 谞讜转谉 诇讜 砖讻专讜 诪砖诇诐 讗讘诇 讗讬谞讜 讚讜诪讛 注讜砖讛 诪诇讗讻讛 诇讬讜砖讘 讘讟诇 讬讜砖讘 讘讞诪讛 诇讬讜砖讘 讘爪诇 诇讗讜 讘讟诇 诇讙诪专讬 讗诇讗 诪讗讜转讛 诪诇讗讻讛 讛讞诪讜专讛 讜诪讬讛讜 诇注讬诇 讘住讜祝 讗诇讜 诪爪讬讗讜转 (讚祝 诇讗: 讜砖诐) 讙讘讬 讛砖讘转 讗讘讬讚讛 讚拽转谞讬 谞讜讟诇 砖讻专讜 讻驻讜注诇 讘讟诇 谞专讗讛 讻驻讬' 讛拽讜谞讟专住 诪讚驻专讬讱 讛转诐 讛讗 诇讗讜 讘讟诇 讛讜讗 诪砖诪注 讚驻专讬讱 诪砖讜诐 讚诪砖诪注 诇讬讛 讘专讬讬转讗 讚拽转谞讬 讻驻讜注诇 讘讟诇 砖谞讜转谞讬诐 诇讜 讻诪讜 砖讬专爪讛 驻讜注诇 诇讬砖讘 讜诇讬讘讟诇 诇讙诪专讬 诇讻讱 谞专讗讛 诇驻专砖 讛转诐 讛讱 讚诪砖谞讬 讗讘讬讬 讻驻讜注诇 讘讟诇 诪讗讜转讛 诪诇讗讻讛 讚讘讟讬诇 诪讬谞讛 讻讚驻讬' 讘拽讜谞讟专住 讜讗''转 讗诐 讻谉 讛讜讗 谞讜讟诇 砖讻专讜 注诇 讛砖讘转 讗讘讬讚讛 讜讘讛讻讜谞住 (讘''拽 讚祝 谞讜:) 讗诪专讬谞谉 讚讟注诐 讚砖讜诪专 讗讘讬讚讛 讛讜讬 讻砖讜诪专 讞谞诐 诪砖讜诐 讚诪讗讬 讛谞讗讛 拽讗 诪讟讬 诇讬讛 讜注''讻 诇讗 拽讗诪专讬 专讘谞谉 讟注讬谞讛 讘砖讻专 讗诇讗 诪砖讜诐 讚讗''讻 诇讻转讜讘 专讞诪谞讗 讟注讬谞讛 讜诇讗 讘注讬 驻专讬拽讛 讜讬''诇 讚讗讬谉 诇讞讜砖 讗诐 谞讜讟诇 砖讻专 讻讬讜谉 砖注讜住拽 讘诪诇讗讻讛 讗讞专转 讜诪驻住讬讚 讚讛讗 讗诐 讛讬讛 砖诐 讘讬转 讚讬谉 讛讬讛 诪转谞讛 诇讬讟讜诇 讻诇 诪讛 砖诪驻住讬讚 讜注讻砖讬讜 讚诇讬讻讗 讘''讚 诇诪讛 诇讗 讬讟讜诇 讻诇 讟专讞讜 讜讘驻专拽 注讚 讻诪讛 (讘讻讜专讜转 讚祝 讻讟: 讜砖诐 讚''讛 讻驻讜注诇) 谞诪讬 讚拽转谞讬 谞讜讟诇 砖讻专 诇讚讜谉 讻驻讜注诇 讘讟诇 讛转诐 谞诪讬 讬''诇 讻驻''讛 讻讬讜谉 砖诪转讘讟诇 诪诪诇讗讻转讜 讬讻讜诇 诇讬讟讜诇 砖讻专: 讗诇讗 讗诐 讻谉 谞讜转谉 诇讜 砖讻专 注诪诇讜 讜诪讝讜谞讜. 讛讻讗 诇讗 砖讬讬讱 诇诪讬转谞讬 讻驻讜注诇 讘讟诇 讚讗讬谉 诪转讘讟诇 诇讛讗讻讬诇讛 讜诇讛砖拽讜转讛 讗诇讗 专讙注 讗讞讚 讘讬讜诐 讗讘诇 讞谞讜谞讬 讻诇 注住拽讜 讘讻讱 讚转谞讬讗 讘转讜住驻转讗 (驻''讚) 讛诪讜砖讬讘 讞谞讜谞讬 讘讞谞讜转 讗诐 讛讬讛 讗讜诪谉 诇讗 讬注住讜拽 讘讗讜诪谞转讜: 讗讘诇 诪拽讘诇讬诐 注讙诇讬谉 讜住讬讬讞讬谉. 转讬诪讛 诪讗讬 拽诪''诇 驻砖讬讟讗 讻讬讜谉 讚讗讬谉 诪拽讘诇 注诇讬讜 讗讞专讬讜转 讜讗讬 诪砖讜诐 讚讘注讬 诇诪讬转谞讬 讜诪讙讚诇讬谉 讗讜转谉 注讚 砖讬讛讬讜 诪砖讜诇砖讬谉 讝讛 讛讬讛 讬讻讜诇 诇讛砖诪讬注谞讜 讘专讬砖讗 诇讗讞专 砖谞转谉 砖讻专讜 讜讬砖 诇讜诪专 讚拽诪砖诪注 诇谉 讚讘住转诪讗 讗讬谉 诪拽讘诇 注诇讬讜 砖讜诐 讗讞专讬讜转 讜诇讗 讛讜讬 注住拽讗 讻讬讜谉 讚讘转讞诇讛 讻砖拽讘诇 注讙诇讬诐 诇讗 砖诪讜 讗讜转诐 讗诇讗 诇讗讞专 砖讙讚诇讜 讜讘讗讬谉 诇讞诇讜拽 讛砖讘讞 讗讝 砖诪讬谉 讗讜转诐 讻诪讛 讛砖讘讬讞讜 讜诇讛讻讬 转谞讗 讘专讬砖讗 砖诪讬谉 讜讘住讬驻讗 诪拽讘诇讬谉 讜讻砖砖诪讬谉 讘砖注转 拽讘诇讛 讘住转诐 诪拽讘诇 注诇讬讜 讞爪讬 讛讗讞专讬讜转 讻诪讜 讘砖讗专 注住拽讗:





专诪讘"谉

讜讞讻讬专讬 谞专砖讗讬. 谞专讗讛 砖讘诪砖讻谞转讗 讚住讜专讗 诪诪砖讻讬谞谉 注讚 讬讜诐 驻诇谉 讜讛讛讜讗 讬讜诪讗 转讬驻讜拽 讘诇讗 讻住祝 讜讗注驻"讻 讗住专讬讛 砖讗讬谉 讛拽专拽注 拽谞讜讬 诇讜 讻砖讞讜讻专讛 讜讛讜讗 讞讬讬讘 诇讬转谉 诇讜 讻讱 讜讻讱 讻讜专讬谉 讘砖谞讛 讘讬谉 注讜砖讛 诪注讟 讘讬谉 注讜砖讛 讛专讘讛 谞诪爪讗 谞讜讟诇 讬讜转专 诪诪注讜转讬讜. 讜讛专' 诪砖讛 讛住驻专讚讬 讝"诇 讗诪专 砖讗讬谞讛 讗诇讗 讛注专诪转 专讘讬转 讜讻讚转谞讗 讘专讘讬转 讚讘讬 专' 讞讬讬讗 讜谞专讗讬谉 讚讘专讬讜, 讗讘诇 专砖"讬 讝"诇 讻转讘 讚专讘讬转 讙诪讜专讛 讛讬讗:



讻驻讜注诇 讘讟诇 讜讛讗 诇讗讜 讘讟诇 讛讜讗, 讗诪专 讗讘讬讬 讻驻讜注诇 讘讟诇 砖诇 讗讜转讛 诪诇讗讻讛 讚讘讟诇 诪讬谞讛. 讻讘专 讻转讘转讬 砖专"讞 讝"诇 诪驻专砖 砖讗诐 讛讬讛 讞讬讬讟 诇讗 讬讗诪专 讘讟诇 讗谞讬 诪诪诇讗讻转讬 住诇注 转谞讛 诇讬 讗诇讗 讗讜诪讚讬谉 讗讜转讜 讘注转 砖讗讬谉 诇讜 诪讛 讬转驻讜专 讜讛讜讗 讬讜砖讘 讜讘讟诇 讗诐 讬讘讗 讗讚诐 讜讬讗诪专 诇讜 转讬拽讞 讘转驻讬专转 讘讙讚 讞爪讬 住诇注 讗讜 转砖讗专 讘讟诇 讻诇 讛讬讜诐 讜讘注转 砖讛诪诇讗讻讛 诪爪讜讬讛 讻讙讜谉 讘驻专住 讛专讙诇 讜讻讬讜爪讗 讘讜 砖讻专 转驻讬专转 讛讘讙讚 住诇注 讜诪讛 砖诪转讘专专 砖谞讜讟诇 讘砖注讛 [砖讗讬谉] 诇讜 转驻讬专讛 讛讜讗 砖谞讜讟诇 诪诪谞讜, 讜专讘讬谞讜 讛讙讚讜诇 讝"诇 驻讬专砖讛 讻谉 讘转砖讜讘讜转讬讜.
讜专砖"讬 讝"诇 诪驻专砖 讗诐 谞讙专 讛讜讗 讗讜 谞驻讞 砖诪讬谉 讻诪讛 讗讚诐 专讜爪讛 诇讬讟讜诇 诇讛讘讟诇 诪诪诇讗讻讛 讻讘讚讛 讻讝讜, 讜讛讗 讚讗诪专 专"砖 诇拽诪谉 谞讜转谉 诇讜 砖讻专讜 诪砖诇诐 驻专砖"讬 讝"诇 讻驻讜注诇 讘讟诇 讜讬驻讛 讗诪专 诇驻讬 驻讬专讜砖讜 讻驻讜注诇 讘讟诇 砖讻讱 砖谞讜讬讛 讘转讜住驻转讗 专"砖 讗讜诪专 谞讜转谉 诇讜 砖讻专讜 诪砖诇诐 讗讬谞讜 讚讜诪讛 讛注讜砖讛 诪诇讗讻讛 诇讬讜砖讘 讜讘讟诇 讜讗讬谞讜 讚讜诪讛 讛讬讜砖讘 讘讞诪讛 诇讬讜砖讘 讘爪诇.
讜讬砖 砖诪讻专讬注讬谉 讻讚讘专讬 专砖"讬 讝"诇 诪讛讗 讚讗诪专讬' 讘驻专拽 讛讗讜诪谞讬谉 讜谞讜转谉 诇讜 砖讻专讜 诪砖诇诐 讗讘诇 讗讬谞讜 讚讜诪讛 讛讘讗 讟注讜谉 诇讘讗 专讬拽谉 讜讻讜' 讜讗诪专讬' 注诇讛 讞讘讬讘讬 讗诪专 讗讬 讗谞讗 讛讜讗讬 诇讗 讬讛讬讘谞讗 诇讛讜 讗诇讗 讻驻讜注诇 讘讟诇 讜讗转 讗诪专转 诪砖诇诐 讜讛讗 注诇讛 拽转谞讬 讗讬谞讜 讚讜诪讛 讜讻讜' 讗诇诪讗 讛讬讬谞讜 讻驻讜注诇 讘讟诇.
讜讝讗转 讛讛讻专注讛 讗讬谞讛 诪讻专注转 讚讜讚讗讬 驻讜注诇 讘讟诇 讛讜讗 讻诪讜 砖讗诪专 专砖"讬 讝"诇, 讗讘诇 诪驻谞讬 砖讝讛 讗讬谞讜 讘讟诇 讜讛讜讗 诪转注住拽 讘讞谞讜转 诇讛讜诇讬讱 驻讬专讜转 讜诇讛讘讬讗 讜诇诪讚讜讚 讜诇诪讻讜专 讜诇拽讘诇 诪注讜转 诪砖讜诐 讛讻讬 讗拽砖讜 讘讙诪专讗 讜讛讗 诇讗讜 讘讟诇 讛讜讗 讜诪驻专砖 讗讘讬讬 讚讛讗讬 讘讟诇 诇讗讜 讻讚拽住"讚 讻讗讚诐 砖讗讬谞讜 注讜砖讛 诪诇讗讻讛 注讻砖讬讜 讗诇讗 驻讬专讜砖 讗讞专 讬砖 诇讜 讜讛讜讗 讻驻讜注诇 讘讟诇 砖诇 讗讜转讛 诪诇讗讻讛 讛专讗砖讜谞讛 讻诇讜诪专 砖诇讗 讛讬讛 注讜砖讛 诪转讞诇讛 诪诇讗讻讛 讻诪讜 砖驻专"讞 讝"诇, 讜诪住转讘专讗 讻讛讗讬 驻讬专讜砖 诪讚讗诪专讬' 讘讙诪专讗 讗讘诇 诪注讜转 诇讬拽讞 驻讬专讜转 讚谞驻讬砖 讟专讞讬讛 讗讬诪讗 诇讗 转讬住讙讬 诇讬讛 讻驻讜注诇 讘讟诇 讜讻讜' 讜讗诐 讻讚讘专讬 专砖"讬 讝"诇 诪讗讬 谞驻拽诇讬讛 诪讬谞讛 讗诐 讟专讞讜 诪专讜讘讛 讗讬谞讜 驻讜讞转 诪诪诇讗讻转讜 讛专讗砖讜谞讛 讗诇讗 诪注讟 讜讗诐 讟专讞讜 讻讟讜专讞 讛诪诇讗讻讛 砖讛讬讛 注讜砖讛 谞讜转谉 诇讜 讚诪讬 讻诇 诪诇讗讻转讜 讜讗诐 讗讬谉 讟专讞讜 诪专讜讘讛 驻讜讞转 讛专讘讛 讜讗诪讗讬 讗讬爪讟专讬讱 诇诪谞转谞讬 转专转讬, 讗诇讗 砖"诪 讻驻专讜砖 讛讙讗讜谞讬诐 讝讻专讜谞诐 诇讘专讻讛.
讜专讘讬谞讜 讛讙讚讜诇 讝"诇 讻转讘 讘讛诇讻讜转讬讜 讚诪转谞讬' 专' 诪讗讬专 讛讬讗 讚讗诪专 讻诪讛 砖讻专讜 讘讬谉 诪专讜讘讛 讘讬谉 诪讜注讟, 讻诇讜诪专 砖讛讜讗 讻诪讜 讛讬讛 砖讜讻专 注爪诪讜 讘讻诇 讬讜诐 讜讗讜诪讚讬谉 讻诪讛 讬专爪讛 诇讬讟讜诇 诪诪诇讗讻讛 讘砖注讛 砖讛讜讗 讬讜砖讘 讜讘讟诇 讜讛讻诇 诇驻讬 诪诇讗讻转讜 讜诇驻讬 诪讛 砖讛讬讛 诪砖转讻专, 讜诇驻讬 驻专砖"讬 讝"诇 住转诐 诪转谞讬' 专"砖 讛讬讗.
讜诪爪讗转讬 讘转砖讜讘转讬讜 砖谞砖讗诇讛 诪诇驻谞讬讜 讝"诇 注诇 注谞讬谉 讝讛 讛讬讗讱 诇讗 驻住拽 诇专' 砖诪注讜谉 讜住转诐 诪转谞讬' 讻讜讜转讬' 讜讛砖讬讘 讝诐 砖驻专砖谞讜 讻讬 住转诐 诪转谉' 讚讗讬谉 诪讜砖讬讘讬谉 讞谞讜谞讬 诇诪讞爪讬转 砖讻专 讜讻讜' 专' 诪讗讬专, 讬砖 诇谞讜 砖诇砖 专讗讬讜转 讛讗讞转 砖讬讚讜注 讛讜讗 讘转诇诪讜讚 讚住转诐 诪转谞讬' 专' 诪讗讬专, 专"诇 砖讗诇讜 讛讬讛 专' 砖诪注讜谉 讛讜讛 讗诪专讬 讘讙诪专讗 诪谞讬 诪转谞讬' 专' 砖诪注讜谉 讜诇讗驻讜拽讬 诪住转诐 诪转谞讬' 专' 诪讗讬专 讜讝讜 讚专讱 谞讛讜讙讛 讘专讘 诪拽讜诪讜转 砖讘转诇诪讜讚 讗注"驻 砖转爪讬谞讜 讘诪讬注讜讟谉 砖诇讗 讞砖砖讜 诇驻专砖, 讜讛砖谞讬转 讛转讜住驻' 讗诪专讛 讛诪讜砖讬讘 讗转 讞讘专讜 讘讞谞讜转 诇诪讞爪讬转 砖讻专 讛专讬 讝讛 谞讜转谉 砖讻专讜 讻驻讜注诇 讘讟诇 讚讘专讬 专' 诪讗讬专 专' 讬讛讜讚讛 讗讜诪专 讗驻讬' 诇讗 讟讘诇 注诪讜 讜讻讜' 专"砖 讗讜诪专 谞讜转谉 诇讜 砖讻专讜 诪砖诇诐 讜讗讬谞讜 讚讜诪讛 讻讜', 讜讛砖诇讬砖讬转 砖讛转诇诪讜讚 讛讜讚讛 讻谉 讜讗诪专 转谞讗 讻驻讜注诇 讘讟诇 讜讗诇讜 诇讗 讛讬讛 住转诐 诪转谞讬' 专' 诪讗讬专 诇讗 讛讬讛 诪讜住讬祝 讛转诇诪讜讚 诪谉 讛转讜住驻转讗 讘讟诇 砖讛讜讗 专' 诪讗讬专 讜讻讬讜谉 砖谞转讘专专 砖住转诐 诪转谞讬' 专' 诪讗讬专 讜诪爪讬谞讜 专' 诪讗讬专 讗讜诪专 讘讬谉 诪专讜讘讛 讘讬谉 诪讜注讟 讜注驻"讬 诪讛 砖驻讬专砖谞讜.
讜讛诇讻讛 讘讛讚讬谉 诪讬诪专讗 讻专' 诪讗讬专, 讞讚讗 讚住转诐 诪转谞讬转讬谉 讜诪讞诇讜拽转 讚讘专讬转讗 讛诇讻讛 讻住转诐, 讜注讜讚 讚讙诪专讗 拽讗 砖拽讬诇 讗诇讬讘讗 讚专' 诪讗讬专 讜诪驻专砖 诪讬诪专讗讛 诪讗讬 讻驻讜注诇 讘讟诇 砖诇 讗讜转讛 诪诇讗讻讛 讚讘讟诇 诪讬谞讛 讜讻讜' 讜注讜讚 讚讞讝讬谞谉 砖诪注转讗 讗讝诇讗 讗诇讬讘讗 讚专讘讬 诪讗讬专 讜讗讬爪讟专讻讬谞谉 诇讛谞讬 专讗讬讜转 诇讗驻讜拽讬 诪诪讬诪专讬讛 讚专' 砖诪注讜谉 讜诇讘专讜专讬 讚诇讬转 讛诇讻转讗 讻讜讜转讬讛, 讗讘诇 专' 讬讛讜讚讛 讛讗 讗转讜拽诐 诇讬' 讘砖讬讟讛. 讝讛 诇砖讜谉 转砖讜讘转 专讘讬谞讜 讛讙讚讜诇 讝"诇 讜专讗讬转讜 诪谉 讛转讜住驻转讗 诪讻专注转 砖讗讬谉 诇驻拽驻拽 注诇讬讛, 讜诇驻讬 讚讘专讬讜 讛讗 讚讗诪专讬' 讘讙诪专讗 转"拽 住讘专 诇讛 讻专' 砖诪注讜谉 讛"讛 诇专' 诪讗讬专 讗诇讗 诪砖讜诐 讚讗讬讻讗 驻讜注诇 讚诇讗 砖拽讬诇 讘讘讟讜诇讬 讟驻讬 诪谞住讬讜讘讬 讜转讜专转讬 诪讜拽讬 诇讛 讻专' 砖诪注讜谉:





专砖讘"讗

讛讗 讚讗诪专: 讜诪讗谉 讚讗住专, 讗诪专 诇讱, 砖讚讛 讗讞讜讝讛 讛拽讚砖 讛讜讗. 拽砖讛 诇讬 讜诇诪讛 讛讜爪专讻讜 诇讞讝专 讗讞专 讟注诐 讝讛 讜讻讬 诪讗谉 讚讗住专 专讘讬转 拽爪讜爪讛 讛讬讗, 讜讛讗 讗祝 诇讚讬讚讛讜 讗讘拽 专讘讬转 讛讜讗, 讜专讘 讗砖讬 讛讜讗 讚注讘讬讚 注讜讘讚讗 讘讬转讜诪讬诐 拽讟谞讬诐 讻讙讚讜诇讬诐, 讜诪专 讝讜讟专讗 诪砖诪讬讛 讚专讘 驻驻讗 讚诇讗 讗讻诇 讗诪专 诇注讬诇 讘讗转专讗 讚诪住诇拽讬 诪住诇拽讬 诇讬讛 诪转诪专讬 讚注诇 讘讜讚讬讗, 讜讗讬 讗讙讘讬谞讛讜 讘住讬住谞讬 拽谞讬. 讜转讜 拽砖讛 诇讬 诪讗谉 讚讗讻讬诇 谞诪讬, 诪讗讬 拽讗 诪讬讬转讬 诪砖讚讛 讗讞讜讝讛 诇诪砖讻谞转讗 讘谞讻讬讬转讗 诇诪讙诪专 诪讬谞讛 讚诇讗 讛讜讬 讗讘拽 专讘讬转. 讜谞专讗讛 诇讬, 讚诪砖讜诐 讚诇专讘讬谞讗 讘诇讗 谞讻讬讬转讗 专讘讬转 拽爪讜爪讛, 讗讬爪讟专讬讱 诇诪讙诪专 诪讛转诐 讚讘谞讻讬讬转讗 讻诇 讚讛讜 诇砖转专讬, 讜讻讬讜谉 讚砖专讬 专讞诪谞讗 讘讛讚讬讗 诪砖专讗 砖专讬谞谉 诇讬讛 诇讙诪专讬, 讚讻讬讜谉 讚诪谞讻讛 诪讞讜讘讬讛 诇讗 诪讞讝讬 讻专讘讬转 讗诇讗 讻诪讜讝讬诇 讙讘讬讛, 讜讘讜讚讗讬 讻诇 诪讗讬 讚砖专讗 专讞诪谞讗 讘讛讚讬讗 讜讗诪专 讚诇注讘讚讜 讛讻讬谉, 讜讻讚讗诪专 讘砖讚讛 讗讞讜讝讛. 讚诇驻专拽讜 讘住诇注 讜驻讜谞讚讬讜谉 讘砖谞讛, 砖诪注 诪讬谞讛 诪讬诇转讗 讚讛讬转专讗 讙诪讜专讛 讛讬讗, 讜诇讬讻讗 诇诪讬讞砖 讘讛 诇诪讬讚讬, 讜诇驻讬讻讱 讛谞讬 讚诇讗 讗讻诇讬 谞诪讬 讗爪讟专讬讻讜 诇诪讬讛讘 讘讛 讟注诪讗, 讜诇诪讬诪专 讚砖讗谞讬 讛转诐 讚讛拽讚砖 讛讜讗 讜专讞诪谞讗 讗讜拽诪讬讛 讗驻讚讬讜谉, 讜讘驻讚讬讜谉 讻诇 讚讛讜 住讙讬 诇讬讛, 讻讱 谞专讗讛 诇讬.
注讜讚 拽砖讛 诇讬, 讜谞讙诪专 诪讘讬转 讘讘转讬 注专讬 讞讜诪讛 诇讻讜诇讬 注诇诪讗 诇诪讬讻诇 讗驻讬诇讜 讘诇讗 谞讻讬讬转讗 讜讘讗转专讗 讚诪住诇拽讬, (讜讗驻讬') [讜讗诇讜] 诇专讘讬谞讗 诪讻专 讻讬 讛讗 讗驻讬诇讜 专讘讬转 拽爪讜爪讛 讛讬讗. 讜讬砖 诇讜诪专, 讚专讘讬谞讗 诪讜拽讬 诇讛 讘专讘讬转 注诇 诪谞转 诇讛讞讝讬专, 讻讚诪讜拽讬 诇讛 专讘讗 讘注专讻讬谉 驻专拽 讛诪讜讻专 砖讚讛讜 (诇讛, 讘), 讛讗 讻诇 砖诇讗 讛转谞讛 专讘讬转 拽爪讜爪讛 讛讬讗 诇讚讬讚讬讛, 讜讚诇讗 讻专讘讗 讜专讘 讗砖讬 讜专讘讛 讘专 专讘 讛讜谞讗. 讜讗讬 谞诪讬 诇专讘谞谉 讚讘专讬讬转讗 讚拽讗诪专讬 专讘讬转 讙诪讜专讛 讛讬讗 讗诇讗 砖讛转讜专讛 讛转讬专讛 讜讻讗谉 讛转讬专讛 讜诇讗 讘诪拽讜诐 讗讞专, 讜讻讚讗诪专 讘讬专讜砖诇诪讬 (讚驻专拽讬谉 讛"讘) 讜诇讜诪专, 讚讗讬 讗驻砖专 诇诪讙诪专 诪讬谞讬讛, 讚讻讬讜谉 讚诪住诇拽讬, 诇讗讜 诪讻讬专讛 讛讬讗 讗诇讗 讛诇讜讗讛, 讜诪谉 讛讚讬谉 讘注诇诪讗 专讘讬转 拽爪讜爪讛 讛讬讗, 讚讻讘专 讗住专讛 讛转讜专讛 诪诇讜讛 讘专讘讬转, 讗诇讗 注诇 讻专讞讱 专讘讬转 讙诪讜专讛 讛讬讗 砖讛转讜专讛 讻讗谉 讛转讬专讛 讜诇讗 讘诪拽讜诐 讗讞专 讜诇讗 讙诪专讬谞谉 诪讬谞讬讛. 讗诇讗 讚讗讻转讬 拽砖讬讗 诇讬, 诇专讘讛 讘专 专讘 讛讜谞讗 讜专讘讗 讜专讘 讗砖讬 讚讗诪专讬, 讚讗驻讬诇讜 讘讗转专讗 讚诪住诇拽讬 讚讘诇讗 谞讻讬讬转讗 诪砖专讗 砖专讬 讚讘专 转讜专讛, 讜讻诪讜 砖讻转讘转讬 诇诪注诇讛 (住讝, 讗 讘讚"讛 注讘讚) 讜讘讘讬转 讘转讬 注专讬 讞讜诪讛 讛转讬专讛 讛转讜专讛 诇讛讚讬讗, 诪驻谞讬 诪讛 讗讬谞讛 诪讜转专转 诇讛诐 诇讻转讞诇讛 讜讗驻讬诇讜 诪讚专讘谞谉, 讜诇诪讛 诪讞诪专讬谞谉 讘讛, 讜专讘讬谞讗 诇讗 讛讞诪讬专 讘诪讛 砖讛转讬专讛 转讜专讛 讘讛讚讬讗, 讜诪砖诪注 讚讻诇讛讜 谞诪讬 诇讗 讛讜讜 诪讞诪专讬 讘讛 讗诇讜 讗砖讻讞讜 讚讛转讬专讛 讛转讜专讛 讝讘讬谞讬 讻讬 讛谞讬, 讗诇讗 讚砖讗谞讬 砖讚讛 讗讞讜讝讛 讚讛拽讚砖 讛讜讗 讜专讞诪谞讗 讗讜拽诪讬讛 讗驻讚讬讜谉. (讜注讬"诇) [讜讬砖 诇讬 诇讜诪专] 讚注"讻 诇讗 拽讗 砖专讬 讗诇讗 讘谞讻讬讬转讗 讚诪讞讝讬 讻注讬谉 诪讻讬专转 驻讬专讜转 讜讻诪讜讝讬诇 讙讘讬讛, 讗讘诇 讘诇讗 谞讻讬讬转讗 诪讞讝讬 讻专讘讬转 讜讞讬讬砖讬谞谉 讚诇讗 诇讬转讬 诇讬讙注 讘砖诇 转讜专讛 讘专讘讬转 讚注诇诪讗, 讻讱 谞专讗讛 诇讬.



讗诪专 专讘 讗砖讬, 讗诪专讜 诇讬 住讘讬 讚诪转讗 诪讞住讬讗 住转诐 诪砖讻谞转讗 砖转讗, 诪讗讬 谞驻拽讗 诪讬谞讛, 讚诇讗 诪爪讬 诪住诇拽 诇讬讛. 驻讬专讜砖, 住转诐 诪砖讻谞转讗 讘讻诇 住转诐 讛诪拽讜诪讜转 注讚 砖讬讛讗 砖诐 诪谞讛讙 诇住诇拽 讗驻讬诇讜 讙讜 砖转讗.
诇注谞讬谉 驻住拽 讛诇讻讛 讘注谞讬谞讬 讛诪砖讻讜谞讜转 讻讘专 讻转讘谞讜 诇诪注诇讛 (住讚, 讘 讘讚"讛 诪转谞讬转讬谉) 砖讗讬谉 讛驻专砖 讘讬谉 诪砖讻讜谞讜转 砖讚讛 讜讻专诐 诇诪砖讻讜谞讜转 讘转讬诐, 讜讻谉 讛住讻讬诪讜 专讜讘 讛驻讜住拽讬诐 专讗砖讜谞讬诐 讜讗讞专讜谞讬诐 讝"诇, 讜讗注"驻 砖专砖"讬 讝"诇 讞诇拽 讘讬谞讬讛诐 讜讗驻讬诇讜 讘诪谞讻讛. 讜讛专讬"祝 讝"诇 驻住拽, 讘诪砖讻谞转讗 讘讗转专讗 讚诪住诇拽讬 讜讘诇讗 谞讻讬讬转讗, 讜讻谉 讘讝讘讬谞讬 讚转谞讗讬 讚讻砖讬讛讬讜 诇讬 诪注讜转 转讞讝讬专 诇讬 讛诪讻专, 讚讛讜讬 专讘讬转 拽爪讜爪讛, 讜讗注"驻 砖诇讗 拽爪抓 诇讜, 讻专讘讬谞讗 讚讞砖讬讘 讜讗驻讬拽 驻讬专讬 讚诇讗 讻专讘讛 讘专 专讘 讛讜谞讗. 讜讘谞讻讬讬转讗, 讘讗转专讗 讚诪住诇拽讬 讜讗驻讬诇讜 讘讗转专讗 讚诇讗 诪住诇拽讬, 讗讘拽 专讘讬转, 讜讗注"讙 讚专讘讬谞讗 讗讻讬诇 讜专讘讗 谞诪讬 砖专讬 讜讗诪专 诇讗 谞讬讻讜诇 讗诇讗 讘谞讻讬讬转讗, 讗诇诪讗 讘谞讻讬讬转讗 砖专讬, 讛讗 讗讬讻讗 专讘 驻驻讗 讜专讘 讻讛谞讗 讜专讘 讗砖讬 讚诇讗 讗讻诇讬 讘谞讻讬讬转讗, 讚住讘讬专讗 诇讛讜 讚讗住讬专讗, 讜讛转诐 讘砖讚讛 讗讞讜讝讛 讛拽讚砖 讛讜讗 讜专讞诪谞讗 讗讜拽诪讜讛 讗驻讚讬讜谉, 讗讘诇 讛讻讗 讛诇讜讗讛 讛讬讗 讜诪讞讝讬 讻专讘讬转, 讛讬诇讻讱 讗诇讬讘讗 讚讬讚讛讜 讗讘拽 专讘讬转 讛讜讗 讜讗讬谞讛 讬讜爪讗讛 讘讚讬讬谞讬谉, 讜拽讬讬诪讗 诇谉 讻讜转讬讬讛讜 讜诇讬转讗 诇讚专讘讬谞讗 讘讛讗, 讜讗诇讗 讘诪讗讬 讻谉 谞讬讻讜诇, 讘诪砖讻谞转讗 讚住讜专讗.
讜讛专讗讘"讚 讝"诇 驻住拽 讚讗驻讬诇讜 讘讛讗 拽讬讬诪讗 诇谉 讻专讘讬谞讗 讚讗讻讬诇 讘谞讻讬讬转讗, 讜专讘 讻讛谞讗 讜专讘 讗砖讬 讜专讘 驻驻讗 讚诇讗 讗讻诇讬 讗讞诪讜专讬 讛讜讗 讚讗讞诪专讬 讗谞驻砖讬讬讛讜, 讜讛讬讬谞讜 讚讗诪专讬谞谉 诇讗 讗讻诇讬 讜诇讗 讗诪专讬谞谉 讗住专讬, 讜讛砖转讗 谞讛讜讙 注诇诪讗 诇诪讬讻诇 讘谞讻讬讬转讗 讜讗转专讗 讚诇讗 诪住诇拽讬 讛讜讗, 讚讻诇讛讜 诪砖讻谞转讗 驻住拽讬 诇讛讜 讝诪谉, 讚诇讗 诪爪讬 驻专讬拽 诇讬讛 注讚 讝诪谉 讬讚讜注, 讜驻讜拽 讞讝讬 诪讗讬 注诪讗 讚讘专, 讝讛 诇砖讜谉 讛专讘 讝"诇. 讜讝讛 讻砖讟转讜 砖讻转讘 诇诪注诇讛 讘驻讬专讜砖, 讚讗驻讬诇讜 诇专讘讬谞讗 讘讗转专讗 讚诪住诇拽讬 讗讘拽 专讘讬转 讜讗驻讬诇讜 讘谞讻讬讬转讗. 讜讻讘专 讻转讘谞讜 诇诪注诇讛 (住讝, 讘 讘讚"讛 讜诪讛讗) 砖讗讬谉 讚讘专讬讜 诪讞讜讜专讬谉 讘讝讛, 讚讛讗 专讘讬谞讗 诪砖讚讛 讗讞讜讝讛 讙诪讬专 讜讗讬讛讜 讘讛谞讬 讗讻讬诇, 讜讻讚讗诪专 诪讗谉 讚讗讻讬诇 讬诇讬祝 诇讬讛 诪砖讚讛 讗讞讜讝讛, 讜砖讚讛 讗讞讜讝讛 讻诇 讛讬讻讗 讚讘注讬 诇住诇讜拽讬 驻专讬拽 讜诪住诇拽 讗转 讛讛拽讚砖. 讜注讜讚 讻转讘 讛专讗讘"讚 讝"诇, 讚讛讛讬讗 讚讗讬讝讬诇 讜讗讬讬转讬 讝讜讝讬 讘诪砖讻谞转讗 讘谞讻讬讬转讗 讛讬讗 讜讘讚砖诇讬诐 讝诪谞讬讛, 讚讗讬 诇讗 砖诇讬诐, 诇讗讜 讻诇 讻诪讬谞讬讛 诇诪驻专拽讛 诪讬谞讬讛, 讗诇讗 讘讚砖诇讬诐 讝讬诪谞讬讛, 讜诪讬讛讜 讗注"讙 讚砖诇讬诐, 讻诇 诪讗讬 讚诪诪砖讻讗 诪砖讻谞转讗 讘讬讚讬, 诪砖讻谞转讗 讛讬讗 讜讗讻讬诇 注讚 讚驻专讬拽 诇讛 讗讜 注讚 讚诪讞讬 讘讬讚讬讛, 讜讗诪专, 讗讬讝讬诇 讜讗讬讬转讬 讝讜讝讬 讗讜 讗讟专讞 讜讗讬讬转讬 讝讜讝讬, 诪讬讛讜 诪讗讬 讚转诇砖 诪讬讛讗 讗讻诇, 注"讻. 讜诪讻诇 诪拽讜诐 诇诪讚谞讜 诪讚讘专讬讜, 讚讘讗转专讗 讚诇讗 诪住诇拽讬 讗驻讬诇讜 诇讘转专 讚砖诇讬诐 讝讬诪谞讬讛 砖专讬, 讜讘谞讻讬讬转讗 讗讬 讻转讘 诇讬讛 诪讬讛讗, 讗讻讜诇 讘谞讻讬讬转讗 讻讱 讻诇 讝诪谉 砖转诪砖讱 诪砖讻讜谞讗 讘讬讚讱. 讗诇讗 砖讗谞讬 转诪讬讛, 诇诪讛 讛讜爪专讱 讛专讘 诇讛专讗讜转 砖注讻砖讬讜 谞讛讙讜 砖诇讗 诇住诇拽, 讚讘讻诇讛讜 诪砖讻谞转讗 驻住拽讬 诇讛讜 讝诪谉, 讚讛讗 讘诇讗讜 讛讻讬, 讻诇 住转诐 诪拽讜诪讜转 讗转专讗 讚诇讗 诪住诇拽讬 谞讬谞讛讜, 讚讛讗 拽讬讬诪讗 诇谉 讚住转诐 诪砖讻谞转讗 砖转讗, 讜讗讬谉 讛驻专砖 讘讬谉 拽讜讘注 讝诪谉 讘驻讬专讜砖 诇拽讜讘注 住转诐 讚讛讬讬谞讜 砖转讗, 讜讻谉 讗讬谉 讛驻专砖 讘讬谉 讝诪谉 诪专讜讘讛 诇讝诪谉 诪讜注讟.
讜讗谞讬 转诪讬讛 讙诐 讘讚讘专讬 讛专讬"祝 讝"诇 砖驻住拽, 讗驻讬诇讜 讘讗转专讗 讚诇讗 诪住诇拽讬 讜讘谞讻讬讬转讗 讗讘拽 专讘讬转, 诪讚讗诪专讬谞谉 专讘 讻讛谞讗 讜专讘 驻驻讗 讜专讘 讗砖讬 诇讗 讗讻诇讬, 讚讚讬诇诪讗 讻诇讛讜 谞诪讬 讗讻诇讬 讘讗转专讗 讚诇讗 诪住诇拽讬 讜讘谞讻讬讬转讗 [讚讛讗] 诇讗讜 驻专讜砖讬 拽讗 诪驻专砖讬 讘诪讗讬, 讜诪讚讗转讬谞谉 诇诪讛讚专 讘转专 讟注诪讗 讚诪讗谉 讚砖专讬 讜诪讗谉 讚讗住专, 讜讗诪专讬谞谉 讚诪讗谉 讚砖专讬 讬诇讬祝 诪砖讚讛 讗讞讜讝讛 讚讛讜讗 讘讗转专讗 讚诪住诇拽讬 讜讘谞讻讬讬转讗, 讜讗诪专讬谞谉 讜诪讗谉 讚讗住专 讛转诐 讛拽讚砖 讛讜讗, 讗诐 讻谉 住转诪讗 讚诪讬诇转讗 讚讗讬谞讛讜 谞诪讬 讘讗转专讗 讚诪住诇拽讬 讛讜讗 讚诇讗 讗讻诇讬, 讛讗 讘讗转专讗 讚[诇讗]诪住诇拽讬 诇讗 讗砖讻讞谉 诇讛讜 讚讗住专讬. 讜讬砖 诇驻专砖, 讚讻讬讜谉 讚讗诪专讬谞谉 住转诐 讘转专 讻诇 讛谞讬 砖诪注转转讗 专讘讬谞讗 讗讻讬诇 讜专讘 驻驻讗 讜专讘 讻讛谞讗 讜专讘 讗砖讬 诇讗 讗讻诇讬, 砖诪注 诪讬谞讛 讚讘讻诇讛讜 诇讗 讗讻诇讬. 讜诪讻诇 诪拽讜诐 诪住转讘专讗, 讚讗驻讬诇讜 诇注谞讬谉 诪砖讻谞转讗 讘谞讻讬讬转讗, 讘讬谉 讘讗转专讗 讚诇讗 诪住诇拽讬 讘讬谉 讘讗转专讗 讚诪住诇拽讬, 讻诇 讘谞讻讬讬转讗 砖专讬 讻专讘讬谞讗, 讜专讘讬谞讗 讘讻诇讛讜 讗讻讬诇, 讜讻诪讜 砖讻转讘转讬 讚诪砖讚讛 讗讞讜讝讛 讙诪讬专, 讜讻讬讜谉 讚讗讬讛讜 讗讻讬诇 诪注砖讛 专讘, 讜专讘讗 谞诪讬 诪砖专讗 砖专讬 讻诇 讘谞讻讬讬转讗, 讗诇讗 讚爪讜专讘讗 诪专讘谞谉 讗诪专 讚诇讗 诇讬讻讜诇 讗诇讗 讘诪砖讻谞转讗 讚住讜专讗. 讜注讜讚, 讚讛讗 讗诪专讬谞谉, 驻砖讬讟讗 讘讗转专讗 讚诪住诇拽讬 讜讗诪专 诇讗 诪住转诇拽谞讗 讛讗 拽讗诪专 诇讗 诪住转诇拽谞讗, 讻诇讜诪专 讜诇讗 诪住诇拽讬谞谉 诇讬讛, 讜讗驻讬诇讜 讗诪专 诇讗 讘注讬谞讗 讚转讬讻讜诇 诇讗 砖诪注 诇讬讛 讜讗讻讬诇, 讜讻诇 砖讻谉 讚讗讬 讗讻讬诇 讘转专 讚诪讞讬 讘讬讛, 诇讗 诪驻拽讬谞谉 诪讬谞讬讛, 讚讻诇 诪住转诇拽 讜诇讗 诪住转诇拽 诪讗讻讬诇转 驻讬专讬 诪砖诪注, 讜讘讗转专讗 讚诇讗 诪住诇拽讬 讜讗诪专 (诇讗) 诪住转诇拽谞讗, 讗诪专 专讘 砖砖转 讘专讬讛 讚专讘 讗讬讚讬 讚爪专讬讱 诇诪拽谞讗 诪讬谞讬讛, 讜专讘 驻驻讗 讚讗诪专 诇讗 爪专讬讱, 诪讻诇 诪拽讜诐 诪讜讚讛 专讘 驻驻讗 讚讗讬 诇讗 讗诪专 诪讬讛讗 讗讻讬诇 讜讗讬谞讜 讞讜砖砖, 讜讗驻住讬拽讗 讛诇讻转讗 讘讛讚讬讗 讘讙诪' 讻专讘 砖砖转 讘专 讗讬讚讬 讚讗诪专 爪专讬讱 诇诪拽谞讗 诪讬谞讬讛, 讗诇诪讗 讘讗转专讗 讚诇讗 诪住诇拽讬 诪讬讛讗 砖专讬, 讜专讘 驻驻讗 讚讗诪专 讚诇讗 讗讻讬诇 讗讬讛讜 讛讜讗 讚诪讜讚讛 讘讛讗 讗讜 讚讗讬讛讜 谞诪讬 讗讻讬诇 讗讜 讚讗讬讛讜 诇讗 讗讻讬诇 讜诪讞诪讬专 讗谞驻砖讬讛 讜砖专讬 诇注诇诪讗. 讜讘讗讟专讞 讜讗讬讬转讬 讝讜讝讬, 讗诪专 诪专 讝讜讟专讗 讘专讬讛 讚专讘 讗讬讚讬 讚诇讗 讗讻讬诇, 讛讗 讻诇 砖诇讗 讗诪专 讗讻讬诇, 讜讗驻住讬拽讗 讛诇讻转讗 讘讛讚讬讗 讘讙诪' 讜讛诇讻转讗 诇讗 讗讻讬诇 讛讗 诇讗 讗诪专 讗讻讬诇, 讜诇讗 讘诇讗驻讜拽讬 诪讬谞讬讛 讘诇讞讜讚 驻诇讬讙讬 讜诇讜诪专 讚诇诪讗谉 讚讗诪专 诇讗 讗讻讬诇 诪驻拽讬谞谉 诪讬谞讬讛, 讚讗讬 讛讗 讗转讗 诇讗砖诪讜注讬谞谉, 讛讜讛 诇讬讛 诇驻专讜砖讬 讛讻讬 讘讛讚讬讗, 讗讬讝讬诇 讜讗讟专讞 讜讗讬讬转讬 讝讜讝讬 讜讗讻讬诇, 专讘讬谞讗 讗诪专 诇讗 诪驻拽讬谞谉 诪讬谞讬讛 讜诪专 讝讜讟专讗 讗诪专 诪驻拽讬谞谉, 讜诪讚讗诪专 讗讻讬诇 讜诇讗 讗讻讬诇, 砖诪注 诪讬谞讛, 诇讻转讞诇讛 讗讻讬诇 诇讻讜诇讬 注诇诪讗 注讚 讚讗诪专 诇讬讛 讗讟专讞 讜讗讬讬转讬 讝讜讝讬, 讜讻讘专 讻转讘谞讜 诇诪注诇讛 (住讝, 讘 讘讚"讛 讗诪专) 砖讝讜 讗讬 讗驻砖专 诇驻专砖讛 讘诪砖讻谞转讗 讚住讜专讗. 讜注讜讚 讚讗诪专 诇拽诪谉, 讜诇讬转 讛诇讻转讗 讻讞讻讬专讬 讚谞专砖讗讬, 讜讛讛讜讗 讜讚讗讬 诇讗 讘诪砖讻谞转讗 讚住讜专讗 诪讬讬专讬, 讚讘诪砖讻谞转讗 讚住讜专讗 诪讻讬专转 驻讬专讜转 讙诪讜专讛 讛讬讗, 讜讗驻讬诇讜 讞讻讬专 诇讛 诪专讬 讗专注讗 诪砖专讗 砖专讬, 讚诇讗 诪讞讝讬 讻诇诇 讻专讘讬转, 讗诇讗 讘诪砖讻谞转讗 讚注诇诪讗, 讗诇诪讗 讻讬 讞讻讬专 诇讛 诇诪专讬 讗专注讗 讗住讜专 讛讗 诇注诇诪讗 诪砖专讬 砖专讬. 讜注讜讚 谞专讗讛 诇讬 专讗讬讛 讙诪讜专讛, 诪讚讗诪专 诇拽诪谉 驻专拽 讛砖讜讻专 讗转 讛讗讜诪谞讬谉 (讘讘讗 诪爪讬注讗 注讟, 讗), 讙讘讬 讬讘砖 讛讗讬诇谉 讗讜 谞拽爪抓, 讗诇讗 讛讻讗 讘诪讗讬 注住拽讬谞谉 讘讝诪谉 砖讗讬谉 讛讬讜讘诇 谞讜讛讙, 讛讻讬 谞诪讬 诪住转讘专讗 讚讗讬 住诇拽讗 讚注转讱 讘讝诪谉 砖讛讬讜讘诇 谞讜讛讙 (讜诪拽诇) 讜诪讻诇讬谞谉 拽专谞讗, 谞讬爪诇讞讬讛 诇爪讬讘讬, 讜驻专拽讬谞谉, 讗讬 诪砖讜诐 讛讗 诇讗 拽砖讬讗, 讝讬诪谞讬谉 讚砖诇诪讜 砖谞讬 诪砖讻谞转讗 诪拽诪讬 讬讜讘诇, 讗讬 谞诪讬 诪讟讜 讝讜讝讬 诇讬讚讬讛 讜驻专讬拽 诇讛 讚' 讜讛' 砖谞讬诐 诪拽诪讬 讬讜讘诇. 讜讛讛讬讗 讜讚讗讬 诇讗讜 讘诪砖讻谞转讗 讚住讜专讗 讛讬讗, 讚诪砖讻谞转讗 讚住讜专讗 诇讗 诪爪讬 驻专讬拽 诇讛, 讗诇讗 讘诪砖讻谞转讗 讚注诇诪讗, 讗诇诪讗 诪砖专讗 砖专讬. 讜专驻专诐 讜专讘 讗讞讗 讚驻诇讬讙讬 讘拽讬爪讜转讗, 讚诇诪讗 诇爪讜专讘讗 诪专讘谞谉 讛讜讗 讚驻诇讬讙讬, 讚注诇讛 拽讗 诪讬讬转讬 诇讛 诇驻诇讜讙转讬讬讛讜, 讜讗驻讬诇讜 驻诇讬讙讬 讜讗住专讬 诇讻讜诇讬 注诇诪讗 诇讗 讚讞讬谞谉 讻诇 讛谞讬 讚讗诪专谉 诪拽诪讬 讚讬讚讛讜.
讜讗谞讬 转诪讬讛, 讗驻讬诇讜 讘讗转专讗 讚诪住诇拽讬 讜讘诇讗 谞讻讬讬转讗, 讜讘讝讘讬谞讬 讚讗住诪讻转讗 讻讝讘讬谞讬 讚讗转 讜谞讜讜诇讗, 诇诪讛 驻住拽 讛专讘 讝"诇 讻专讘讬谞讗, 讚讛讗 驻诇讬讙讗 讚讬讚讬讛 讗讚专讘讛 讘专 专讘 讛讜谞讗 讜专讘讗 讜讗讘讬讬 讚诪砖诪注 讚拽讘诇讛 诪专讘讛 讘诪砖讻谞转讗 讜讻诇 砖讻谉 讘讝讘讬谞讬, 讜讗讬谞讛讜 专讘讬诐 谞讬谞讛讜. 讜注讜讚 讚专讘 讗砖讬 谞诪讬 诪砖诪注 讚讻讜讜转讬讬讛讜 住讘讬专讗 诇讬讛, 讜讻诪讜 砖讻转讘转讬 诇诪注诇讛 (住讝, 讗 讘讚"讛 注讘讚), 砖讗讬谉 诇讜 讘讝讘讬谞讬 讜讘诪砖讻谞转讗 专讘讬转 拽爪讜爪讛, 讗诇讗 砖讛专讘 讝"诇 驻讬专砖 诇讛讛讬讗 讚注讘讚 讘讛 专讘 讗砖讬 注讜讘讚讗 讘诪砖讻谞转讗 讘谞讻讬讬转讗 讜讻讘专 讛讜专讛 讝拽谉. 讗讘诇 讘诪砖讻谞转讗 讘谞讻讬讬转讗 讗驻讬诇讜 讘讗转专讗 讚诪住诇拽讬 砖专讬讗, 讜讻谉 讘讻诇 诪砖讻谞转讗 砖讻转讘 诇讜 讻诇 讝诪谉 砖转诪砖讱 诪砖讻讜谞讗 讝讜 讘讬讚讱, 讜讘讗转专讗 讚诇讗 诪住诇拽讬 讜讘谞讻讬讬转讗 诇讝诪谉 砖拽爪抓 诇讜 讗注"驻 砖诇讗 讻转讘 诇讜 讻诇 讝诪谉 砖转诪砖讱 诪砖讻讜谞讗 讝讜 讘讬讚讱, 诪住转讘专讗 讚讗讬 讗讻讬诇 讜诪谞讻讛 诇讬讛 砖专讬 讻诇 砖诇讗 诪讬讞讛 诇讜 讘讬讚讜, 讗讜 砖讗诪专 诇讜 讗讬讝讬诇 讜讗讬讬转讬 讝讜讝讬 讗讜 讗讟专讞 讜讗讬讬转讬 讝讜讝讬, 讗讘诇 讗讬 讗诪专 诇讬讛 讜讗讻讬诇 讙讝诇 讛讜讗 讘讬讚讜 讜讗驻讜拽讬 谞诪讬 诪驻拽讬谞谉 诪讬谞讬讛, 砖讛专讗讘"讚 讝"诇 讻转讘 讘讻诇 讗讘拽 专讘讬转 讗讻诇 诇讗讞专 砖诪讬讞讛 讘讬讚讜 讙讝诇 讛讜讗 讜讞讜讝专.
注讜讚 讻转讘 讛专讗讘"讚 讝"诇, 讚讻诇 讗讘拽 专讘讬转 讚诇讗 诪驻拽讬谞谉 诪诪诇讜讛 诇诇讜讛, 讗讬 转驻讬住 诇讜讛 诇讗 诪驻拽讬谞谉 诪讬谞讬讛, 讘专 诪专讘讬转 诪讗讜讞专转 讜专讘讬转 诪讜拽讚诪转 讚诪谞驻砖讬讛 讬讛讘. 讜讗讬谞讜 诪讞讜讜专, 讚讗诐 讻谉 讛讬讻讗 讚讗讻诇 砖注讜专 讝讜讝讬 讗诪讗讬 诇讗 诪住诇拽讬谞谉 诇讬讛 讚讛讗 转驻讬住 诇讜讛, 讚拽专拽注 讘讞讝拽转 讘注诇讬讛 注讜诪讚转, 讗诇讗 讻诇 砖讗讻诇 诪讚注转 讛诇讜讛 讗驻讬诇讜 转驻住 诇讜讛 诪驻拽讬谞谉 诪讬谞讬讛.



讗讬诪转 拽谞讬讗 讚诇拽谞讬 谞讬讛诇讬讛 讘讞讻讬专讜转讗. 驻讬' 诇讗 讗讬诪转 拽谞讬讗 诪诪砖 拽讗诪专, 讚讛讗 拽专拽注 谞拽谞讛 讘讻住祝 讜讘砖讟专, 讜讻讬讜谉 砖诪砖讻谞讛 诇讜 讜拽讘诇 讻住驻讜 讜讻转讘 诇讜 讗转 讛砖讟专 拽谞讗讛, 讗诇讗 讻谞讙讚 讛专讜讗讬诐 拽讗诪专, 讻诇讜诪专, 讛专讜讗讛 讬讗诪专 讗讬诪转 拽谞讗讛 讝讛 讜讬专讚 讘讛 砖转拽谞讛 讗讜转讛 诇讘注诇讬诐, 讗讬谉 讝讛 讗诇讗 谞讜讟诇 砖讻专 诪注讜转讬讜, 讜讛讬讬谞讜 讚拽讗诪专, 讜讛讗讬讚谞讗 讚讻转讘讬 讘讬讛 讜拽谞讬谞讗 诪讬谞讬讛 讜砖讛讬谞讗 讻诪讛 注讚谞讬 讜讛讚专 讞讻专讛 谞讬讛诇讬讛 砖驻讬专 讚诪讬, 讜讗讬 诇诪拽谞讬讗 诪诪砖 诪讗讬 砖讛讬谞讗 讻诪讛 注讚谞讬, 讗诇讗 砖讛讛 讻诪讛 注讚谞讬谉 诇诪讬讞讝讬 讚讬专讚 讘讛 讜拽谞讗讛 诇驻讬专讜转讬讛, 讜讛讚专 讞讻专讛 诇讬讛 诇讛讗讬.



讜讗住讬拽谞讗: 讚诇讗讜 诪讬诇转讗 讛讬讗. 讜驻讬专砖 专砖"讬 讝"诇 讚专讘讬转 讙诪讜专讛 讛讬讗, 讜讛讜讗 诪谉 讛转讬诪讗. 讜谞专讗讬谉 讚讘专讬 讛专诪讘"谉 讝"诇, 砖讗诪专 砖讗讬谞讛 讗诇讗 讛注专诪转 专讘讬转 讜讻讚转谞讬讗 讘专讘讬转 讚专' 讞讬讬讗 (诇注讬诇 讘讘讗 诪爪讬注讗 住讚, 讘). 讜讗驻砖专 砖讚注转 专砖"讬 讝"诇 诇讜诪专 讚讻讬讜谉 讚讞讜讝专讬诐 讛讘注诇讬诐 讜讞讜讻专讬诐 诪诪谞讜, 讗讙诇讬 诪讬诇转讗 讚诪注拽专讗 讗讚注转讗 讚讛讻讬 注讘讚讜, (讜讻诪讜) [讜讻讗讬诇讜 鈥� 砖"诪] 讻谉 讛讜讛, 讜讛专讬 讝讛 专讘讬转 拽爪讜爪讛, 讜讬砖 诇讝讛 驻谞讬诐, 讻讱 谞专讗讛 诇讬 诇驻讬 讚讘专讬 讛专讘 讝"诇.



 诪转谞讬': 讗讬谉 诪讜砖讬讘讬谉 讞谞讜谞讬 诇诪讞爪讬转 砖讻专 讜诇讗 讬转谉 诇讜 诪注讜转 诇诪讞爪讬转 砖讻专 讗诇讗 讗诐 讻谉 谞讜转谉 诇讜 砖讻专讜 讻驻讜注诇 讘讟诇. 转讜住驻转讗 (驻"讚, 讛"讝) 讛诪讜砖讬讘 讗转 讞讘专讜 诇讞谞讜转 诇诪讞爪讬转 砖讻专. 讗诐 讛讬讛 讗讜诪谉 诇讗 讬注住讜拽 讘讗讜诪谞讜转讜, 诇驻讬 砖讗讬谉 注讬谞讬讜 注诇 讛讞谞讜转 讘砖注讛 砖讛讜讗 注讜住拽 讘讗讜诪谞讜转讜, 讜讗诐 讛讬讛 (砖讜专讛) [砖讜转祝] 注诪讜 讘讞谞讜转 诪讜转专. 讛诪讜砖讬讘 讞讘专讜 讘讞谞讜转 诇诪讞爪讬转 砖讻专, 诇讗 讬讛讗 诇讜拽讞 讜诪讜讻专 讚讘专讬诐 讗讞专讬诐, 讜讗诐 诇拽讞 讜诪讻专 讛砖讻专 诇讗诪爪注. 讜讛谞讜转谉 诪注讜转 诇讞讘专讜 诇诪讞爪讬转 砖讻专, 专砖讗讬 诇讬拽讞 讘讛谉 讻诇 (讝诪谉) [诪讛] 砖讬专爪讛, 讜讘诇讘讚 砖诇讗 讬拽讞 讘讛谉 诇讗 讻住讜转 讜诇讗 注爪讬诐. 注"讻 讘转讜住驻转讗. 讜讻谉 讛讜讗 讘讬专讜砖诇诪讬 (讚驻专拽讬谉 讛"讙), 讜诇讗 谞转驻专砖 讟注诐 诇诪讛. 注讜讚 砖谞讬谞讜 砖诐 讛谞讜转谉 诪注讜转 诇讞讘专讜 诇讬拽讞 讘讛谉 驻讬专讜转 诇诪讞爪讬转 砖讻专, 讜讘讗讞专讜谞讛 讗诪专 诇讜 诇讗 诇拽讞转讬, 讗讬谉 诇讜 注诇讬讜 讗诇讗 转专注讜诪转, 讜讗诐 讬砖 注讚讬诐 砖诇拽讞 讜诪讻专 诪讜爪讬讗讬谉 诪诪谞讜 注诇 讻专讞讜.





讛诪讗讬专讬

讛诪砖讻讜谉 驻讬专砖讜 注诇讬讜 讘讻讗谉 砖讛讜讗 谞拽专讗 诪砖讻讜谉 诪砖讜诐 讚砖讻讜谞讗 讙讘讬讛 讚诪诇讜讛 讜讗诪专讜 注诇 讝讛 诇诪讗讬 谞驻拽讗 诪讬谞讛 诇讚讬谞讗 讚讘专 诪爪专讗 讜驻讬专砖讜 讘讛 讙讚讜诇讬 讛爪专驻转讬诐 砖讛诪拽讘诇 讗转 讛拽专拽注 讘诪砖讻讜谉 谞注砖讛 讝讛 讛诪诇讜讛 诪爪专谉 诇拽专拽注 讝讜 讬讜转专 诪砖讗专 讛诪爪专谞讬诐 讜讗诐 专爪讛 讛诇讜讛 诇诪讻专讜 拽讜讚诐 讘讜 诇讻诇 讗讚诐 讜讗诐 诇拽讞讛 诪爪专谉 讘注诇 讛诪砖讻讜谉 讘讗 讜诪讜爪讬讗讛 诪讬讚讜 讛讜讗讬诇 讜诪诪讜砖讻谞转 讘讬讚讜 讜讬砖 讗讜诪专讬诐 砖讗讬谞讜 拽讜讚诐 讗诇讗 砖讗诐 诪讻专讛 诇讜 讗讬谉 讘讛 诇诪爪专谞讬诐 转讘讬注讛 讜讻谉 讻转讘讜讛 讙讚讜诇讬 讛诪讞讘专讬诐 讜讛讜讗 讛讚讬谉 砖讗诐 诇拽讞讛 讘专 诪爪专谉 讗讬谉 诇讘注诇 讛诪砖讻讜谉 转讘讬注讛 讜讬砖 讗讜诪专讬诐 砖讘注诇 讛诪砖讻讜谉 讝讜讻讛 讘讻讚讬 诪注讜转讬讜 讜诪爪专谉 讝讜讻讛 讘砖讗专 讜谞注砖讜 讻砖转驻讬谉 诇注谞讬谉 讝讛 讜讬砖 讘讛诐 讚讬谉 讙讜讚 讗讜 讗讬讙讜讚 讜讬砖 讞讜诇拽讬诐 讘讻诇 讗诇讜 砖讗诐 讻谉 讻诇 讛专讜爪讛 诇诪讻讜专 诇讗讞专 讜砖诇讗 诇讘注诇讬 诪爪专讬讜 讬讻讜诇 诇讛注专讬诐 讘讻讱 讗诇讗 讗祝 讘注诇 讛诪砖讻讜谉 谞讚讞讛 诪驻谞讬 讛诪爪专谞讬诐 讜诪讛 砖讗诪专讜 讘讻讗谉 诇讚讬谞讗 讚讘专 诪爪专讗 驻讬专讜砖讜 砖讛诪爪专谉 讬讻讜诇 诇注讻讘 砖诇讗 诇诪砖讻谞讜 诇讗讞专 砖讛诪砖讻讜谞讛 砖讻讜谞讛 讙讘讬讛 讜讚讜诪讛 诇诪讻专 讜讬砖 诪驻专砖讬诐 讘讛驻讱 砖讗讬谉 讛诪爪专谉 讬讻讜诇 诇注讻讘 砖讗讬谉 讝讛 诪讻专 讗诇讗 砖讛讬讗 砖讻讜谞讛 讗爪诇讜 讝诪谉 砖诪讗 转讗诪专 诇砖讟讛 专讗砖讜谞讛 讗诐 讘注诇 讛诪砖讻讜谉 讬讻讜诇 诇注讻讘讛 讘诪讻讬专转讛 诪讛讜 砖讗诪专讜 诪砖讻谉 诇讜 讘讬转 讗讜 砖讚讛 讜讗诪专 诇讻砖转专爪讛 诇诪讻专诐 诇讗 转诪讻专诐 讗诇讗 诇讬 讜讛专讬 讘讬讚讜 诇注讻讘讛 讜讗诐 诪驻谞讬 砖讗讜诪专 讘讚诪讬诐 讛诇诇讜 讛专讬 讛讜讝讻专 讘讛 讘砖讜讜讬讛 讜讗驻砖专 砖诇讗 讛讜讝讻专讛 讗诇讗 诇讛讜讚讬注 讻砖讗讜诪专 讘讚诪讬诐 讛诇诇讜 砖讛讜讗 讗住讜专 讜诇注谞讬谉 专讘讬转:



诪讬 砖诪住专 诇讞讘专讜 驻讬专讜转 讗讜 转讘讜讗讛 讛专讘讛 诇诪讻专讛 讬讚 注诇 讬讚 讜砖讬讛讗 讞爪讬 专讬讜讞 砖诇讜 讜讞讜砖讘 注诪讜 讘讗讜诪讚 讗讜转讜 讞爪讬 专讬讜讞 讜讻转讘 诇讜 砖讟专 讘拽专谉 讜讘讞爪讬 专讬讜讞 讻拽专谉 讙诪讜专 讗注"驻 砖讘转讜专转 驻拽讚讜谉 讛讜讗 讻讜转讘 讜诇讗 讘转讜专转 诪诇讜讛 诇讛转讞讬讬讘 讘讗讞专讬讜转讜 讗祝 讘讞爪讬讛 讛专讬 讝讛 讗住讜专 砖诪讗 诇讗 讬专讜讬讞 讻诇讜诐 讜谞诪爪讗 专讘讬转 讜诪讻诇 诪拽讜诐 讗诐 讛讜讗 诪讗诪讬谉 讘讜 注诇 讛讻诇 讜诪拽讘诇 注诇 驻讬讜 诪讜转专 讗诇讗 砖讗讬谉 诇注砖讜转 讻谉 讛讜讗讬诇 讜讛砖讟专 讻转讜讘 讻诇讜 拽专谉 砖诪讗 讬诪讜转 讜谞诪爪讗 诪讗讻讬诇 讗转 讙讜讝诇讬讜 讙讝诇讜转:



讞讻讬专讜转 讛讜讗 砖讗讚诐 诪拽讘诇 砖讚讛 讘讚讘专 拽爪讜讘 讻讜专 诇砖谞讛 讘讬谉 注讘讚讗 讘讬谉 诇讗 注讘讚讗 讜讝讛 诪讜转专 讜讻谉 讛诪拽讘诇 砖讚讛 讘诪砖讻讜谉 砖讛讜讗 诪讜转专 诇讗讻讜诇 驻讬专讜转讬讜 讛专讬 讝讛 讞讜讻专讜 诇诪讬 砖讬专爪讛 讜诪讻诇 诪拽讜诐 讗住讜专 诇讞讻专讜 讗讜 诇讛砖讻讬专讜 诇讘注诇 讛砖讚讛 注爪诪讜 讜讗驻讬诇讜 讛讞讝讬拽 讘讛 诇注爪诪讜 讛专讘讛 讜谞讜讚注 诇讻诇 诪转讜讱 讛讞讝拽 讝讛 讗注驻"讻 讗住讜专 诇讗 诪谉 讛讚讬谉 讗诇讗 诪驻谞讬 讛注专诪转 专讘讬转 砖讛讜讗 谞专讗讛 讻谞讜转谉 诇讜 砖讻专 诪注讜转讬讜:



讗祝 诇讚注转 讛讗讜诪专 砖诪砖讻讜谞讛 讘诇讗 谞讻讬转讗 讗讘拽 专讘讬转 讗祝 讘讘讬转 诪讻诇 诪拽讜诐 讛诇讜谞讬 讜讚讜专 讘讞爪专讬 专讘讬转 拽爪讜爪讛 砖讛诪砖讻讜谉 讚讜诪讛 诪注讟 诇诪讻专 讜砖注讘讜讚讜 注诇讬讜 讗讘诇 讝讛 砖讗诪专 讛诇讜谞讬 讘砖讟专 讗讜 注诇 驻讛 讜转讚讜专 讘讞爪专讬 讞谞诐 讗讜 讘驻讞讜转 讜诇讗 砖讬讛讗 讛讞爪专 诪砖讻讜谉 讗爪诇讜 专讘讬转 拽爪讜爪讛 讛讜讗 注诇 注诇 驻谞讬诐 讻诪讜 砖讻转讘谞讜 诇诪注诇讛:

诪拽讜诐 砖谞讛讙讜 诇讛注诇讜转 砖讻专 讻转祝 诇诪注讜转 诪注诇讬谉 专"诇 讻诇 砖讘讬讗专谞讜 注诇讬讜 砖讘注诇 讛诪诪讜谉 谞讜转谉 砖讻专 注诪诇讜 讗诐 诪谞讛讙 讛诪讚讬谞讛 砖诇讗 诇讛讬讜转 讛诪转注住拽 诪转讘讝讛 讘注爪诪讜 诇讛讜诇讬讱 讛讜讗 讘注爪诪讜 住讞讜专讜转 讗讜 讘讛诪讜转 讗诇讜 注诇 讻转驻讜 诪讘讬转讜 砖诇 讘注诇 讛驻讬专讜转 讗讜 讛讘讛诪讜转 诇讞谞讜转讜 砖诇 讝讛 讗讜 诇讘讬转讜 讗讜 讗诐 谞转谉 诇讜 诪注讜转 诇讬拽讞 讘讛诐 驻讬专讜转 讗讬谞讜 诪转讘讝讛 诇讛讜诇讬讻谉 注诇 讻转驻讜 诪谉 讛砖讜拽 诇讞谞讜转讜 讗诇讗 砖讚专讻谉 诇讛讘讬讗谉 注诇 讬讚讬 讻转祝 讜诪注诇讬谉 砖讻专 讻转祝 讘诪注讜转 讜讛诪拽讘诇 诪讜爪讬讗 讗讜转讜 砖讻专 诪谉 讛诪注讜转 砖诇 拽专谉 转讞诇讛 讜讗讬谉 讘注诇 讛讘讬转 讬讻讜诇 诇讜诪专 诇讜 砖讬讛讗 讗讜转讜 砖讻专 诪讞诇拽讜 诇讜诪专 砖诪讗讞专 砖讛讜讗 谞讜转谉 诇讜 砖讻专讜 讬讛讗 注诇讬讜 诇讛讘讬讗谉 讗讜 注诇 讻转驻讜 讗讜 注诇 讬讚讬 诪注讜转讬讜 注讜砖讬谉 讻谉 讜诪讻诇 诪拽讜诐 讘诪拽讜诐 砖谞讛讙讜 诇讛讘讬讗诐 注诇 讻转祝 讜砖讻专讜 讘讻诇诇 砖讻专 注诪诇讜 讗讜 讘讻诇诇 砖讻专 讛诪注讜转 讜讛诪讘讬讗诐 注诇 讬讚讬 讻转祝 驻讜专注 诪砖诇讜 注讜砖讬谉 讻谉:



砖诪讬谉 驻专讛 讜讞诪讜专 讜讻诇 讚讘专 砖讚专讻讜 诇注砖讜转 讜诇讗讻讜诇 诇诪讞爪讛 砖讻专 讜讛讜讗 砖讬讗诪专 诇讜 讛讗 诇讱 驻专讛 讜讞诪讜专 砖讜讬讜 诪谞讛 讛讟驻诇 讘讙讚讜诇诐 讜讛砖讘讞转诐 讜讟讜诇 讞爪讬 砖讘讞诐 讜讗注"驻 砖谞注砖讛 诪拽讘诇 讗讞专讬讜转 注诇 讞爪讬 讛拽专谉 诪驻谞讬 砖讬砖 讻讗谉 砖讻专 注诪诇讜 讜讛讜讗 砖讞讜专砖 讘讛 讗讜 注讜砖讛 讘讛 诪诇讗讻讛 注诇 爪讚 砖诇讗 讬讻讞讬砖谞讛 讜讗讬谉 讘注诇 讛讘讬转 拽驻讬讚 讘讻讱 讜讝讛讜 砖讻专 注诪诇讜 讗讘诇 讻诇 讗讜转诐 砖讛讝讻专谞讜 讛诐 拽讟谞讬诐 讜讗讬谞诐 讘谞讬 诪诇讗讻讛 讜诪转讜讱 讻讱 谞讗住专讛 拽讘诇转诐 讗诇讗 讗诐 讻谉 讘砖讻专 讛讟专讞 讜讗诐 注讘专 讜注砖讛 讻谉 讚谞讬谉 讗讜转诐 讻讚讬谉 讛注住拽 砖诇 诪注讜转 专讜讗讬诐 讘讻诪讛 砖诐 讜讻诪讛 讛专讜讬讞讜 讗讜 讛驻住讬讚讜 讜谞讜讟诇 讛诪转注住拽 砖谞讬 砖诇讬砖讬诐 讘砖讻专 讜砖诇讬砖 讘讛驻住讚:



诪拽讜诐 砖谞讛讙讜 诇讞诇拽 讜诇讚讜转 诪讬讚 专"诇 砖讗讬谉 讛诪拽讘诇 讞讬讬讘 诇讟专讜讞 讘讜诇讚讜转 讗诇讗 讞讜诇拽 讜讟讜专讞 讛讜讗 讘砖诇讜 讜讘注诇 讛讘讛诪讜转 讘砖诇讜 讞讜诇拽讬诐 诪讬讚 讜诪讻诇 诪拽讜诐 讞讬讬讘 诇讛讟驻诇 讘讛诐 讝诪谉 诪讜注讟 讻诪讜 砖讬转讘讗专 讘讙诪专讗 讜诪拽讜诐 砖谞讛讙讜 诇讙讚诇谉 讜注诇 讛诪拽讘诇 诇讬讟驻诇 讘讛诐 注讚 砖讬讙讚诇讜 讜讗讬谉 砖讻专讜 诪转专讘讛 注诇 讻讱 注讜砖讬谉:



专砖讘"讙 讗讜诪专 砖诪讬谉 注讙诇 注诐 讗诪讜 讜讛讜讗讬诇 讜讗讬谉 爪专讬讱 诇讬转谉 砖讻专 讘驻专讛 讗讞专 砖讚专讻讛 诇注砖讜转 讻诪讜 砖讘讬讗专谞讜 讗祝 注诇 注讙诇 砖诇讛 讗讬谞讜 谞讜讟诇 砖讻专 讗诐 砖讗讬谉 讟专讞 讘讙讚讜诇讜 讗诐 砖砖讻专 注讘讜讚转 驻专讛 诪住驻拽转 诇讻诇 讜讗讬谉 讛诇讻讛 讻讚讘专讬讜 讻诪讜 砖讘讬讗专谞讜 讛讜讗讬诇 讜诪讻诇 诪拽讜诐 讛诐 讘注爪诪诐 讗讬谉 注讜砖讬谉 讻诇讜诐 爪专讬讱 诇讛注诇讜转 讘讛诐 砖讻专 注诪诇讜:



讜诪驻专讬讝 注诇 砖讚讛讜 专"诇 诪讙讚讬诇 讜诪专讞讬讘 讜驻讬专砖讜 注谞讬谉 讝讛 讘讙诪专讗 讻讙讜谉 砖讛砖讻讬专 砖讚讛讜 诇讞讘专讜 诇注砖专 砖谞讬诐 讘注砖专转 讻讜专讬诐 诇砖谞讛 讜讛讜讗 讞讻讬专讜转 讜讗诪专 诇讜 转谉 诇讬 诪讗转讬诐 讝讜讝 讜讗讜爪讬讗诐 诇转拽讜谉 讛砖讚讛 诇讞专讬砖讛 诪注讜诇讛 讜诇讝讘讜诇 讜诇讛砖讘讬讞讜 讘讻诇 诪讬谞讬 砖讘讞 讜讗注诇讛 诇讱 讘讞讻讬专讜转讜 砖谞讬诐 注砖专 讻讜专 讘砖谞讛 讜讻谉 讗讞讝讬专 诇讱 讛诪讗转讬诐 讚讬谞专讬谉 诇讝诪谉 诪讜转专 讗讬谉 讗讜诪专讬诐 砖砖谞讬 讻讜专讬诐 讗诇讜 砖诇 转讜住驻转 谞注砖讬谉 专讘讬转 诇讗讜转诐 讛诪讗转讬诐 讗诇讗 诪爪讚 砖讛拽专拽注 诪砖讘讬讞 注讻砖讜 讛专讘讛 讜砖讻专讜 专讗讜讬 诇砖谞讬诐 注砖专 讻讜专 讜诇讬讜转专 讛讜讗 谞讜转谉 诇讜 砖谞讬诐 注砖专 讻讜专 讜讗讬谉 讻讗谉 转讜住驻转 砖砖讻专讛 讻砖讗讬谞讛 诪讜砖讘讞转 专讗讜讬 诇注砖专讛 讻讜专 讜讻砖讛讬讗 诪讜砖讘讞转 诇砖谞讬诐 注砖专 讻讜专 讻讱 驻讬专砖讜讛 专讜讘 诪驻专砖讬诐 讗诇讗 砖讞讻诪讬 讛转讜住驻讜转 讻转讘讜 砖讗诐 诪讞讝讬专 诇讜 讛诪讗转讬诐 讜讚讗讬 专讘讬转 讛讬讗 讗诇讗 诪讗转讬诐 讗诇讜 诪转谞讛 讛诐 讜讛讜讗 砖讗诪专 转谉 诇讬 讜诇讗 讗诪专 讛诇讜谞讬 讜讗讬谉 讚讘专讬诐 讗诇讜 谞专讗讬谉 讻诇诇 砖诇讗 讛讜爪专讻谞讜 诇诇诪讜讚 讚讘专 讝讛 讻诇诇 讜诪讛讬讻谉 讬讘讗 诇讗住讜专 讗诇讗 注拽专 讛讚讘专讬诐 讻诪讜 砖讻转讘谞讜:



讝讛讜 讘讬讗讜专 讛诪砖谞讛 讜讻诇讛 注诇 讛爪讚 砖讘讗专谞讜讛 讛诇讻讛 驻住讜拽讛 讛讬讗 讞讜抓 诪砖讜诪转 注讙诇 注诐 讗诪讜 讻诪讜 砖讘讬讗专谞讜 讜讚讘专讬诐 砖谞讻谞住讜 转讞转 诪砖谞讛 讝讜 讘讙诪专讗 讗诇讜 讛谉:





砖讬讟讛 诪拽讜讘爪转

住转诐 诪砖讻谞转讗 砖转讗. 驻讬专讜砖 讘讗转专讗 讚诇讗 诪住诇拽讬 讗诐 诪砖讻谉 诇讜 拽专拽注 住转诐 讗讬谞讜 讬讻讜诇 诇住诇拽讜 转讜讱 砖谞讛. 讗讘诇 讘讗转专讗 讚诪住诇拽讬 诇注讜诇诐 诪住诇拽讜 讻诪谞讛讙诐 讜讗驻讬诇讜 拽讘注 诇讜 讝诪谉 讜砖诇讗 讻驻讬专讜砖 专砖"讬 砖驻讬专砖 讗驻讬诇讜 讘讗转专讗 讚诪住诇拽讬 讜讚讬谉 讗转专讗 讚诪住诇拽讬 讗讬谞讜 讗诇讗 讘注讬专 讬砖谞讛 砖讛转谞讜 讻谉 讘谞讬 讛注讬专 讘诪注诪讚 讗谞砖讬 讛注讬专. 讛专讬讟讘"讗. 
讜讝讛 诇砖讜谉 讛专诪"讱: 讜讘讗转专讗 讚诇讬讻讗 诪谞讛讙 拽讘讜注 住转诐 诪砖讻谞转讗 砖转讗 讚诇讗 诪爪讬 诇讜讛 诇住诇讜拽讬讛 诪拽诪讬 讛讻讬 讜讻诇 砖讻谉 讚诇讗 诪爪讬 诪诇讜讛 诇诪转讘注讬讛 诪拽诪讬 讛讻讬. 讜爪专讬讱 注讬讜谉 讗讬 诪爪讬 诪诇讜讛 诇诪转讘注讬讛 诪砖转讗 讞讚讗 讜讗讬诇讱 讘诪砖讻谞转讗 住转诐 讘讗转专讗 讚诇讬讻讗 诪谞讛讙讗. 讜谞专讗讛 诇讜诪专 讚讻讬 讗诪讜专 专讘谞谉 住转诐 诪砖讻谞转讗 砖转讗 转拽谞转讗 讚诪诇讜讛 讛讬讗 讚诇讗 诇讬住诇拽讬讛 诪拽诪讬 讛讻讬 讗讘诇 转拽谞转讗 讗讞专讬谞讗 讚诇讬讻驻讬讬讛 讗讬讛讜 诇诇讜讛 讚诇讬驻专注讬讛 讻讬讜谉 讚诇讗 讗转谞讬 讜诪谞讛讙讗 谞诪讬 诇讬讻讗 诇讗 诪讬讞讝讬 诇诪讬诪专 讚诪爪讬 讻讗讬祝 诇讬讛 诪讚讬谞讗 讗讬 谞诪讬 诪爪讬谞讜 诇诪讬诪专 讚诪爪讬 讗诪专 诪诇讜讛 讗讬 讗讬驻砖讬 讘转拽谞转 讞讻诪讬诐 讻讙讜谉 讝讗转 讜驻讬专讜转 诪砖讻谞讜转讜 讗讬谞讬 专讜爪讛 诇讗讻讜诇 讗讜 讬驻专注谞讬 讗讜 讬诪讻专谞讛 诇讬 注讻砖讬讜 讜爪专讬讱 注讬讜谉. 注"讻.


讚砖讻讜谞讛 讙讘讬讛. 驻讬专讜砖 砖讚讬专转讜 讞砖讜讘讛 砖讻讜谞讛 讙诪讜专讛 砖讗讬谉 诇讱 砖讻谉 讻诪讜讛讜. 诇诪讗讬 谞驻拽讗 诪讬谞讛 诇讚讬谞讗 讚讘专 诪爪专讗. 注讬拽专 讛驻讬专讜砖 讚砖讻讜谞讛 讻讜诇讛 讙讘讬讛 砖讗诐 拽谞讛 讛讜讗 讗讜转讜 拽专拽注 讗讬谉 砖讜诐 诪爪专谉 讬讻讜诇 诇住诇拽讜 诪砖诐 讜讗驻讬诇讜 讘讗讜 讘讬讞讚 注诪讜 讜讗祝 注诇 讙讘 讚讗诪专讬谞谉 讘注诇诪讗 讚讗讬 讗转讜 讘谞讬 诪爪专讗 讘讛讚讚讬 驻诇讙讬 诇讛 讛讻讗 讗讬讛讜 注讚讬祝 诪讻诇讛讜 讜诇讗 注讜讚 讗诇讗 讚讗讬 拽讚讬诐 讞讚 诪讘谞讬 诪爪专讗 讜讝讘讬谉 诇讗讜 讝讘讬谞讬讛 讝讘讬谞讬 讜讗转讬 讗讬讛讜 诪驻讬拽 诪讬谞讬讛 讜讻讚讗诪专讬谞谉 讘驻专拽 讛诪拽讘诇 讚诪砖讻谞转讗 诇讬转 讘讬讛 讚讬谞讗 讚讘专 诪爪专讗 讻诇诇 讻诇讜诪专 诇讘谞讬 诪爪专讗 讚诇讗讜 讘谞讬 诪爪专讗 讚诪驻讬拽 诪讗讬谞讬砖 讚注诇诪讗 讜讟注诪讗 讚诪讬诇转讗 讚讻讬讜谉 讚讗讬讛讜 拽讗讬 讘讙讜讜讛 讜砖讻讜谞讛 讻讜诇讛 讙讘讬讛 讛专讬 讛讜讗 讻诪爪专谉 诪讗专讘注 专讜讞讜转. 讗讘诇 专砖"讬 讻转讘 讗讬谉 砖讻谉 讟讜讘 诪诪谞讜 诇拽谞讜转讛. 注讚 讻讗谉 讜诇驻讬讻讱 讗诐 拽讚诐 诪爪专谉 讜讝讘讬谉 讝讘讬谞讬讛 讝讘讬谞讬. 讛专讬讟讘"讗.


讜讝讛 诇砖讜谉 砖讬讟讛: 诇诪讗讬 谞驻拽讗 诪讬谞讛 诪砖讜诐 讚讬谞讗 讚讘专 诪爪专讗. 驻讬专砖 专砖"讬 讗讬谉 诇讱 砖讻谉 拽专讜讘 诪诪谞讜 讜讗诐 讘讗 讛诇讜讛 诇诪讻专讛 讗讬谉 讘讘注诇讬 诪爪专讬诐 砖讻谉 讟讜讘 诇拽谞讜转讛 讻讝讛. 谞专讗讛 诪讚讘专讬讜 砖讗诐 诪讻专讛 诇讗讞讚 诪谉 讛诪爪专谞讬诐 讘注诇 讛诪砖讻讜谞讗 诪住诇拽讜 讜诇讗 谞讬讞讗 诇讬 讚讛讗 讗诪专谉 诇注讬诇 诪砖讻谉 诇讜 讘讬转 讜讻讜' 讘砖讜讜讬讬讛 诪讜转专 讜讗诐 讗讬转讗 讛讻讬 诪讗讬 谞驻拽讗 诇讬讛 诪讬谞讛 讘转谞讗讬 讝讛 讗驻讬诇讜 砖讬诪讻专谞讛 诇诪爪专谉 讬讻讜诇 诇住诇拽讜 讻诇 砖讻谉 诇讗讞专. 诇讻讱 谞专讗讛 诇驻专砖 砖讗讬谉 讛诪爪专谉 讬讻讜诇 诇住诇拽讜 讗诐 诪讻专讛 诇讜 讗讜 讗诐 诪讻专讛 诇讗讞专 砖讗讬谞讜 诪爪专谉 讘注诇 讛诪砖讻讜谞讗 诪住诇拽讜. 讜讗驻砖专 砖讝讛 讛讜讗 讚注转 专砖"讬. 注讚 讻讗谉. 讜讘诪讛 砖讻转讘 讛专砖讘"讗 诇注讬诇 讚讛转诐 讛讬讬谞讜 砖讛诇讜讛讜 注诇 转谞讗讬 砖讻诇 讝诪谉 砖讬诪讻专谞讛 讜讗驻讬诇讜 诇讗讞专 砖讬驻专注谞讜 讜讻讜' 讬转讜专抓 讝讛. 注讚 讻讗谉.
讻转讘 讛专诪"讱 讜讝讛 诇砖讜谞讜: 谞专讗讛 诇讜诪专 讻讬讜谉 讚讘住讜祝 诪砖讻谞转讗 诇讬转 讘讛 诪砖讜诐 讚讬谞讗 讚讘专 诪爪专讗 讘转讞诇转 诪砖讻谞转讗 讗讬转 讘讛 讚讬谞讗 讚讘专 诪爪专讗 讜诇讬转 诇讬讛 诇诪砖讻谞讛 讗诇讗 诇讘专 诪爪专讗. 讜诇拽诪谉 讘驻专拽 讛诪拽讘诇 讚讞讬谞谉 诇讛讱 住讘专讗 讚讻讬讜谉 讚诪讬诇转讗 讚诇讗 砖讻讬讞讗 讛讬讗 讚诇诪砖讻谉 讗讬谞讬砖 讘专讬砖讗 讻讬 讛讬讻讬 讚诇讬讝讘讬谉 讘转专 讛讻讬 诇讗 注讘讜讚 讘讛 专讘谞谉 转拽谞转讗. 注讚 讻讗谉. 注讬讬谉 讘驻住拽讬 讛专讗"砖.


讚讝拽驻讬 专讜讜讞讗 讗拽专谞讗. 驻讬专讜砖 砖讛谞讜转谉 注住拽 诇讞讘讬专讜 讞讜砖讘 讻诪讛 专讬讜讞 专讗讜讬 诇爪讗转 诇讻诇 讛驻讞讜转 讜讝拽驻讬 诇讬讛 注诐 讛拽专谉 讜诪拽讬讬诐 诇讜 讛诪转注住拽 讘转讜专转 讞讜讘 讜讗驻讬诇讜 讛讻讬 讗住讜专 讚诪讬 讬讬诪专 讚讛讜讬 专讜讜讞讗 讚讬诇诪讗 诇讬讻讗 专讜讜讞讗 讻诇诇. 讜讗住讬拽谞讗 讚讗驻讬诇讜 讛讬讛 转谞讗讬 讘讬谞讬讛诐 讚讗讬 诇讗 讛讜讬 专讜讜讞讗 诇讗 讬讛讬讘 诇讬讛 诪讬讚讬 讗住讜专 讚讬诇诪讗 谞驻诇 砖讟专讗 拽诪讬 讬转诪讬 讜讻讜'. 讜诪住转讘专讗 讚讗讬 诪谞讞讬 砖讟专讗 讘讬讚 砖诇讬砖 转讜 诇讬讻讗 诇诪讬讞砖 诇诪讬讚讬 讜砖专讬. 讛专讬讟讘"讗.


讜讝讛 诇砖讜谉 讛专讗讘"讚: 砖讟专讬 诪讞讜讝谞讗讛 讚讝拽驻讬 讜讻转讘讬 诇讬讛 讘砖讟专讗. 讻讱 讛讬讜 讻讜转讘讬谉 拽讘诇转讬 诪驻诇讜谞讬 诪谞讛 诇诪讞爪讛 砖讻专 讜拽谞讬转讬 诪诪谞讜 讞爪讬 讛专讬讜讞 注砖专讬诐 讚讬谞专讬谉 诇砖谞讛 讜诇讗 讗砖讘注 讜讛专讬 讗谞讬 讞讬讬讘 诪讗讛 讜注砖专讬诐 诇住讜祝 砖谞讛 讜讗诐 讬讗诪专 讛驻住讚转讬 讘注住拽 讜讗砖讘注 诇讗 讛讬讜 诪讗诪讬谞讬诐 讘讜 讗讜诪专 讻讘专 拽谞讬转 讛砖讘讜注讛 讜讞讬讬讘转 讗转 注爪诪讱 诪讗讛 讜注砖专讬诐 讚讬谞专 讜诇讗 讛讬讛 讝讛 诪谉 讛讚讬谉. 讜讗诪讬诪专 讛讬讛 讻讜转讘 讜讛讬讛 诪讗诪讬谉 讜讛讻转讬讘讛 讛讬转讛 诪讜注诇转 诇讜 砖讛讬讛 讛诪拽讘诇 诪转驻讞讚 讜讛讬讛 住讜讘诇 讛讛驻住讚. 讗讬 谞诪讬 驻讬专砖 砖讛讬讛 诪讻讝讘 讜讛讬讛 诪驻住讬讚讜 讘讻讱 砖讟专讜 讜讗诪专 诇讜 专讘 讗砖讬 讜讗讬讱 诇讗 讛讬讛 讗讘讬讜 诪转驻讞讚 讗诐 讬诪讜转 讛讜讗 讬驻讜诇 讛砖讟专 讘讬讚 讘谞讬讜 讜诇讗 讬讚注 讗转 讛讚讬谉 讘诪讜转讜 讜讬讙讘讜 讗转 讛讻诇 砖诇讗 讻讚讬谉. 注讚 讻讗谉.
讗讬诪转 拽谞讬讬讛 讚诇讬拽谞讬讬讛 谞讬讛诇讬讛 讘讞讻讬专讜转讗 驻讬专讜砖 诇讗讜 讗讬诪转 诪诪砖 拽谞讬讬讛 拽讗诪专 讚讛讗 拽专拽注 谞拽谞讬转 讘讻住祝 讜讘砖讟专 讜讻讬讜谉 砖诪砖讻谞讛 诇讜 讜拽讘诇 讻住驻讜 讜讻转讘 诇讜 讗转 讛砖讟专 拽谞讗讛. 讗诇讗 讻谞讙讚 讛专讜讗讬诐 拽讗诪专 讻诇讜诪专 讛专讜讗讛 讬讗诪专 讗讬诪转 拽谞讗讛 讝讛 讜讬专讚 讘讛 砖讛拽谞讛 讗讜转讛 诇讘注诇讬诐 讗讬谉 讝讛 讗诇讗 谞讜讟诇 砖讻专 诪注讜转讬讜 讜讛讬讬谞讜 讚拽讗诪专讜 讜讛讗讬讚谞讗 讚讻转讘讬 讛讻讬 讜拽谞讬谞讗 诪讬谞讬讛 讜砖讛讬谞讗 讻诪讛 注讬讚谞讬谉 讜讛讚专 讞讻专讛 谞讬讛诇讬讛 砖驻讬专 讚诪讬 讜讗讬 诇诪拽谞讬 诪诪砖 诪讗讬 砖讛讬谞讗 讻诪讛 注讬讚谞讬谉 讗诇讗 砖讛讛 讻诪讛 注讬讚谞讬谉 讚诪讬讞讝讬 讚讬专讚 讘讛 讜拽谞讗讛 诇驻讬专讜转讬讛 讜讛讚专 讞讜讻专讛 诇讬讛 诇讛讗讬. 讜讗住诇拽谞讗 讚诇讗讜 诪讬诇转讗 讛讬讗 讜驻讬专砖 专砖"讬 讚专讘讬转 讙诪讜专讛 讛讬讗. 讜讛讜讗 诪谉 讛转讬诪讛. 讜谞专讗讬谉 讚讘专讬 讛专诪讘"诐 砖讗讬谞讛 讗诇讗 讛注专诪转 专讘讬转 讜讻讚转谞讬讗 讘专讘讬转 讚专讘 讞讬讬讗. 讜讗驻砖专 砖讚注转 专砖"讬 诇讜诪专 讚讻讬讜谉 砖讞讜讝专讬诐 讛讘注诇讬诐 讜讞讜讻专讬谉 诪诪谞讜 讗讬讙诇讗讬 诪讬诇转讗 讚诪注讬拽专讗 讗讚注转讗 讚讛讻讬 注讘讚讜 讜讻讗诇讜 讻谉 讛讜讛 讜讛专讬 讝讛 专讘讬转 拽爪讜爪讛 讜讬砖 诇讝讛 驻谞讬诐. 讻谉 谞专讗讛 诇讬 诇驻讬 讚讘专讬 讛专讘 讜讛专砖讘"讗.


讜讝讛 诇砖讜谉 讛专讗"砖: 讗讬诪转 拽谞讬讬讛 讛讗讬. 讗讬诪转 诇讗讜 讚讜拽讗 讚讻讬讜谉 讚诪砖讻谉 诇讜 讛砖讚讛 拽谞讗讛 讘转讜专转 诪砖讻讜谉 讘讻住祝 讗讜 讘砖讟专 讜讻讜' 讗诇讗 讻讬讜谉 砖诇讗 拽谞讗讛 诇讛讬讜转讛 砖诇讜 讗诇讗 讘转讜专转 诪砖讻谞转讗 讜砖诐 讛诇讜讛 谞拽专讗 注诇 讛拽专拽注 讛讞讻讬专讜转 砖谞讜转谉 诇诪诇讜讛 讘讻诇 砖谞讛 谞专讗讬转 讻专讘讬转. 讜讙诐 诪讛 砖驻讬专砖 专砖"讬 讜讛讜讬 专讘讬转 拽爪讜爪讛 诇讗讜 讚讜拽讗 讗诇讗 谞专讗讬转 讻讛注专诪转 专讘讬转 讜诇讗讞专 驻砖讬讟讗 砖诪讜转专 诇诪讻专讛 讗祝 注诇 驻讬 砖讗讬谉 讻讗谉 住驻拽 砖讗祝 讗诐 诇讗 转注砖讛 驻讬专讜转 爪专讬讱 诇讬转谉 诇讜 讞讻讜专讜 讗讘诇 诇诇讜讛 讗住讜专 砖谞专讗讛 讻专讘讬转. 注讚 讻讗谉.
讜讝讛 诇砖讜谉 讛专讬讟讘"讗: 讜讛讗讬讚谞讗 讚讻转讘讬 讛讻讬 驻讬专讜砖 诇讗讜 讚讻转讘讬 讜诇讗 注讘讚讬 讚讗诐 讻谉 诪讗讬 诪讛谞讬 讻转讬讘讛 讚讻转讘 讘砖讬拽专讗 讗诇讗 驻讬专讜砖 讚注讘讚讬 讛讻讬 讜讻转讘讬 诇讬讛 讘砖讟专讗 讜讗驻讬诇讜 讛讻讬 讗住讬拽谞讗 讚诇讗讜 诪讬诇转讗 讛讬讗 驻讬专砖 专砖"讬 讚诪讗谉 讚注讘讬讚 讛讻讬 专讘讬转 拽爪讜爪讛 讛讬讗 讻讬讜谉 砖讗讬谉 诇讜 住驻拽 讘驻讬专讜转讬讜. 讜讗讞专讬诐 讻转讘讜 讚诇讗 讛讜讬 讗诇讗 讗讘拽 专讘讬转 讚专讘谞谉. 讜讚注转 讛专诪讘"诐 讚诇讬讻讗 讗诇讗 诪砖讜诐 讛注专诪转 专讘讬转 讘诇讞讜讚 讜讙讜讘讛 讗讜转讜 讜诇砖讜谉 讗诪爪注讬 诪砖讜讘讞. 讜诪住转讘专讗 讚讗讬 讞讻专讛 讛诪诇讜讛 诇讗讬谞讬砖 讚注诇诪讗 讜讛讛讜讗 讙讘专讗 讞讻专讛 诇诇讜讛 砖专讬 讜讗驻讬诇讜 诇讗 谞讞转 讛诪诇讜讛 诇转讜讱 讛诪砖讻讜谞讗 讻诇诇 讜讻谉 拽讘诇转讬 诪诪讜专讬 讛专讘. 注讚 讻讗谉.


讜诇讗讜 诪讬诇转讗 讛讬讗. 讚诪讻诇 诪拽讜诐 诪讞讝讬 讻专讘讬转 诪讛 砖讛诇讜讛 谞讜转谉 诇讜 讻讜专 讘砖讘讬诇 讞讻讬专讜转 讚讗祝 注诇 讙讘 讚讛诪诇讜讛 诪谞讻讛 诇讜 诪谉 讛讞讜讘 讻谞讙讚 讛讞讜讘 砖讛诇讜讛 谞讜转谉 诇讜 诪讞讻讬专讜转 诪讻诇 诪拽讜诐 诪讬讞讝讬 讻专讘讬转 讜讗讬谞讜 诪谞讻讛 诇讜 讗诇讗 诪注讟 讘讻诇 砖谞讛 讜讛讻讜专 砖讛诇讜讛 谞讜转谉 诇讜 讘砖讘讬诇 讞讻讬专讜转 砖谞讛. 讜讗祝 注诇 讙讘 讚讻讛讗讬 讙讜讜谞讗 讛讬讛 诪讜转专 讗诐 讛讬讛 讛拽专拽注 讘讬讚讜 诪讻诇 诪拽讜诐 砖讗谞讬 讛讻讗 讚讻诪讜 讻谉 讬砖 住驻拽 讚砖诪讗 讬砖转讚讜祝 讜诇讗 讬讟讜诇 讻诇讜诐 讜诇注讜诇诐 讬谞讻讛 诇讜 诪讞讜讘讜 讻诪讜 讗诐 转注砖讛 驻讬专讜转 讗讘诇 注转讛 砖讛讬讗 讘讬讚 讛诇讜讛 讘讞讻讬专讜转 诇注讜诇诐 讜诇讜讛 谞讜转谉 诇讜 讞讻讬专转讜 讻讜专 诇砖谞讛 讬讜转专 诪诪讛 砖讛诪诇讜讛 诪谞讻讛 诇讜 讜讗诐 讻谉 诪讬讞讝讬 讻专讘讬转. 转诇诪讬讚 讛专"驻.
讜讝讛 诇砖讜谉 讛"专 讬讛讜谞转谉: 讗讬诪转 拽谞讬讬讛 讛讗讬 诪诇讜讛 诇讛讱 砖讚讛 讜讗拽谞讬讬讛 诇讘注诇讬诐 讘转讜专转 讞讻讬专讜转 讛诇讗 诇讗 专讗讜 讘谞讬 讛注讜诇诐 砖讝专注讛 讛讜讗 诪注讜诇诐 讜讬讞砖讘讜 砖拽谞讗讛 诪诪谞讜 讜讛讚专 讞讻专讛 诇讜 讗诇讗 讜讚讗讬 讗诪专讬 专讘讬转 拽爪讜爪讛 讛讜讗 谞讜讟诇 砖讛专讬 讗讬谉 讟讜专讞 讘讜 讛诪诇讜讛 讜讗祝 讗诐 转诇拽讛 诇讗 讬驻住讬讚 诪讞讻讬专转讜 讻诇讜诐. 讜讛讗讬讚谞讗 讚拽讗 讻转讘讬 讛讻讬 讜拽谞讬谞讗 诪讬谞讬讛 讜砖讛讬谞讗 讻诪讛 注讬讚谞讬谉 讜讻讜' 讻诇讜诪专 砖讛讛 讝讛 讛拽专拽注 讻诪讛 注讬讚谞讬谉 讘讬讚 讛诪诇讜讛 讜注讘讚讛 讛讜讗 讘注爪诪讜 讜讗讻诇 讘谞讻讬讬转讗 讜讛讚专 讞讻专讛 讝讛 讛诇讜讛 讘注诇 讛拽专拽注 诪讬谞讬讛 砖驻讬专 讚诪讬 讻讚讬 砖诇讗 转谞注讜诇 讚诇转 讘驻谞讬 诇讜讬谉 讚讻讬讜谉 讚砖讛讛 讙讘讬讛 讜讗讻诇讛 讻诪讛 砖谞讬 讛讻诇 讬讜讚注讬谉 讚砖诇 讝讛 讛诪诇讜讛 讛讬讗 讜诪讛 诇讬 注讘讚 讘讛 讗讬讛讜 讚砖专讬 讘谞讻讬讬转讗 讜诪讛 诇讬 讞讻专讛 诇讜 讜讘谞讻讬讬转讗. 讜诇讗讜 诪讬诇转讗 讛讬讗. 讜拽讗诪专 转诇诪讜讚讗 讗讬谉 诇住诪讜讱 注诇 讝讛 讚讗驻讬诇讜 讛讻讬 讗住讜专 讚讛讜讗讬诇 讜讬转谉 诇讜 讻讜专 讞讟讬诐 讘讬谉 注讘讚讛 讘讬谉 诇讗 注讘讚讛 讜讗讬谉 讙讜祝 讛拽专拽注 拽谞讜讬 诇讜 诇讙诪专讬 讻砖讞讜讻专讛 讛诇讜讛 注爪诪讜 诪讬谞讬讛 诪讬讞讝讬 专讘讬转 拽爪讜爪讛 讜讗讬 注讘讬讚 讛讻讬 讛讜讛 讬讜爪讗讛 讘讚讬讬谞讬诐 讻诇 讛讞讻讬专讜转 砖谞转谉 诇讜. 讜讛讜讗 讛讚讬谉 谞诪讬 诇拽讘诇谞讜转 砖讛讜讗 诇诪讞爪讛 讜诇砖诇讬砖 讜诇专讘讬注 讚讗住讜专 讜讗驻砖专 诇讜诪专 讚诇讗 讛讜讛 诪讬拽专讬 专讘讬转 拽爪讜爪讛 拽讘诇谞讜转 讚讛讗讬 讗讬 注讘讚讛 讬讛讬讘 诇讬讛 讜讗讬 诇讗 注讘讚讛 诇讗 讬讛讬讘 讜讻讬讜谉 讚讘谞讻讬讬转讗 讗讻讬诇 诇讛 诪讛 诇讬 讗诐 注诪讚讛 讘讬讚 讛诪诇讜讛 讚讗讬谉 讬讜爪讗讛 讘讚讬讬谞讬诐 讻讬讜谉 讚讗讻讬诇 讘谞讻讬讬转讗 讜诪讛 诇讬 讗诐 注诪讚讛 讘讬讚 讛讘注诇讬诐 讜谞讜讟诇讬谉 讛谉 讘砖讻专 讟专讞谉 诪讞爪讛 讗讜 砖诇讬砖 讗讜 专讘讬注. 讜讗讻转讬 爪专讬讱 注讬讜谉. 讗讘诇 诇讻转讞诇讛 讗住讜专 诇诪注讘讚讛 讘谞讻讬讬转讗 讘讬谉 讘讞讻讬专讜转 讘讬谉 讘拽讘诇谞讜转 讚诇讗 诪砖转专讬 讘砖讜诐 注谞讬谉 诪砖讻谞转讗 讗诇讗 讻注讬谉 诪砖讻谞转讗 讚住讜专讗 讚讻转讘讬 讘诪砖诇诐 砖谞讬讗 讗讬诇讬谉 讜讻讜'. 注讚 讻讗谉.

诪讛专砖"讗 - 讞讬讚讜砖讬 讛诇讻讜转

讘讚"讛 讜谞讜转谉 诇讜 砖讻专讜 讻驻讜注诇 讘讟诇 讗讬 讙专住讬谞谉 讻驻讜注诇 讘讟诇 讗"讻 诇"讙 讘诪转谞讬' 讘讟诇 驻讬' 讘拽讜谞讟专住 讻驻讜注诇 讘讟诇 诪讗讜转讛 诪诇讗讻讛 讻讜' 诪讚驻专讬讱 讛转诐 讛讗讬 诇讗讜 讘讟诇 讻讜' 注讻"诇 诪讻诇 讚讘专讬讛诐 谞专讗讛 讚诇"讙 讘砖诪注转讬谉 诪讗讬 讻驻讜注诇 讘讟诇 讗诪专 讗讘讬讬 讻讜' 讗诇讗 讚讛转诐 讘驻专拽 讗诇讜 诪爪讬讗讜转 讛讜讗 讚讙专住讬谞谉 诇讛 讜讛讗 诇讗 讘讟诇 讛讜讗 讗诪专 讗讘讬讬 讻讜' 讜讚讜"拽:


讘讗"讚 讜谞讜转谉 诇讜 砖讻专讜 讻讜' 讛讬讬谞讜 讻讬讜砖讘 讜讘讟诇 诇讙诪专讬 注讻"诇 讻转讘 诪讛专砖"诇 驻讬专讜砖 专讜讗讬谉 讗讚诐 砖讘讟诇 讻讜' 讻诪讛 讛讬讛 专讜爪讛 诇讬拽讞 诇讛转注住拽 讘讝讛 讻讜' 讜讻谉 讗讬转讗 讘讟讜专 讜讻"驻 讛专"谉 讜讛砖转讗 诇"拽 讛爪专讬讻转讜转 讻讜' 讜诪讛专"讬 拽讗专"讜 诇讗 讬专讚 讻讗谉 诇注讜诪拽讜 讻讜' 砖讗讜诪讚讬谉 诪诇讗讻讛 讛专讗砖讜谞讛 讻讜' 讻诪讛 专讜爪讛 诇讬拽讞 讜诇讛讘讟诇 讻讜' 讜拽砖讛 讚讗"讻 讛"谞 讗讬讻讗 诇诪驻专讱 讜讛讗 诇讗 拽讘讟讬诇 诪讬谞讬讛 讻讜' 注讻"诇 注"砖 讜讚讘专讬讜 转诪讜讛讬谉 讚讗讬 讬砖 诇驻专砖 讛讻讗 讻讚讘专讬 讛讟讜专 讜诇讗 转拽砖讬 讜讛讗 诇讗 拽讘讟讬诇 诪讬谞讬讛 讗"讻 诪讗讬 拽驻专讬讱 讛转诐 讜讛讗 诇讗 讘讟讬诇 诪讬谞讬讛 讻讬讜谉 讚讗讬讻讗 诇驻专讜砖讬 谞诪讬 讛转诐 讻讬 讛讻讗 讻驻讬专讜砖 讛讟讜专 讙诐 诪讛 砖谞讚讞拽 诇讬讬砖讘 讛爪专讬讻转讜转 诇驻讬专讜砖 讛讟讜专 讛讜讗 讚讜讞拽 讙讚讜诇 讚注讚讬讬谉 拽讜砖讬转 讛转讜住' 诇驻专砖"讬 讘诪拽讜诪讛 注讜诪讚转 讚讛讗 诇驻讬 诪讛 讚谞驻讬砖 讟讬专讞讗 谞讜讟诇 讬讜转专 砖讻专 讗讘诇 诇驻讬' 讛专"讬 拽讗专"讜 谞讬讞讗 讛讻诇 讜讻谉 诪讜讻讬讞讬谉 讚讘专讬 讛转讜住驻讜转 诇驻专砖 讛讻讗 讻讚讘注讬 诇诪讬诪专 诪注讬拽专讗 讘讗诇讜 诪爪讬讗讜转 讚谞讜转谞讬谉 诇讜 讻诪讜 砖讬专爪讛 讗讚诐 诇讬讟讜诇 讜诇讬讘讟诇 诪诪诇讗讻讛 讛专讗砖讜谞讛 讜诇讬砖讘 讘讟诇 诇讙诪专讬 诪诪谞讛 讜诇讗 砖讬讬诪讬谞谉 讛讱 诪诇讗讻讛 讚注讘讬讚 讛砖转讗 讘讬谉 讛讬讗 诪讜注讟转 讘讬谉 诪专讜讘讛 讻驻讬专讜砖 讛专"讬 拽讗专"讜 讗讘诇 诪诇讗讻讛 讛专讗砖讜谞讛 讻驻讬 诪讛 砖讛讬讗 讜诪专讜讬讞 讘讛 讜讚讗讬 砖讬讬诪讬谞谉 讚讛讗 诪驻住讬讚 诪诇讗讻讛 讛专讗砖讜谞讛 讘讬讜砖讘 讘讟诇 诪诪谞讛 讜驻专讬讱 讛转诐 讘讛砖讘转 讗讘讬讚讛 讗诪讗讬 诇讗 砖讬讬诪讬谞谉 谞诪讬 诇驻讬 讟讜专讞 诪诇讗讻转 讛砖讘转 讗讘讬讚讛 讚讛砖转讗 讚讛讗 诇讗 讘讟讬诇 讛讜讗 讜讗诪讗讬 诇讗 砖讬讬诪讬谞谉 讗诇讗 诪诇讗讻讛 讛专讗砖讜谞讛 讘讘讟诇 诪诪谞讛 诇讙诪专讬 讜诇讗讜 讗诇讬砖谞讗 讚驻讜注诇 讘讟诇 驻专讬讱 讗诇讗 讚讻讱 专讗讜讬 诇讬转谉 诇讜 讻讬讜谉 砖讛讜讗 注讜住拽 讘诪诇讗讻转讜 讜驻讟专转讜 转讜专讛 诪讛砖讘转讛 讬讻讜诇 诇讬讟讜诇 砖讻专 讻讜' 讘讻诪讛 讬谞讬讞 诪诇讗讻转讜 讜讬砖讘 讘讟诇 砖诪讬谉 谞诪讬 讘讻诪讛 讬谞讬讞 诪诇讗讻转讜 讜讬转注住拽 讘讛砖讘讛 讻诪"砖 讛专讗"砖 讘驻专拽 讗诇讜 诪爪讬讗讜转 讜讻讚讘专讬 讛转讜住驻讜转 讘砖诪注转讬谉 讜诪砖谞讬 讗讘讬讬 讚拽讜砖讟讗 讚讛讻讬 讛讜讗 讜讻驻讜注诇 讘讟诇 诪讗讜转讛 诪诇讗讻讛 讚讘讟诇 诪讬谞讬讛 讻驻专砖"讬 讛转诐 讗讘诇 讛讻讗 谞讬讞讗 诇谉 诇驻专砖 讻驻讜注诇 讘讟诇 讻讚讘注讬 诇诪讬诪专 诪注讬拽专讗 讛转诐 讚诇讬砖谞讗 谞诪讬 讛讻讬 诪砖诪注 讜诇讗 转拽砖讬 诇讬讛 讛讻讗 讜讛讗 诇讗讜 讬讜砖讘 讜讘讟诇 讛讜讗 讗诇讗 注讜住拽 讘诪诇讗讻转 讛注住拽讗 讚讘讗讘拽 专讬讘讬转 讛拽讬诇讜 讜讘讚讘专 诪讜注讟 砖讛讜讗 谞讜转谉 诇讜 诇讗 诪讞讝讬 讻专讬讘讬转 讻诪讜 砖讞讬诇拽 讛专讗"砖 讘讝讛 注"砖 讙诐 诪"砖 讘砖诐 讛专"谉 砖讛讜讗 注诇 讚注转 讛讟讜专 诇讗 专讗讬转讬 讚讘专讬 讛专"谉 讘讝讛 讜讗诐 讻讜讜谞转讜 诇谞"讬 砖讻转讘 讘砖诪注转讬谉 讻驻讜注诇 讘讟诇 讻讜' 讻砖讬注讜专 诪讛 砖讛讜讗 诪讜讝讬诇 诪诪诇讗讻转讜 讘砖注讛 砖讗讬谞讜 诪讜爪讗 诪诇讗讻讛 诇注砖讜转 注讻"诇 讚诇讻讗讜专讛 讛讜讗 讻讚讘专讬 讛讟讜专 讜讗讬谞讜 讻谉 讗讘诇 讚讘专讬讜 诪讜讘谞讬诐 讛诐 注"驻 驻讬专讜砖 讛专讬"祝 讜专"讞 讻诪"砖 讘讗讜专讱 讘诪诇讞诪讜转 讜讛讜讗 诪讘讜讗专 讙"讻 讘谞"讬 讘驻专拽 讗诇讜 诪爪讬讗讜转 讚讛"驻 讻驻讜注诇 讘讟诇 讗诐 讛讜讗 讞讬讬讟 讜讘驻专讜住 讛专讙诇 讛诪诇讗讻讛 诪爪讜讬讛 讜砖讻专 转驻讬专转 讛讘讙讚 住诇注 讗诇 讬讗诪专 转谉 诇讬 住诇注 讗诇讗 讗讜诪讚讬谉 讗讜转讜 讘砖注讛 砖讛讜讗 讘讟诇 讜讗讬谉 诇讜 诪讛 诇转驻讜专 讚讗讝 砖讻专 转驻讬专转 讛讘讙讚 讞爪讬 住诇注 讜讝讜 讛讬讗 讻讜讜谞转 讛谞"讬 讛讻讗 讚驻讬专讜砖 讻驻讜注诇 讘讟诇 讛转诐 讜讛讻讗 砖讜讬谉 诇驻"讝 讜讛讟注诐 讚诪砖注专讬谉 讻砖注专 讛讝讜诇 诪讘讜讗专 砖诐 讘谞"讬 讘砖诐 讛专谞讘"专 注"砖 讙诐 转诪爪讗 驻讬' 专"讞 讘讘讻讜专讜转 讘转讜住驻讜转 驻' 注讚 讻诪讛 讜讙诐 诇驻讬专讜砖 讝讛 诇讗 砖讬讬诪讬谞谉 讻诇诇 诇驻讬 诪诇讗讻讛 讚讛砖转讗 讻诪"砖 讛讟讜专 讜讚讘专讬 诪讛专"讬 拽讗专"讜 讘专讜专讬诐 讛诐 讻讚讘专讬 讛转讜住驻讜转 讘诇讬 讙诪讙讜诐 讙诐 讚讘专讬 讛转讜住驻讜转 讘驻' 注讚 讻诪讛 诪讜讻讬讞讬诐 讻讚讘专讬 诪讛专"讬 拽讗专讜 注"砖 讜砖讜讘 诪爪讗转讬 讙诐 砖诐 讘驻' 注讚 讻诪讛 讘讚讘专讬 讛专讗"砖 讜讝"诇 驻讬专讜砖 讻驻讜注诇 讘讟诇 诇讙诪专讬 讗讜诪讚讬诐 讻诪讛 讗讚诐 专讜爪讛 诇讬拽讞 诇讬讘讟诇 诪诪诇讗讻转讜 砖讛讬讛 专讙讬诇 诇注砖讜转 讘讛 讜诇讬砖讘 讘讟诇 注讻"诇 讜讛诐 讘注爪诪诐 讚讘专讬 诪讛专"讬 拽讗专"讜 讜讚讜"拽:





诪讛专"诐

讚"讛 讜谞讜转谉 诇讜 砖讻专讜 讻驻讜注诇 讘讟诇 讜讻讜' 讗"讻 诇"讙 讘诪转谞讬' 讘讟诇. 专"诇 讗诇讗 讙专住讬谞谉 讘诪转谞讬' 住转诪讗 谞讜转谉 诇讜 砖讻专讜 讻驻讜注诇 讜诪驻专砖 讘讘专讬讬转讗 讚讛讬讬谞讜 讻驻讜注诇 讘讟诇 讗讘诇 讗讬 讙专住讬谞谉 讘诪转谞讬转讬谉 讻驻讜注诇 讘讟诇 讗"讻 诇"讙 讘讙诪专讗 讻诇诇 转谞讗 讻驻讜注诇 讘讟诇 讗诇讗 讙专住讬谞谉 转讻祝 讜诪讬讚 诪讗讬 讻驻讜注诇 讘讟诇 讗诪专 讗讘讬讬 讜讻讜' 讜拽讗讬 讗诪转谞讬转讬谉 讜拽"诇:


讘讗"讚 驻讬' 讻拽讜谞讟' 讻驻讜注诇 讘讟诇 诪讗讜转讛 讜讻讜' 砖讝讛讜 讬讜转专 诪诪讛 砖谞讜转谞讬谉 诇注砖讜转. 专"诇 讻砖讗谞讜 讗讜诪专讬诐 讗讚诐 砖讬砖 诇讜 诪诇讗讻讛 讻讘讚讛 讜诪专讜讬讞 讘讛 讛专讘讛 讻诪讛 讬谞讬讞 诪讗讜转讜 专讬讜讞 讜诇讬砖讘 讘讞谞讜转 讬讙讬注 诇讜 砖讻专 讬讜转专 诪讗诇讜 讛讬讜 讗讜诪专讬诐 讻驻砖讜讟讜 讻诪讛 讗讚诐 专讜爪讛 诇讬讟讜诇 砖讻专 讜诇讬砖讘 讘讞谞讜转 讚讛砖转讗 诇驻讬专讜砖 专砖"讬 讛讗 讚转谞讗 讻驻讜注诇 讘讟诇 讗转讬 诇讛专讘讜转 讘砖讻专讜 讜诇讗 诇驻讞讜转 讜诇讙专讜注 讜讗转讬 诪转谞讬' 讻专"砖 专讗诪专 谞讜转谉 诇讜 砖讻专讜 诪砖诇诐 讜讻谉 驻专砖"讬 讘讙诪专讗 讘讚讘专讬 专"砖 诪砖诇诐 讻驻讜注诇 讘讟诇 讚讛讗 讗讬谉 诇讱 砖讻专 砖诇诐 讬讜转专 诪讝讛 讜拽砖讛 诇驻讬专讜砖讜 讜讻讜' 讚拽转谞讬 讻转讜住' 讛诪讜砖讬讘 讘讞谞讜转 讜讻讜' 讜拽转谞讬 讘讚讘专讬 专"诪 谞讜转谉 诇讜 砖讻专讜 讻驻讜注诇 讘讟诇 讗"讻 诪转谞讬转讬谉 讚驻讜注诇 讘讟诇 讗转讬 讻专"诪 讜诇讗 讻专"砖 讜讛讗 讚转谞讗 讻驻讜注诇 讘讟诇 诇讙专讜注 诪砖讻专讜 讗转讗 讜诇讻讱 谞专讗讛 诇驻专砖 讻讜' 讛讬讬谞讜 讻讬讜砖讘 讜讘讟诇 诇讙诪专讬 专"诇 讗驻讬诇讜 讬砖 诇讜 诪诇讗讻讛 砖诪专讜讬讞 讘讛 讛专讘讛 讗谞讜 讗讜诪专讬诐 讻诪讛 讛讬讛 专讜爪讛 诇讬拽讞 诇讛谞讬讞 诪诇讗讻转讜 讝讗转 讜诇讬砖讘 讘讟诇 诇讙诪专讬 讜诇讗 诇注砖讜转 砖讜诐 诪诇讗讻讛 讚讗谞讜 讞砖讘讬谞谉 讬砖讬讘转 讛讞谞讜转 讻讗诇讜 讬讜砖讘 讜讘讟诇 诇讙诪专讬 讜讗讬谞讜 讟讜专讞 讻诇诇 讜讛砖转讗 讛讗 讚转谞讗 讻驻讜注诇 讘讟诇 诇驻讞讜转 讜诇讙专讜注 诪砖讻专讜 讗转讗 讚讚讘专 驻砖讜讟 讛讜讗 讚讜讚讗讬 讗驻讬' 讬砖 诇讜 诪诇讗讻讛 砖诪专讜讬讞 讘讛 讻砖讗讜诪专 诇讜 讗谞讬 谞讜转谉 诇讱 砖讻讬专讜转 讜诇讗 转爪讟专讱 诇讟专讜讞 讻诇诇 专拽 诇讬砖讘 讘讟诇 讘讜讚讗讬 诪谞讬讞 诪砖讻专讜 讛专讗砖讜谉 讛专讘讛 讜谞讜讟诇 砖讻专 拽诇 讜讛砖转讗 讗转讬 爪专讬讻讜转讗 讚讙诪专讗 砖驻讬专 讜讻讜' 讜讛讗 讚拽转谞讬 讘转讜住' 讘住讬驻讗 讜讻讜' 专"砖 讗讜诪专 讜讻讜' 讗讘诇 讗讬谞讜 讚讜诪讛 注讜砖讛 诪诇讗讻讛 诇讬讜砖讘 讜讘讟诇 讜讻讜' 专"诇 讚诪砖诪注 讚专"砖 住"诇 专讞砖讘讬谞谉 讬砖讬讘转 讛讞谞讜转 讻讗诇讜 讬讜砖讘 讘讟诇 讜诇讗 专"诪. 讗讬谞讜 讻谉 讚专"砖 诇讗讜 讘讟诇 诇讙诪专讬 拽讗诪专 讜讻讜' 讜讛"拽 专"砖 讗注"驻 砖谞讜转谉 诇讜 砖讻专讜 诪砖诇诐 讜转注诇讛 注诇 讚注转讱 诇讜诪专 讚讗诐 讬砖 诇讜 讻讘专 诪诇讗讻讛 砖诪砖转讻专 讘讛 讛专讘讛 讞讬讬讘 诇讬转谉 诇讜 讻诇 讛砖讻讬专讜转 砖讛讬讛 诪专讜讬讞 讘诪诇讗讻转讜 讛专讗砖讜谞讞 诇讻讱 拽讗诪专 讗讬谞讜 讻谉 讚注讻"驻 讬驻讞讜转 诇讜 诪砖讻讬专转讜 讛专讗砖讜谉 讜讬谞讬讞 讚讘专 诪讛 诪讗讜转讜 讛专讬讜讞 砖诪转讞诇讛 讛讬讛 诇讜 诪诇讗讻讛 讞诪讜专讛 讜讻讘讚讛 讜注转讛 讛讜讗 讬讜砖讘 讘讟诇 诪讗讜转讛 诪诇讗讻讛 讛讞诪讜专讛 讜讻讘讚讛 讜注讜住拽 讘诪诇讗讻讛 讛拽诇讛 诪诪谞讛 讗讜 砖诪转讞诇讛 讘诪诇讗讻转讜 讛讗讞转 讛讬讛 爪专讬讱 诇讬砖讘 讘讞诪讛 讜讘讬砖讬讘转 讛讞谞讜转 讛讜讗 讬讜砖讘 讘爪诇 讜诪"诪 讗讜诪专 讝讛 诪拽专讬 砖讻专讜 诪砖诇诐 砖讛专讬 谞讜转谉 诇讜 讻诇 诪讛 砖讛讬讛 专讗讜讬 诇讬转谉 诇讜 讜讗注"讙 砖讙诐 诇驻专砖"讬 注"讻 爪专讬讱 诇驻专砖 讻谉 讚讘专讬 专"砖 诪"诪 讻转讘讜 讛转讜住' 讝讛 讘砖讘讬诇 砖讬砖 诪拽讜诐 诇讟注讜转 讜诇讜诪专 讚讛讗 讚转谞讗 讻驻讜注诇 讘讟诇 讗转讗 讻专"砖 诪砖讜诐 讚讞讝讬谞谉 砖讛讝讻讬专 讘讚讘专讬讜 讗讬谞讜 讚讜诪讛 注讜砖讛 诪诇讗讻讛 诇讬讜砖讘 讘讟诇 讛讜爪专讻讜 诇讻转讜讘 讝讛 讜讛砖转讗 诇驻讬' 讛转讜住' 讛讗 讚拽讗诪专 讘讙诪' 诪讗讬 讻驻讜注诇 讘讟诇 讗"讗 诇驻专砖 讻驻专砖"讬 讚讘诇砖讜谉 拽讜砖讬讗 讛讜讗 诪讗讬 讻驻讜注诇 讘讟诇 讛诇讗 讗讬谉 讬讜砖讘 讜讘讟诇 砖讛专讬 讟讜专讞 诇讛讜诇讬讱 讜诇讛讘讬讗 驻讬专讜转 讜讻讜' 讚讗"讻 诪讗讬 诪砖谞讬 讗讘讬讬 讚讛讗 诇驻讬' 讛转讜住' 讛讗诪转 讻谉 讘讚讘专讬 讗讘讬讬 讚讞砖讘讬谞谉 诇讬讛 讬砖讬讘转 讞谞讜转 讻讗诇讜 讬讜砖讘 讘讟诇 诇讙诪专讬 讜讗讬谞讜 注讜砖讛 诪诇讗讻讛 讻诇诇 讗诇讗 诪驻专砖讬谞谉 诇讛 讘诇砖讜谉 砖讗诇讛 讜驻讬专讜砖讜 拽讗 诪驻专砖 诪讗讬 讻驻讜注诇 讘讟诇 讗诪专 讗讘讬讬 讜讻讜' 讗"谞 讘诇砖讜谉 拽讜砖讬讗 讛讜讗 诪讗讬 讻驻讜注诇 讘讟诇 讚诪砖诪注 讻讘讟诇 诇讙诪专讬 讗"讻 诪讛 诪砖诇诐 诇讜 讚诪讛 砖讬讬讱 砖讻讬专讜转 诪讬砖讬讘讛 讘讟诇讛 讜诪砖谞讬 讗诪专 讗讘讬讬 诪讗讜转讛 诪诇讗讻讛 讚讘讟诇 诪讬谞讛 专"诇 砖诪砖诇诪讬诐 诇讜 讘砖讘讬诇 砖诪谞讬讞 诪诇讗讻转讜 讛讗讞转 砖讛讬讛 诇讜 讘讛 专讬讜讞 讜诪谞讬讞讛 讜讬讜砖讘 诪诪谞讛 讘讟诇 诇讙诪专讬 讜讗讬谞讜 注讜砖讛 诪诇讗讻讛 讻诇诇:


讘讗"讚 讜诪讬讛讜 诇注讬诇 讘住讜祝 讗诇讜 诪爪讬讗讜转 讜讻讜' 讻讚驻专讬讱 讛转诐 讛讗讬 诇讗讜 讘讟诇 讛讜讗 讜讻讜'. 谞专讗讛 诪讚讘专讬 讛转讜住' 砖砖诐 讘驻' 讗诇讜 诪爪讬讗讜转 讛讬讛 讻转讜讘 讘住驻专讬诐 砖诇讛诐 诪讗讬 讻驻讜注诇 讘讟诇 讛讗 诇讗讜 讘讟诇 讛讜讗 讜讻谉 讛讜讗 讘讗诇驻住"讬 讜讘讗砖专"讬 砖诐 讗讘诇 讘住驻专讬诐 砖诇谞讜 讛讜讗 讗讬谞讜 讜住"诇 诇讛转讜住' 讚驻专讬讱 砖诐 讛讻讬 诪砖讜诐 讚诪砖诪注 诇讬讛 讛讘专讬讬转讗 讚拽转谞讬 讻驻讜注诇 讘讟诇 砖谞讜转谞讬谉 诇讜 讻诪讜 砖讬专爪讛 驻讜注诇 诇讬砖讘 讜诇讬讘讟诇 诇讙诪专讬 注"讚 砖诪驻专砖讬诐 讛转讜住' 讚讘专讬 讗讘讬讬 讚讛讻讗 砖诪砖谞讬 讻驻讜注诇 讘讟诇 诪讗讜转讛 诪诇讗讻讛 讚讘讟讬诇 诪讬谞讛 讜诇讻讱 驻专讬讱 讛讗讬 诇讗讜 讘讟诇 讛讜讗 砖讛专讬 诪讟专讬讞 注爪诪讜 诇讞讝讜专 讜诇专讜抓 讗讞专 讛讗讘讚讛 诇讛砖讬讘讛 诇讘注诇讬诐 讜讗讬谉 住讘专讗 诇讛讞砖讬讘讜 讘讗诇讜 讬讜砖讘 讜讘讟诇 诇讙诪专讬 讜讗"讻 诪讗讬 诪砖谞讬 诇讬讛 讗讘讬讬 讗诐 讛讬讬谞讜 诪驻专砖讬诐 讚讘专讬 讗讘讬讬 讚拽讗诪专 讻驻讜注诇 讘讟诇 诪讗讜转讛 诪诇讗讻讛 讚讘讟讬诇 诪讬谞讛 注诇 讚专讱 砖驻讬专砖讜 讛转讜住' 讚讛讻讗 砖讛专讬 注诇 讝讛 讛讬讛 诪转诪讬讛 讛诪拽砖讛 诇讻讱 注诇 讻专讞讬谉 爪专讬讻讬谉 讗谞讜 诇驻专砖 讚讘专讬 讗讘讬讬 讚讛转诐 讻诪讜 砖驻专砖"讬 砖诪砖谞讬 讚讗讬谉 专"诇 砖讗谞讜 诪讞砖讘讬谉 讛砖讘转 讗讘讚讛 讻讬讜砖讘 讜讘讟诇 诇讙诪专讬 讗诇讗 砖讗谞讜 讗讜诪专讬诐 讻诪讛 讗讚诐 专讜爪讛 诇讛谞讬讞 诪讛专讬讜讞 诇讬讘讟诇 诪诪诇讗讻转讜 讛专讗砖讜谞讛 讜诇注住讜拽 讘诪诇讗讻讛 讝讜 讻讱 爪专讬讱 诇驻专砖 砖诐 讗讘诇 讛讻讗 讚诇讗 驻专讬讱 讛诪拽砖讛 讻谉 讗谞讜 诪驻专砖讬诐 讘驻讬' 讛转讜住' 讚诇注讬诇 诪讟注诐 讛拽讜砖讬讜转 砖讛拽砖讜 注诇 驻专砖"讬 讜讻"转 讗讬讱 砖讬讬讱 诇讜诪专 讻谉 诇驻专砖 讚讘专讬 讗讘讬讬 砖诐 讘驻' 讗诇讜 诪爪讬讗讜转 讻驻专砖"讬 讜讻讗谉 讘驻讬' 讗讞专 讜讛诇讗 诇砖讜谉 讗讘讬讬 讗讞专 讛讜讗 讜讘诇砖讜谉 砖讜讛 讗诪专讛 讗讘讬讬 讛讻讗 讜讛转诐 讗讬谉 讝讛 转讬诪讛 讚讛专讬 讻讘专 讻转讘 讛讗砖专"讬 讘砖诪注转讬谉 讜讝"诇 讜讗注"讙 讚诇注讬诇 讙讘讬 诪砖讬讘 讗讘讚讛 驻专讬砖谞讗 讻驻专砖"讬 讛讻诇 诇驻讬 讛注谞讬谉 讛转诐 讚讚讬谉 讛讜讗 讚讬讛讬讘 诇讬讛 砖讻专讜 诪砖诇诐 讗讻诇 讛讻讗 讘讗讘拽 专讘讬转 讛拽讬诇讜 讞讻诪讬诐 讜讘讚讘专 诪讜注讟 砖讛讜讗 谞讜转谉 诇讜 诇讗 诪讞讝讬 讻专讘讬转 注讻"诇 讜讘讝讛 讬转讜专抓 讙"讻 讛讗 讚诪拽砖讬谉 讛注讜诇诐 注诇 驻讬' 讛转讜住' 讚讛讻诇 讟注诪讗 诪讗讬 讚诪驻谞讬 诪讛 驻专讬讱 讛转诐 讛诪拽砖谉 讜诪转诪讛 讜诪拽砖讛 讜讛讗 诇讗讜 讘讟诇 讛讜讗 讜诇讗 驻专讬讱 讻谉 讛讻讗 讗讜 讗谞谉 讘注爪诪谞讜 转拽砖讛 诇谉 讝讗转 注诇 驻讬' 讛转讜住' 讚驻讬专砖讜 砖诪砖谞讬 讗讘讬讬 讚讞砖讘讬谞谉 诇讬讛 讻讬讜砖讘 讘讟诇 诇讙诪专讬 谞驻专讜讱 讜讛讗 诇讗讜 讘讟诇 讛讜讗 讚讗讬谉 讝讛 拽讜砖讬讗 讚讛讻讗 讗讬谉 诇转诪讜讛 注诇 讝讛 讚诪砖讜诐 讚讗讘拽 专讘讬转 讛讜讗 诪砖讜诐 讛讻讬 讚讬谉 讛讜讗 诇讛拽诇 讜讞砖讘讬谞谉 诇讬讛 讻讬讜砖讘 讘讟诇 诇讙诪专讬 讜谞讜转谉 诇讜 讚讘专 诪讜注讟 讚讘讚讘专 诪讜注讟 砖谞讜转谉 诇讜 诇讗 诪讞讝讬 讻专讘讬转 讜讗讞"讻 诪拽砖讬谉 讛转讜住' 讜讗"转 讗"讻 讛讜讗 讙讜诪诇 砖讻专讜 注诇 讛砖讘转 讗讘讚讛 讜讻讜' 专"诇 讗"讻 讛讜讗 砖讗谞讜 诪驻专砖讬诐 讻驻讬' 专砖"讬 讗"讻 谞讜讟诇 砖讻专 注诇 讛砖讘转 讗讘讚讛 讚讘砖诇诪讗 讗讬 讛讜讛 讻驻讬' 讛转讜住' 讗谞讜 讞砖讘讬' 讛砖讘转 讗讘讚讛 讻讬讜砖讘 讜讘讟诇 诇讙诪专讬 讜讗讬谞讜 谞讜讟诇 砖讻专 注诇 讝讛 讻诇诇 讜诪讛 砖谞讜转谉 诇讜 讗讬谞讜 谞讜转谉 诇讜 讗诇讗 讘砖讘讬诇 砖诪转讘讟诇 讜诪谞讬讞 诪诇讗讻转讜 讛专讗砖讜谞讛 讗讘诇 诇驻专砖"讬 砖讗谞讜 讗讜诪专讬诐 讻诪讛 讗讚诐 专讜爪讛 诇讛谞讬讞 诪讛专讬讜讞 砖讬砖 诇讜 讘诪诇讗讻讛 讻讘讚讛 诇注砖讜转 诪诇讗讻讛 讝讜 砖诇 讛砖讘转 讗讘讚讛 讗"讻 谞讜讟诇 讛讜讗 砖讻专讜 诪砖诇诐 注诇 讛砖讘转 讗讘讚讛 讜讻诪讜 砖讘讬讗专 讝讛 讛讗砖专"讬 诇注讬诇 驻专拽 讗诇讜 诪爪讬讗讜转 诇驻讬' 专砖"讬 砖诐 讜讝"诇 讻讙讜谉 诪诇讗讻讛 砖谞讜讟诇 注诇讬讛 讗专讘注 讝讜讝 讜诇讛谞讬讞 讜诇讬砖讘 讘讟诇 讛讬讛 谞讜讟诇 讝讜讝 讜诇讟专讜讞 讘讛砖讘讛 讛讬讛 谞讜讟诇 砖转讬 讝讜讝讬诐 谞讜转谉 诇讜 砖转讬 讝讜讝讬诐 讜诪讟讬 诇讬讛 讝讜讝 讘砖讻专 讛砖讘转 讗讘讚讛 注讬讬谉 砖诐 讜讗"讻 讛讜讗 谞讜讟诇 砖讻专 诪讛砖讘转 讗讘讚讛 诇驻讬' 专砖"讬 讜讘讛讻讜谞住 讗诪专讬' 讜讻讜' 讚诪讗讬 讛谞讗讛 拽讗 诪讟讬 诇讬讛 专"诇 讗"讻 诪砖诪注 讚讗讬谞讜 谞讜讟诇 注诇讬讛 砖讻专 专拽 诪砖讬讘 讘讞谞诐 讜注讚 讻讗谉 诇讗 拽讗诪专讬 专讘谞谉 讟注讬谞讛 讘砖讻专 讜讻讜' 专"诇 讜注讜讚 拽讜砖讬讗 讗讞专转 讚讗讬谉 住讘专讗 讛讜讗 砖谞讗诪专 砖讬讟讜诇 砖讻专 注诇 拽讬讜诐 讛诪爪讜讛 讜讗注"讙 砖讗诪专讜 专讘谞谉 砖谞讜讟诇 砖讻专 注诇 讛讟注讬谞讛 讛讬讬谞讜 诪砖讜诐 讚讚专砖讬 讻谉 诪讬转讜专讗 讚拽专讗 讚诇讻转讜讘 拽专讗 驻专讬拽讛 讜诇讗 讘注讬 讟注讬谞讛 讚拽"讜 讛讜讗 讻讚讗讬转讗 诇注讬诇 驻' 讗诇讜 诪爪讬讗讜转 (讘讘讗 诪爪讬注讗 讚祝 诇"讗) 讗讘诇 讙讘讬 讛砖讘转 讗讘讚讛 讻讜诇讬 注诇诪讗 诪讜讚讜 讚讗住讜专 诇讬讟讜诇 砖讻专 讜讬"诇 讚讗讬谉 诇讞讜砖 讗诐 谞讜讟诇 砖讻专 讻讬讜谉 砖注讜住拽 讘诪诇讗讻讛 讗讞专转 讻讜' 专"诇 讗讘诇 讻砖讗讬谉 诇讜 诪诇讗讻讛 讗讞专转 讗住讜专 诇讬讟讜诇 砖讻专 讜爪专讬讱 诇讜诪专 讚讻砖讬砖 诇讜 诪诇讗讻讛 讗讞专转 讜诪转讘讟诇 诪诪谞讛 注"讬 讛砖讘转 讛讗讘讚讛 诪讛 砖谞讜讟诇 讘砖讘讬诇 讻讱 讝讛 诇讗 诪拽专讬 谞讟讬诇转 砖讻专 注诇 讛砖讘转 讛讗讘讚讛 讗诇讗 讘砖讘讬诇 讛诪诇讗讻讛 砖诪转讘讟诇 诪诪谞讛 讜诇讻讱 讗转讬 砖驻讬专 讛讗 讚讗诪专讬' 驻专拽 讛讻讜谞住 讚诪砖讬讘 讗讘讚讛 讛讜讬 砖讜诪专 讞谞诐 讚诪砖诪注 讘讻诇 注谞讬谉 讘讬谉 砖讬砖 诇讜 诪诇讗讻讛 讗讞专转 讘讬谉 讗讬谉 诇讜 讜注诇 讚专讱 讝讛 注讜诇讛 讛讻诇 讻讛讜讙谉:

转讜住' 讘讚"讛 讜谞讜转谉 诇讜 讻讜' 讻讬讜砖讘 讜讘讟诇 诇讙诪专讬 讻讜' 谞"讘 驻讬' 专讜讗讬谉 讗讚诐 砖讘讟诇 讜讗讬谉 诇讜 砖讜诐 诪诇讗讻讛 讻诪讛 讛讬讛 专讜爪讛 诇讬拽讞 诇讛转注住拽 讘讝讛 讛注住拽 讗驻讬' 讛讬讛 诇讜 诪诇讗讻讛 诪专讜讘讛 讻讜' 讜讻谉 讗讬转讗 讘讟讜专 讜讻谉 驻讬' 讛专"谉 讜讛砖转讗 诇"拽 讛爪专讬讻转讜转 讚讛"拽 讗讘诇 住讬驻讗 讚谞驻讬砖 讟讬专讞讗 讗讬诪讗 诇讗 砖讬讬诪讬谞谉 讻驻讜注诇 讘讟诇 砖讛讜讗 诪讜讝讬诇 讘诪诇讗讻讛 讗诇讗 讻住转诐 讗讚诐 砖讬砖 诇讜 注住拽讬诐 讻诪讛 讛讜讗 诇讜拽讞 讜注讜住拽 讘诪诇讗讻讛 讜拽"诇 讜诪讛专"讬 拽讗专"讜 诇讗 讬专讚 讻讗谉 诇注讜诪拽讜 砖讛讜讗 专爪讛 诇驻' 讻驻讜注诇 讘讟诇 诇讙诪专讬 砖讗讜诪讚讬谉 诪诇讗讻讛 讛专讗砖讜谞讛 讜讗讜诪讚讬谉 讻诪讛 专讜爪讛 诇讬拽讞 讜诇讛讘讟诇 诪诪谞讜 诇讙诪专讬 讜拽砖讛 讚讗"讻 讛讻讗 谞诪讬 讗讬讻讗 诇诪驻专讱 讜讛讗 诇讗 拽讗 讘讟讬诇 诪讬谞讬讛 讻诪讜 讛转诐 讚讛讗 注诇 讛诇砖讜谉 讚驻讜注诇 讘讟诇 驻专讬讱 讛转诐 讜讚讜"拽 讛讬讟讘:

讙诪专讗. 拽谞讬谞讗 诪讬谞讬讛 讜讻讜'. 专"诇 讛驻讬专讜转 讜注讬讬谉 讘驻讜住拽讬诐:


讘转讜住' 讘讚"讛 讜谞讜转谉 诇讜 讜讻讜'. 诪讛专"诐 讝"诇 诪讗专讬讱 讘讘讬讗讜专 讚讘讜专 讝讛 讬讞砖讜讘 讻讬 讻讘讬专 诪爪讗讛 讬讚讜 诇讛砖讬讙 注诇 诪讛专砖"诇 讝"诇 讜讘诇讬 住驻拽 讻讬 诇讗 谞注诇诐 诪讛讙讗讜谉 讛谞"诇 诪讛 砖讬讚讜注 诇讘专 讘讬 专讘 讚讞讚 讬讜诪讗 讗讱 讻讬讜谉 砖专讗讛 讚讘专讬 讛讟讜专 诪驻讜专砖讬谉 专讜讗讬谉 讗讚诐 砖讘讟诇 讜讗讬谉 诇讜 砖讜诐 诪诇讗讻讛 [讻诪讛 讛讬讛 专讜爪讛 诇讬拽讞 诇讛转注住拽 讘讝讛 讛注住拽 讜讗驻讬诇讜 讗诐 讛讬讛 诇讜 诪诇讗讻讛 讻讜' 讗讬谉 讗讜诪专讬谉 讻诪讛 讛讬讛 讝讛 专讜爪讛 诇讬拽讞 讻讜' 讗诇讗 讗讜诪讚讬谉 讻讗讚诐 讘讟诇 讻讜'] 讜讛讜讗 讗讝讬诇 讘砖讬讟转 讗讘讬讜 讛专讗"砖 讝"诇 砖讻转讘 讻诇讜诪专 讗讬讝讛 诪诇讗讻讛 砖讛讜讗 专讙讬诇 诇注砖讜转 讘讬谉 砖谞讜讟诇讬谉 注诇讬讛 砖讻专 诪专讜讘讛 讘讬谉 讜讻讜' 讗讬谞讜 谞讜讟诇 讗诇讗 讻驻讜注诇 讘讟诇 诇讙诪专讬 讜讛讬讬谞讜 讚拽讗诪专 专"诪 讘讬谉 诪专讜讘讛 讜讘讬谉 诪讜注讟 驻讬' 讘讬谉 讛讬讛 注讜住拽 讘诪诇讗讻讛 诪专讜讘讛 讜讻讜' 砖讻专讜 砖讜讛 讜讻讜' 诪诇砖讜谉 砖讻转讘 讛专讗"砖 砖讛讜讗 专讙讬诇 讜讻讜' 讘讬谉 讛讬讛 注讜住拽 讜讻讜' 诪砖诪注 讚讗讬讬专讬 讘诪诇讗讻讛 讛专讗砖讜谞讛 [讜讗驻"讛 砖诪讬谉 讻讗讚诐 讘讟诇 诪诪诇讗讻讛 讛专讗砖讜谞讛] 讙诐 砖讻专讜 砖讜讛 诪砖诪注 讛讻讬 讚讗讬 讻驻讬专讜砖 讛讘"讬 讗讬谉 讛砖讻专 砖讜讛 [讘讻诇 讗讚诐 讚讗讚诐 砖诪诇讗讻转讜 讬拽专讛 砖讻专讜 诪专讜讘讛 诪讗讚诐 砖讗讬谉 诪诇讗讻转讜 讬拽专讛 讜讞砖讜讘讛 讻"讻] 诪"诪 讙诐 诇砖讜谉 讛专讗"砖 讗驻砖专 诇驻专砖 讻驻讬专讜砖 讛转讜住' 讜驻讬' 讘讬谉 诪专讜讘讛 诪诇讗讻讛 砖注讜住拽 讘讛 注转讛 讘讬谉 讛讬讗 诪专讜讘讛 讜讻讜' 砖讻专讜 砖讜讛 [讜拽讗讬 砖讻专讜 砖讜讛 讗砖讻专 讗讜转讛 诪诇讗讻讛 砖注讜住拽 讘讛 注转讛 讘讬谉 讛讬讗 诪专讜讘讛 讻讜'. 讗讘诇 专砖"诇 诪驻专砖讜 讻驻砖讟讬讛] 讜讗祝 砖讘住"驻 注讚 讻诪讛 诪驻专砖 讻讛讘"讬 注讻"驻 讛讻讗 诇讗 诪驻专砖 讻谉 讜讚讞拽 注爪诪讜 诪讛专砖"诇 诇驻专砖 讙诐 讚讘专讬 讛转讜住' 讚讛讻讗 砖住转讜诪讬谉 讜诇讗 驻讬专砖讜 讘驻讬专讜砖 讻讛专讗"砖 讜讛讟讜专 讜讗诇 讬讛讬讛 讘注讬谞讬讱 诇讚讜讞拽 诇驻专砖 讛爪专讬讻讜转讗 讗诇讬讘讗 讚诪讛专砖"诇 讚讛讗 讗祝 诇驻讬' 讛驻砖讜讟 驻讬专讜砖 讛讘"讬 爪"诇 讞诇讜拽讛 讛砖谞讬讛 讜讗讬 转谞讬 诪注讜转 诇讬拽讞 讘讛谉 驻讬专讜转 讻讜' 讗讘诇 讞谞讜谞讬 讚诇讗 谞驻讬砖 讟专讞讗 讗讬诪讗 住讙讬 讘诪砖讛讜 讻讜' 讚讛讗 诇讗 砖讬讬诪讬谞谉 诇讬讛 诪诇讗讻讛 讚讛砖转讗 讘讗诪转 注"讻 爪"诇 讚讛"讗 讚讜拽讗 讘诪注讜转 讚谞驻讬砖 讟专讞讗 讛讗讬讚谞讗 砖讬讬诪讬谞谉 诇讬讛 诪诇讗讻讛 讛专讗砖讜谞讛 讗祝 讗诐 讛讬讗 诪诇讗讻讛 讞砖讜讘讛 讜讬拽专讛 讻讜' 讻诪讜 讻谉 谞诪讬 诇驻讬' 讛诪讛专砖"诇 爪专讬讻讜转讗 讛专讗砖讜谉 讚讛"讗 讞谞讜谞讬 讛讜讗 讚住讙讬 诇讬讛 讜诇讗 砖讬讬诪讬谞谉 诇讬讛 诪诇讗讻讛 讛专讗砖讜谞讛 讜讻讜' 讜爪专讬讻讜转讗 讛砖谞讬讛 讻驻砖讟讬讬讛 讜注讬讬谉 讻讬 讻谉 谞专讗讛 诇驻注谞"讚 讜讛转讜住驻讜转 诇驻讬专砖"讬 讛拽砖讜 砖驻讬专 [讚诇驻讬专讜砖讜 砖讬讬诪讬谞谉 诪诇讗讻讛 讛专讗砖讜谞讛 讜诪诇讗讻讛 砖注讜住拽 讘讛 诇驻讬 诪讛 砖讛讬讗] 讜拽"诇. 讗讱 讘讗诪转 讚注转 讛转讜住' 讗讬谞讜 讻谉 讜驻讬专讜砖诐 讛讻讗 讻诪讜 砖讻转讘讜 驻专拽 注讚 讻诪讛 [讜讻驻讬专讜砖 讛讘"讬] 注"砖 讜驻讬专讜砖 驻讜注诇 讘讟诇 讛讻讗 诇驻讬 讛讗诪转 讻讚注转 讛诪拽砖谉 驻专拽 讗诇讜 诪爪讬讗讜转 讜谞讜转谞讬谉 诇讜 讻诪讜 砖讬专爪讛 讗讚诐 诇讬讟讜诇 讜诇讘讟诇 诪诪诇讗讻讛 讛专讗砖讜谞讛 讜诇讬砖讘 讘讟诇 诇讙诪专讬 诪诪谞讛 讜诇讗 砖讬讬诪讬谞谉 讛讱 诪诇讗讻讛 讚注讘讬讚 讛砖转讗 讘讬谉 诪专讜讘讛 讘讬谉 诪讜注讟 讗讘诇 诪诇讗讻讛 讛专讗砖讜谞讛 讻驻讬 诪讛 砖讛讬讗 讜讚讗讬 砖讬讬诪讬谞谉 讚讛讗 诪驻住讬讚 诪诪诇讗讻讛 讛专讗砖讜谞讛 讘讬讜砖讘 讘讟诇 诪诪谞讛 讜驻专讬讱 讛转诐 讙讘讬 讛砖讘转 讗讘讬讚讛 讗诪讗讬 诇讗 砖讬讬诪讬谞谉 谞诪讬 诇驻讬 讟讜专讞 诪诇讗讻转 讛砖讘讛 讚讛砖转讗 讚讛讗 诇讗 讘讟诇 讛讜讗 讜讗诪讗讬 诇讗 砖讬讬诪讬谞谉 讗诇讗 诪诇讗讻讛 讛专讗砖讜谞讛 讻讘讟诇 诪诪谞讛 诇讙诪专讬 讜诇讗讜 讗诇讬砖谞讗 讚驻讜注诇 讘讟诇 驻专讬讱 [诪讚诇讗 驻专讬讱 谞诪讬 讛讻讗 讻谉] 讗诇讗 讚讻讱 专讗讜讬 诇讬转谉 诇讜 讻讬讜谉 砖讛讜讗 注讜住拽 讘诪诇讗讻转讜 讜驻讟专转讜 转讜专讛 诪讛砖讘讛 讜讻讜' 讬讻讜诇 诇讬讟讜诇 砖讻专 讜讻讜' 讻诪"砖 讛专讗"砖 驻专拽 讗诇讜 诪爪讬讗讜转 讜讻讚讘专讬 讛转讜住' 讘砖诪注转讬谉 讚讗讬谉 诇讞讜砖 讗诐 谞讜讟诇 砖讻专 讻讬讜谉 砖注讜住拽 讻讜' 讜诪砖谞讬 讗讘讬讬 拽讜砖讟讗 讚讛讻讬 讛讜讗 讜讻驻讜注诇 讘讟诇 诪讗讜转讛 诪诇讗讻讛 讚讘讟诇 诪讬谞讛 讜讻驻讬专砖"讬 讛转诐 讗讘诇 讛讻讗 谞讬讞讗 诇谉 诇驻专砖 讻驻讜注诇 讘讟诇 讻讚讘注讬 诇诪讬诪专 诪注讬拽专讗 讛转诐 讚诇讬砖谞讗 谞诪讬 讛讻讬 诪砖诪注 讜诇讗 转拽砖讬 诇讬讛 讛讻讗 讜讛讗 诇讗讜 讬讜砖讘 讘讟诇 讛讜讗 讗诇讗 注讜住拽 讘诪诇讗讻讛 讘注讬住拽讗 讚讘讗讘拽 专讘讬转 讛拽讬诇讜 讜讘讚讘专 诪讜注讟 砖讛讜讗 谞讜转谉 诇讜 诇讗 诪讬讞讝讬 讻专讘讬转 讻诪"砖 讛专讗"砖 讜讻讜' 讜讻"讻 诪讛专"砖: 
讜讗砖专 诪讜专讛 注诇 驻讬专讜砖 讝讛 讛讜讗 讗诪专诐 讜讛讗 讚拽转谞讬 讘转讜住驻转讗 住讬驻讗 讻讜' 诇讗讜 讘讟诇 诇讙诪专讬 讻讜' 讜讛砖谞讬 讗诪专诐 诪讚驻专讬讱 讛转诐 讛讗讬 讜讻讜' 讻诪讜 砖讬专爪讛 驻讜注诇 诇讬砖讘 讜诇讬讘讟诇 诇讙诪专讬 讜讻讜' [诪砖诪注 讚驻讜注诇 讘讟诇 讚讛讻讗 诇驻讬 讛讗诪转 讛讜讗 讻谉] 讜诪讗诪专诐 讜讗"转 讗"讻 讛讜讗 谞讜讟诇 砖讻专讜 注诇 讛砖讘转 讗讘讬讚讛 讚注"讻 爪"诇 [诇砖讜谉 讗"讻 砖讻转讘讜] 讚讗诐 谞驻专砖 讛转诐 谞诪讬 讻驻讬' 驻讜注诇 讘讟诇 讚讛讻讗 诇讗 拽砖讛 诪讬讚讬 [讚讗讬谞讜 谞讜讟诇 注诇 讛砖讘讛 专拽 讻讗诇讜 讛讜讗 讘讟诇 讜讻驻讬专讜砖 讛讘"讬] 讜讛讙注 注爪诪讱 诇驻讬专讜砖 专砖"诇 讛砖讻专 讘讗 注诇 讛讛砖讘讛 讚讛讗 专讗讬谞讜 讗讜转讜 讻驻讜注诇 讘讟诇 砖讗讬谉 诇讜 讗讜诪谞讜转 讜诇讗 讞砖讘讬谞谉 讗讜诪谞讜转 讛专讗砖讜谞讛 [讜讗讬谞讜 谞讜讟诇 专拽 讘注讚 讛讛砖讘讛] 诇讻谉 谞专讗讛 讘注讬谞讬 砖讛讟讜专 讛诇讱 诇砖讬讟转 讗讘讬讜 讗讘诇 讚注转 讛转讜住' 讗讬谞讜 讻谉 讜讘驻专拽 注讚 讻诪讛 诪驻专砖 讛专讗"砖 讙"讻 讻驻讬专讜砖 讛转讜住' 讚讛转诐 讜讚注转 讛转讜住' 讛讻讗 讗讬谞讜 讻谉 讚诪驻专砖 驻专拽 注讚 讻诪讛 讻驻"讛 讜讙诐 讛住讘专讗 谞讜讟讛 讬讜转专 诇诪"砖 讛讟讜专 讚诇驻讬' 讛转讜住' 讗诐 谞讜转谉 注讬住拽讗 诇讗讚诐 讘讟诇 砖讗讬谞讜 注讜砖讛 诪诇讗讻讛 讗讬谞讜 谞讜转谉 诇讜 诪讗讜诪讛 讜讛讗 讜讚讗讬 诪讬讞讝讬 讻专讘讬转 讚讟专讞 讘驻诇讙讗 诪诇讜讛 讞谞诐 讜注讬讬谉. 讜讚注转 讛专讬"祝 爪"注 注讬讬谉 讘诪诇讞诪讜转 砖专讜爪讛 诇驻专砖 讻驻讬' 专"讞 讜注讬讬谉 讘住诪"讙 注砖讬谉 驻讘 诪驻专砖讬诐 讘注"讗 注"砖 讜讘讘讬讗讜专讬 诪讛专讗"诐:





专砖"砖

诪砖谞讛 讜住讬讬讞讬诐. 驻讬' 讛转讜讬讜"讟 讘谞讬 讗转讜谞讜转 诇驻"讝 诇讗 讗"砖 住讬驻讗 讜诪讙讚诇讬谉 讗讜转谉 讻讜' 讜讞诪讜专 讻讜'. 诇讻谉 谞专讗讛 讚住讬讬讞 讻讜诇诇 讙诐 讘谉 住讜住 讜讻"谞 诪驻专砖"讬 讻讗谉 讜讘专讬砖 专"讛 驻讬' 讙"讻 住讬讬讞 注讬讬专 讘谉 住讜住:



专砖"讬 讚"讛 讜讞诪讜专. 诪讙讚诇讛 注讚 讻讜'. 讻爪"诇:





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 诇讚讬谞讗 讚讘专 诪爪专讗. 注讬' 诇拽诪谉 讚祝 注讙 注"讘 转讜住' 讚"讛 谞讟专:


诪转谞讬' 讗讬谉 诪讜砖讬讘讬谉 讞谞讜谞讬. 注讬讬谉 诇拽诪谉 讚祝 拽讚 注"讘 转讜住' 讚"讛 讛讗讬:





讞讬讚讜砖讬 讞转"住

转谞讗 讻驻讜注诇 讘讟诇. 讻' 转讜住' 讗讬 讙专住 讗"讻 诇讗 转谞讬 讘诪转谞' 讻驻"讘 讻讜讜谞转诐 诪讘讜讗专 砖谞转讻讜讜谞讜 诇诪"砖 讛专诪讘"谉 讘诪诇讞诪讜转 讛' 讻讬讜谉 讚讘诪转谞讬' 诇讗 转谞讬 诇讛讚讬' 驻"讘 讗"讻 诪爪讬谞谉 诇驻专砖 住转诐 诪转谞讬' 讻专"诪 讚讬拽爪讜抓 诇讜 讗驻讬' 讚讘专 诪讜注讟 讗"讻 诪讗讬 讚讜讞拽讬' 诇讛砖"住 诇讗转讜讬 注诇讛 讛讱 讘专讬转讗 讚讗转讬' 讻专"砖 诇专砖"讬 讗注"讻 讚讛讱 讘专讬转讗 讗转讬' 讻讻"注 讜诇专"诪 讬转驻专砖 讻驻讬' 转讜' 讜讚诇讗 讻专砖"讬 讜讗转讬' 住转诐 诪转谞讬' 讻专"诪 注专诪讘"谉


讜讛谞讛 讛讟讜专 诪驻专砖 驻"讘 讘讗讘讬讚讛 讻驻专砖"讬 讜讻讛住讻诪转 转讜' 讜讘讘讻讜专讜转 诇注谞讬谉 谞讜讟诇 砖讻专 诇专讗讜转 诪讜诪讬 讘讻讜专 诪驻专砖 讻砖讬' 转讜' 讚驻"讘 诪讗讜转讛 诪诇讗讻讛 讚讛砖转讗 讜讻讗诇讜 诇讗 注讘讬讚 诪讬讚讬 诪诇讗讻转 专讗讬' 诪讜诪讬谉 讜诇注谞讬谉 专讬讘讬转 诪驻专砖 讻专"讞 讚诪讬讬转讬 转讜住' 讘讘讻讜专讜转 讘住讜祝 讚讘专讬讛诐 讻讗讚诐 讘讟诇 讛谞砖讻专 诇诪诇讗讻转 讛讞谞讜转 讜讛诪注讬讬谉 讘爪讚拽 讘诇砖讜谉 专讗"砖 讚砖诪注转讬谉 讬专讗讛 砖讻谉 讛讜讗 讻讜讜谞转讜 讙"讻 讜讻讘专 讛诇讻讜 讘讜 谞诪讜砖讜转 讜讚讘专讬 讗诇讜 砖讗谞讬 讻讜转讘 驻讛 讘讬讬砖讜讘 讛诐 诪诪砖 讚讘专讬 讛谞拽讜讛"讻 讜讘专讜讱 砖讻讜讜谞转讬 诇讚注转讜 讛专诪讛 讜诇讛讬讜转 讻讬 诪"诪 讗"讗 诇讘讛诪"讚 讘诇讗 讞讬讚讜砖 诇讗 诪谞注转讬 诪诇讻转讜讘 诪讛 砖注诇讛 讘讚注转讬 讜讛讜讗 讻讬 讞讝讬谞谉 讘诇砖讜谉 讛转讜' 砖讻' 讚讗讘讬讚讛 讗住讜专 诇讬拽讞 注诇讬讜 砖讻专 诪讚讗爪讟专讬讱 讛讬转专 讘驻专讬拽讛 讜拽' 转讬"诇 诪讚讻转讬讘 讜讗讜转讬 爪讬讜讛 诪讛 讗谞讬 讘讞谞诐 讚诪讛讗讬 讟注诪讗 讗诪专讬谞谉 讘讘讻讜专讜转 讗住讜专 诇讬拽讞 砖讻专 注诇 砖讜诐 诪爪讜讛 讜诇讗 讚讜拽讗 诇讚讜谉 讜诇讛讜专讜转 讗诇讗 诇讛讝讜转 诪讬 讞讟讗转 讜讻讚讜诪讛 讜注"讻 谞专讗讛 讚讛讬讬谞讜 讚讜拽讗 讘讚讘专 诪爪讜讛 砖讘讬谉 讗讚诐 诇诪拽讜诐 讻讙讜谉 诇讛讝讜转 诪讬 讞讟讗转 诇讟讛专讜转 讚讗讬谞讜 讗诇讗 诪住讬讬注 诇讞讘专讜 诇讚讘专 诪爪讜讛 诇讛讬讜转 讟讛讜专 讜注"讝 谞讗诪专 诪讛 讗谞讬 讘讞谞诐 诪砖讗"讻 讛砖讘转 讗讘讬讚讛 讜驻专讬拽讛 讗注驻"讬 砖讛讜讗 诪爪讜讛 诇住讬讬注 诇讞讘专讜 讜诇讛砖讬讘 诪诪讜谞讜 诪"诪 讗谞讬谞讜 讗诇讗 讘讬谉 讗讚诐 诇讞讘专讜 诇讗 砖讬讬讱 诪讛 讗谞讬 讘讞谞诐 讻讬 诇讜 诇讞讘专讜 砖讗讘讚 讗讘讬讚讛 砖讬诪爪讗 诪讬 砖讬讞讝专谞讜 诇讜 讘砖讻专 驻注讜诇转讜 讜讛讜讛 住讚"讗 砖讗驻讬' 讗讚诐 讘讟诇 讛诪讜爪讗 讗讘讬讚讛 谞讛讬 砖讛讜讗 诪爪讜讜讛 讜注讜诪讚 诇讛讙讘讬' 讛讗讘讬讚讛 讜讗讬谞讜 专砖讗讬 诇讛谞讬讞讛 讜诇讬诇讱 诇讜 讜诪讻"砖 砖诇讗 讬拽讞谞讛 诇注爪诪讜 讗诇讗 注诇 讻专讞讜 讬讙讘讬讛 讜讬讻专讬讝 讜讬讟专讬讞 诇讛砖讬讘讛 讗诇 讘注诇讬' 诪"诪 讛"讗 砖讬拽讘诇 砖讻专 注诇 驻注讜诇转讜 诪砖"讛 讛讜爪专讻讜 转讜住' 诇诪讬诇祝 诪讚讗爪讟专讬讱 诇讛转讬专 讟注讬谞讛 讘砖讻专 砖"诪 讗讘讬讚讛 讘讞谞诐:


讜讻讬讜谉 砖讝讻讬谞讜 诇讚讬谉 讬砖 诇讞诇拽 讘讬谉 讛讛讬讗 讚讘讻讜专讜转 诇讛讱 讚讗讘讬讚讛 讚讛转诐 讻讬讜谉 砖诪砖诇诐 诇讜 砖讻专讜 讻谞讙专 讜谞驻讞 砖讬讛讬讛 讛讜诇讱 讘讟诇 诇讙诪专讬 转讜 诇讗 讬砖诇诐 诇讜 讘诪讛 砖注讜砖讛 注转讛 诪诇讗讻转 讛讝讬讬转 诪讬 讞讟讗转 讜讗驻讬' 砖讜诐 诪爪讜讛 砖诪诇讗讻转讛 讻讘讬讚讛 诇转拽讜注 诇讜 砖讜驻专 讜诇注砖讜转 诇讜 转驻讬诇讬谉 讜讻讚讜诪讛 诇讗 讬讞砖讘 诇诪讗讜诪讛 讗诇讗 讻讛讜诇讱 讘讟诇 诪诪砖 讚讗诇"讻 讗讬谞讜 讚讜诪讛 诇诪讛 讗谞讬 讘讞谞诐 讜谞讛讬 讚讬讻讜诇 诇讟讜诇 砖讻专 诪诪讛 砖讛讜讗 诪转讘讟诇 诪诪诇讗讻转 谞讙专讜转 砖诇讜 诪"诪 讗讜转讛 诪爪讜讛 诇讗 讬讞砖讘 诇诪讗讜诪讛 讻"讗 讻讛讜诇讱 讘讟诇 诪诪砖 讚诪讛 讗谞讬 讘讞谞诐. 讻"讝 讘诪爪讜讛 砖讘讬谉 讗讚诐 诇诪拽讜诐 诪砖讗"讻 讘讛砖讘转 讗讘讬讚讛 讚诪住讘专讗 讞爪讜谞讛 讗驻讬' 讛讬讛 讛讜诇讱 讘讟诇 讘砖讜拽 讛讬' 诇讜 诇讟讜诇 砖讻专 注诇 讛讛砖讘讛 讜专拽 诪讚讗爪讟专讬讱 讟注讬谞讛 讬诇驻讬' 讚诇讗 讬讟讜诇 砖讻专 讗"讻 讚讬 诇谞讜 讻讛讜诇讱 讘讟诇 讘砖讜拽 讗讘诇 诪讬 砖注讜住拽 讘诪诇讗讻讛 讜诪转讘讟诇 诪诪谞讛 讬砖转诇诐 讘诪讛 讚讘讬谞讬 讜讘讬谞讬 讜诪讟注诐 砖讻' 专讗"砖 讘驻' 讗诇讜 诪爪讬讗讜转 讚讻讬讜谉 砖注诇 讻专讞讬谞讜 讘讗谞讜 诇砖诇诐 诇讜 讛驻住讚 诪诇讗讻转讜 讛专讗砖讜谞讛 谞砖诇诐 诇讜 谞诪讬 诪诇讗讻转 讛砖讘转 讛讗讘讬讚讛 注"砖 讜爪讚拽讜 讚讘专讬 讛专讗"砖 讜讛讟讜专 砖诪讞诇拽讬诐 讘讬谉 讛讛讬讗 讚讗讘讬讚讛 诇讛讛讬讗 讚讘讻讜专讜转:


讜诪注转讛 谞讘讜讗 诇讘讗专 讛讞讬诇讜拽 讘讬谉 讛讛讬讗 讚砖诪注转讬谉 诇讛讛讬讗 讚讗讘讬讚讛 讚讘砖诪注转讬谉 讛专讬 讛讜讗 讘注爪诪讜 讗讬谞讜 专讜爪讛 砖讜诐 砖讻讬专讜转 讚谞讜讞 诇讜 诇拽讘诇 注讬住拽讗 讗诇讗 砖讗谞讜 讗讜住专讬诐 砖诇讗 讬驻注讜诇 讘讞谞诐 诪砖讜诐 讚诪讞讝讬 讻专讬讘讬转 讜讛谞讛 讘诪讛 砖讛讜讗 诪转讘讟诇 诪谞讙专讜转 讗讬谞讜 诪讞讝讬 讻专讬讘讬转 砖讛专讬 讻讘专 讘讟诇 讛讜讗 诪讗讜转讛 诪诇讗讻讛 注"讬 驻诇讙讗 诪诇讜讛 砖诇讜 讜讗驻讬' 诇讗 讛讬讛 诇讜 驻诇讙讗 驻拽讚讜谉 砖诇 讗讬讚讱 讜讛讬讛 诪转注住拽 讘砖诇讜 诇讘讚 谞诪讬 诇讗 讛讬讛 注讜住拽 讘谞讙专讜转 讚讛专讬 讻' 转讜' 讘砖诐 转讜住驻转讗 讚讛讬讜砖讘 讘讞谞讜转 讬讛讬讛 注讬谞讜 注诇 讞谞讜转讜 讜诇讗 讬注住讜拽 讘诪诇讗讻讛 讗讞专转 讗注"讙 讚讛诐 诇讗 讻' 讻谉 讗诇讗 讘注讜住拽 讘砖诇 讗讞专讬' 讗讘诇 讘注讜住拽 讘砖诇讜 讗讬谉 诇谞讜 注住拽 注诪讜 讜讗诐 讬专爪讛 诇注住讜拽 讘讗讜诪谞讜转 讗讞专转 讛专砖讜转 讘讬讚讜 诪砖讜诐 砖专讜爪讛 讛讜讗 诇讝讜' 讘谞讻住讬讜 讜诪讛 诇谞讜 注诪讜 讗讘诇 注讻"驻 讗讜专讞讗 讚诪诇转讗 讛讜讗 砖讛讬讜砖讘 讘讞谞讜转 讗讬谞讜 注讜住拽 讘讚讘专讬诐 讗讞专讬诐 讜注讬谞讬讜 讘讞谞讜转讜 谞诪爪讗 诪讻讬讜谉 砖注讜住拽 讘驻诇讙讗 诪诇讜讛 讚讬诇讬' 转讜 讗谞讬谞讜 诇讗 谞讙专 讜诇讗 谞驻讞 讜讗讬谞讜 讗诇讗 讗讬砖 讘讟诇 讚讛专讬 讛讬讛 爪专讬讱 诇讬砖讘 讘讞谞讜转讜 讻诇 讛讬讜诐 讘砖讘讬诇 驻诇讙讗 诪诇讜讛 讜讗讬谉 诇讜 讛驻住讚 讘诪讛 砖讬讜砖讘 讙诐 注诐 驻诇讙讗 驻拽讚讜谉 讗讱 砖讻专 讟专讞转讜 砖诇 注讻砖讬讜 讬砖诇诐 诇讜 讚诇讗 诇讛讜讬 讻专讬讘讬转 讘诪讛 砖讟讜专讞 注讘讜专讜 讘讞谞诐:


讜诪砖讗"讻 讘驻"讘 讚讗讘讬讚讛 讚注"讻 驻砖讟讬' 讚讘专讬' 讗"讗 诇驻专砖 讻讛讜诇讱 讘讟诇 讘砖讜拽 砖讛专讬 诪转谞讬' 诪讬讬专讬 讘砖讛讬讛 讘讟诇 诪住诇注 讜注"讻 讗"讗 诇驻专砖 讗诇讗 讻驻"讘 诪诪诇讗讻讛 砖诇 注讻砖讬讜 讜注"讝 讛拽' 讛砖"住 讛讗 诇讗 讘讟诇 砖讛专讬 诪砖讬讘 讗讘讬讚讛 讜诪砖谞讬 诪讗讜转讛 诪诇讗讻讛 讚讘讟讬诇 诪讬谞讬' 讚讛讬讬谞讜 砖砖诪讬谉 讘' 讛诪诇讗讻讜转 讜讻讚注转 专砖"讬 讜讗"砖 讚讘专讬 专讗"砖 讜讟讜专 讘讙' 诪拽讜诪讜转:





驻谞讬 讬讛讜砖注

讙诪专讗 讗诪专 专讘 讗砖讬 讗诪专讜 诇讬 住讘讗 讚诪讞住讬' 住转诐 诪砖讻谞转讗 砖转讗 讻讜' 讜驻专砖"讬 讚讗祝 讘讗转专讗 讚诪住诇拽讬 诇讗 诪爪讬 诪住诇拽 诇讬讛 讗诇讗 诇讘转专 砖转讗. 讜拽砖讛 讚讛讗 专讘 讗砖讬 讙讜驻讗 讗诪专 诇注讬诇 讘住诪讜讱 讚谞讻讬讬转讗 讗住讜专 讜讗"讻 讛讗 讚住转诐 诪砖讻谞转讗 砖转讗 诇诪讗讬 谞驻拽讗 诪讬谞讛 砖讛专讬 诇注讜诇诐 讗住讜专 诇诪诇讜讛 诇讗讻讜诇 讛驻讬专讜转 讜讗"讻 讜讚讗讬 谞讬讞讗 诇讬讛 讚诇砖拽讜诇 讝讜讝讬 讜诇讬住转诇拽 讜讗祝 讗诐 谞讗诪专 讚讻讬讜谉 讚住转诐 诪砖讻谞转讗 砖转讗 讛讜讬 转讜讱 砖谞转讜 讻讗转专讗 讚诇讗 诪住诇拽讬 诪"诪 讻"讻 讚诇专讘 讗砖讬 讗祝 讘讚诇讗 诪住诇拽讬 讛讜讬 讗讘拽 专讬讘讬转 诇专砖"讬 讻讚诪讜讻讞 讘专讬砖 驻专拽讬谉 讜讻转讘转讬 讘住讜讙讬讗 讚砖诪注转讬谉 讘讗专讬讻讜转 讜讗"讻 讗祝 讘谞讻讬讬转讗 讗住讜专 诇讻转讞诇讛 讚讻讬讜谉 讚诇讗 讬诇讬祝 诪砖讚讛 讗讞讜讝讛 谞讻讬讬转讗 讝讜 诇讗讜 讻诇讜诐 讛讬讗 诇注谞讬谉 专讬讘讬转 讜讝讛 诪讜住讻诐. 讗诪谞诐 讛专讬"祝 讝"诇 讻转讘 讚讻诇 讛谞讬 诪讬诪专讬 讚砖诪注转讬谉 诇注谞讬谉 讗转专讗 讚诪住诇拽讬 讗讜 诇注谞讬谉 诪住诇拽讬 讛讬讬谞讜 讘讚讬注讘讚 讜讻讘专 讛砖讬讙讜讛讜 讛拽讚诪讜谞讬诐 砖讚讜讞拽 讙讚讜诇 诇讜诪专 讻谉. 诪讬讛讜 诇注谞"讚 讬砖 诇驻专砖 砖驻讬专 诪讬诇转讗 讚专讘 讗砖讬 讛讻讗 讚讗讬讬专讬 讘诪砖讻谞转讗 讚住讜专讗 讚砖专讬 诇讻"注 讜讻讘专 讻转讘讜 讛转讜住' 讘讚"讛 讘诪讬砖诇诐 讚诪砖讻谞转讗 讚住讜专讗 谞诪讬 讗转专讗 讚诪住诇拽讬 讛讜讗 讜驻讬专讜砖诐 诪讜讻专讞 诇驻讬 讙讬专住转 讛住驻专讬诐 砖诇谞讜 讚讙专住讬 诇注讬诇 讘诪讬诪专讗 讚诪专 讘专讬讛 讚专"讬 诪砖诪讬讛 讚专讘讗 讛讗讬 诪砖讻谞转讗 讘讗转专讗 讚诪住诇拽讬 诇讗 谞讬讻讜诇 讻讜' 讜注诇讛 诪住拽讬谞谉 讚谞讬讻讜诇 讘诪砖讻谞转讗 讚住讜专讗 讗诇诪讗 讚讗转专讗 讚诪住诇拽讬 讛讜讗 讜讗"讻 砖驻讬专 讗诪专讜 住讘讗 讚诪转讗 诪讞住讬讗 住转诐 诪砖讻谞转讗 砖转讗 讜谞"诪 讚讗祝 讘诪砖讻谞转讗 讚住讜专讗 讚讗转专讗 讚诪住诇拽讬 讛讜讗 讗驻"讛 诇讗 诪爪讬 诪住诇拽 诇讬讛 讗诇讗 诇讘转专 砖转讗 讜诪讛 砖诇讗 驻讬' 讛专讬"祝 讻谉 讛讬讬谞讜 诪砖讜诐 砖住讜讘专 讚诪砖讻谞转讗 讚住讜专讗 讗转专讗 讚诇讗 诪住诇拽讬 讛讜讗 诇驻讬 讙讬专住转讜 讚谞专讗讛 讚讙专讬住 讘诪讬诪专讗 讚诪专 讘专讬讛 讚专"讬 讘讗转专讗 讚诇讗 诪住诇拽讬 讻诪"砖 讛谞诪讜拽讬 讬讜住祝 讜讻"讻 诪讛专"讗 砖砖讜谉 讗诇讬讘讗 讚讛专讬"祝 注"砖 讜讚讜"拽:


讘转讜住驻讜转 讘讚"讛 讜谞讜转谉 诇讜 砖讻专讜 讻驻讜注诇 讻讜' 讜拽砖讛 诇驻讬专讜砖讜 讚拽讗诪专 讘讙诪' 讻讜' 讜讛诇讗 诇驻讬 诪讛 砖讛讬讗 讻讘讬讚讛 谞讜讟诇 讬讜转专 讻讜' 注讻"诇. 讜诇注谞"讚 讬砖 诇讬讬砖讘 驻讬' 专砖"讬 讻砖谞注讬讬谉 讛讬讟讘 讘诇砖讜谞讜 讚谞拽讟 诇讚讜讙诪讗 讗诐 讛讬讛 谞讙专 讗讜 谞驻讞 砖讛讬讗 诪诇讗讻讛 讻讘讬讚讛 诪讬砖讬讘转 讛讞谞讜转 讜诇讗 谞拽讬讟 讛讚讜讙诪讗 诇讛讬驻讱 讻讙讜谉 砖讛诪诇讗讻讛 专讗砖讜谞讛 拽诇讛 诪讝讜 讚讬讛讬讘 诇讬讛 讟驻讬 讗注"讻 讚诪砖诪注 诇专砖"讬 讙"讻 讚注讬拽专 诇讬砖谞讗 讚讻驻讜注诇 讘讟诇 讛讬讬谞讜 诇讛拽诇 注诇 讛谞讜转谉 讻诪讜 诇讻诇 讛诪驻专砖讬诐 讜诪砖"讛 诪驻专砖 砖讝讛 讛讜讗 讛拽讜诇讗 诪砖讜诐 讚诪住讘专讗 讛讬讛 专讗讜讬 诇讬转谉 诇讜 讻诇 讚诪讬 讛讘讬讟讜诇 诪诪诇讗讻转讜 讛专讗砖讜谞讛 砖讛专讬 诪驻住讬讚 讗讜转讛 讜讗注"讙 砖诪专讜讬讞 砖诇讗 转讻讘讚 注诇讬讜 讛注讘讜讚讛 诪"诪 诇讗讜 讻诇 讛讚讬注讜转 砖讜讬谉 讜讗讬讻讗 讗讬谞砖讗 讚专讜讜讞讗 讚诪诪讜谞讗 注讚讬祝 诇讬讛 诪爪注专讗 讚讙讜驻讗 讜诇讗 讗讬讻驻转 诇讬讛 讘讛讻讘讚转 讛注讘讜讚讛 讜讻讚讗诪专讬谞谉 谞诪讬 讘注诇诪讗 讚讗讬谞砖讬 讚诪讞讜讝讗 讗讬 诇讗 注讘讚讬 讞诇砖讬 讜诪砖"讛 拽诪"诇 讚讗驻"讛 转拽谞讜 讞讻诪讬诐 砖讬谞讻讛 诇讜 注讘讜专 讛讻讘讚转 讛注讘讜讚讛 砖诇 诪诇讗讻转讜 讛专讗砖讜谞讛 讜讗"讻 讗"砖 诇驻"讝 讛爪专讬讻讜转讗 讚住讚"讗 讚讜拽讗 讘讞谞讜讜谞讬 讚诇讗 谞驻讬砖 讟讬专讞讬讛 讻诇诇 讜讗"讻 讘讟诇讛 讚注转讜 讗爪诇 讻诇 讗讚诐 讜诪住转诪讗 谞讬讞讗 诇讬讛 讟驻讬 诪诇讛讬讜转 谞讙专 讗讜 谞驻讞 讚谞驻讬砖 讟讬专讞讗 讜诪砖"讛 诪谞讻讛 诇讜 诪砖讗"讻 讘诪注讜转 诇讬拽讞 讘讛谉 驻讬专讜转 讚谞驻讬砖 讟讬专讞讬讛 讗注"讙 讚诇讗 谞驻讬砖 讻"讻 讻诪讜 谞讙专 讗讜 谞驻讞 讗驻"讛 讛"讗 讚诪爪"诇 讚诇讗 讗讬讻驻转 诇讬 讘讛讗讬 讟讬专讞讗 讟驻讬 驻讜专转讗 讜讗"讻 爪专讬讱 诇砖诇诐 诇讜 讻诇 讚诪讬 讘讬讟讜诇讜 砖诇 谞讙专 讻讜' 拽诪"诇 讚讗驻"讛 诪谞讻讛 诇讜 诇驻讬 注专讱 讛讟讜专讞 讻谉 谞"诇 诇讬讬砖讘 砖讬讟转 专砖"讬 讜拽"诇. 讜讻诪"砖 讻讗谉 讛讜讗 讘专讜专 讚讛讗 讛讛讬讗 讚讻驻讜注诇 讘讟诇 讚驻' 讗诇讜 诪爪讬讗讜转 讛住讻讬诪讜 讛转讜住' 诇驻讬' 专砖"讬 讜讗驻"讛 讗诪专讬谞谉 砖诐 讗诐 讬砖 砖诐 讘"讚 诪转谞讛 讘驻谞讬讛诐 讜诇讗 住讙讬 诇讬讛 讻驻讜注诇 讘讟诇 讗诇讗 谞讜转谉 诇讜 砖讻专讜 诪砖诇诐 讜讗讬谉 诪谞讻讛 诇讜 讟讜专讞 注讘讜讚转讜 讛专讗砖讜谞讛 讜讚讜"拽 讜注讬' 诪"砖 砖诐 讘讞讬讚讜砖讬:


讘讗"讚 讜诇讻讱 谞专讗讛 诇驻专砖 讻驻讜注诇 讘讟诇 讛讬讬谞讜 讻讬讜砖讘 讘讟诇 诇讙诪专讬 讻讜' 注讚 住讜祝 讛讚讬讘讜专. 注讬讬谉 诪"砖 诪讛专砖"诇 讝"诇 讘住驻专 讞讻诪转 砖诇诪讛 砖讻转讘 讘砖诐 讛讟讜专 讬"讚 砖驻讬' 注诇 讚专讱 讝讛 砖讗讜诪讚讬谉 讻诪讛 讗讚诐 专讜爪讛 诇讬转谉 诇讗讚诐 砖讬讜砖讘 讜讘讟诇 诇讙诪专讬 砖讬转注住拽 诇讬砖讘 讘讞谞讜转 讝讛 转诪爪讬转 讚讘专讬讛诐 讜讻诪讜 砖讛讻专讬讞 诪讛专砖"诇 讜讬讘讜讗专 讘住诪讜讱 讜注诇 讚讘专 讝讛 谞讗住驻讜 讻诇 讛注讚专讬诐 讗讘讬专讬 讛专讜注讬诐 讛"讛 讛专讘 讘讬转 讬讜住祝 讜讘注诇 讛讚专讬砖讛 讜讛讘"讞 讜诪讛专砖"讗 讜诪讛专"诐 讜讘注诇 转讜专转 讞讬讬诐 讝讻专讜谞诐 诇讘专讻讛 讜讻讜诇诐 诇讚讘专 讗' 谞转讻讜讜谞讜 诇住转讜专 驻讬专讜砖 讛谞讝讻专 讗讬砖 诇驻讬 讞讻诪转讜 讜诪驻专砖讬诐 讘注"讗 砖讗讜诪讚讬谉 诪诇讗讻讛 讛专讗砖讜谞讛 讻诪讛 讗讚诐 专讜爪讛 诇讬拽讞 诇讬砖讘 讘讟诇 诇讙诪专讬 诪诪诇讗讻转讜. 讜讘讗诪转 砖诪爪讚 讛诇砖讜谉 砖诇 讛转讜住' 讚讛讻讗 诪住讬讬注 拽爪转 诇驻讬专讜砖诐 讜讘讬讜转专 砖诇' 讛转讜住' 讘诪住讻' 讘讻讜专讜转 驻' 注讚 讻诪讛 谞专讗讛 诇讙诪专讬 讻驻讬专讜砖诐 讜诇' 讛专讗"砖 讝"诇 讚砖诪注转讬谉 讬砖 诇驻专砖讜 讛讬讟讘 注诇 砖谞讬 讛讚专讻讬诐 讜诪讟讬谉 讬讜转专 诇砖讬讟转 讛讟讜专 讜诪讛专砖"诇 讝"诇 讜诇' 讛专讗"砖 讚讘讻讜专讜转 讗祝 砖讻转讘 诪讛专砖"讗 讝"诇 砖讻转讘 讘驻讬专讜砖 讻砖讬讟转 讛讘讬转 讬讜住祝 讗驻"讛 谞诇注"讚 砖讗讬谉 讘讝讛 砖讜诐 住转讬专讛 诇讚讘专讬 讛讟讜专 讬"讚 讜讗讚专讘讛 讻讚诪讜转 专讗讬讛 诇讚讘专讬讜 讻诪讜 砖讗讘讗专. 讗诇讗 砖注讻"驻 讻讬讜谉 讚谞驻讬拽 讛讗讬 诪讬诇转讗 诪驻讜诪讬讬讛讜 讚讛谞讬 讗砖诇讬 专讘专讘讬 诪专讘讬谞讜 讬注拽讘 讘注诇 讛讟讜专讬诐 讜诪讛专砖"诇 讝"诇 讗"讻 诪讜讟诇 注诇讬谞讜 讞讜讘转 讛讘讬讗讜专 诇讬讬砖讘 讘讻诇 诪讗讬 讚讗驻砖专 讚诇讗 转拽砖讛 讗诇讬讘讬讬讛讜 讻诇讜诐 诪住讜讙讬讗 讚砖诪注转讬谉 讜诪讛砖拽诇讗 讜讟专讬讗 砖诇 讛转讜住' 讜诇讗 谞讞讜砖 讻"讻 诇砖诪讜专 讛诪诇讜转 专拽 转讜讻谉 讛注谞讬谉 讜讝讗转 讗砖专 讬爪讗 专讗砖讜谞讛 砖讛专讬谞讬 诪讜住讬祝 诇讛拽砖讜转 注诇 砖讬讟转 讛讟讜专 讜诪讛专砖"诇 讚讛讗 讘讛讚讬讗 讗诪专 讗讘讬讬 讻驻讜注诇 讘讟诇 砖诇 讗讜转讛 诪诇讗讻讛 讚讘讟诇 诪讬谞讛 讜讝讛 讛诇' 诪砖诪注 诇讛讚讬讗 砖讗讜诪讚讬谉 讻诪讛 专讜爪讛 诇讬拽讞 诇讬讘讟诇 诪诪诇讗讻转讜 讛专讗砖讜谞讛 诪砖讗"讻 诇砖讬讟转诐 讗"讗 诇讬讬砖讘 讻诇诇 诇讬砖谞讗 讚讘讟讬诇 诪讬谞讛. 讜讛讗诪转 讬讜专讛 讚专讻讜 讚诇注谞"讚 诇砖讬讟转 讛讟讜专 诇讗 讛讜讬 讙专讬住 讻诇诇 讻诇 讛讗 诪讬诇转讗 讘砖诪注转讬谉 讗诇讗 转谞讗 讻驻讜注诇 讘讟诇 讜转讜 诇讗 诪讬讚讬 讜讻诪"砖 诪讛专砖"讗 讝"诇 讘注爪诪讜 砖讻谉 讛讬讗 讙讬专住转 讛转讜住' 讜讞讬 谞驻砖讬 砖讘转讞诇转 注讬讜谞讬 讘诇' 讛转讜住' 讻讜讜谞转讬 讘讝讛 诇讚讘专讬讜 讗诇讗 砖诇讗 注诇讛 讘诇讘讬 诇讛讙讬讛 讛住驻专讬诐 讗诇讗 砖讛讚讘专讬诐 诪讜讻专讞讬诐 讜讻谉 谞专讗讛 诪诇' 诪注讚谞讬 诪诇讱 讘讘讻讜专讜转 驻专拽 注讚 讻诪讛 讚诇讗 讙专讬住 诇讛讜 讘讻诇 讚讜讻转讗 讗诇讗 讗讙讘 砖讬讟驻讗 讚驻专拽 讗诇讜 诪爪讬讗讜转 讜讗"讻 讗诐 谞讗诪专 砖讛讗诪转 讻讚讘专讬 诪讛专砖"讗 讝"诇 讘讝讛 讛专讬 专讗讬讛 诪驻讜专砖转 诇讚讘专讬 讛讟讜专 讚讛讬讗 讙讜驻讗 拽砖讬讗 讗诪讗讬 诇讗 诪拽砖讛 讛砖"住 讛讻讗 讛讗讬 拽讜砖讬讗 讜讛讗讬 驻讬专讜拽讗 讻诪讜 讘驻专拽 讗诇讜 诪爪讬讗讜转 讗注"讻 讚讛讻讗 讗转讬 诇讬讛 砖驻讬专 砖诪驻专砖 讻驻讜注诇 讘讟诇 讻讗讚诐 讘讟诇 诇讙诪专讬 讻诪讛 专讜爪讛 诇讬拽讞 诇讬砖讘 讘讞谞讜转 讗讜 诇讬拽讞 驻讬专讜转 砖讻谉 专讗讜讬 诇讛讬讜转 讘讗诪转 诪爪讚 讛住讘专讗 讚讛讗 诪讚讬谞讗 讗讬谞讜 爪专讬讱 诇讬转谉 诇讜 讻诇讜诐 砖讛专讬 诪专爪讜谉 注爪诪讜 诪讘讟诇 诪诪诇讗讻转讜 讛专讗砖讜谞讛 讜注讜住拽 讘讝讜 诇讛谞讗转 注爪诪讜 讘诇讬 砖讜诐 砖讻讬专讜转 砖讘讝讛 谞讗讜转 诇讜 讗诇讗 讚讗驻"讛 讗住专讜 讞讻诪讬诐 诪砖讜诐 讚诪讬讞讝讬 讻专讬讘讬转 讘诪讛 砖注讜住拽 讘诪诇讗讻转 讛谞讜转谉 注讘讜专 讞诇拽 讛诪诇讜讛 讘讞谞诐 讜诪砖"讛 讗诪专讜 砖爪专讬讱 诇砖诇诐 诇讜 讗讜转讜 砖讻专 诪砖讗"讻 讘诪讛 砖诪驻住讬讚 讛诪拽讘诇 砖讻专 诪诇讗讻转讜 讛专讗砖讜谞讛 讝讛 诇讗 诪讬讞讝讬 讻专讬讘讬转 砖讗讬谉 讝讛 转讜注诇转 讛诪诇讜讛 讚诪讗讬 讗讬讻驻转 诇讬讛 诇诪诇讜讛 讘讝讛 讗诐 讛讬讛 拽讜讚诐 诇讻谉 谞讙专 讗讜 谞驻讞讬 讗讜 讝讛讘讬 讗讜 讗讚诐 讘讟诇 砖诇 诪诇讗讻转 讛讞谞讜转 讻讜诇诐 砖讜讬谉 讜讗讬 诪砖讜诐 砖讛讝讛讘讬 诪驻住讬讚 讬讜转专 诪讬 讛讻专讬讞讜 诇讻讱 讜讻讬讜谉 讚诪谞驻砖讬讛 拽注讘讬讚 讜爪讚 专讬讘讬转 谞诪讬 诇讗 砖讬讬讱 讻讛"讙 砖讗讬谞讜 诇转讜注诇转 讛诪诇讜讛 讗"讻 讗转讬 诇讬讛 砖驻讬专 诇讬砖谞讗 讚驻讜注诇 讘讟诇 注"讚 驻讬' 讛讟讜专 讜诪讛专砖"诇 讜诇讗 拽砖讬讗 诇讛砖"住 诪讬讚讬 讜诪砖"讛 诇讗 讙专住讬谞谉 讛讗讬 拽讜砖讬讗 讜讛讗讬 驻讬专讜拽讗 诪砖讗"讻 讘驻' 讗诇讜 诪爪讬讗讜转 砖讛讜讗 诇讛讬驻讱 砖讗讚诐 讘讟诇 讗讬谞讜 专砖讗讬 诇讬拽讞 砖讜诐 砖讻专 注诇 讛砖讘转 讗讘讬讚讛 砖讛转讜专讛 讞讬讬讘转讜 诇讛砖讬讘 讘讞谞诐 讗诇讗 砖诪讬 砖注讜住拽 讘诪诇讗讻转讜 砖诇讗 讞讬讬讘转讜 讛转讜专讛 诇讘讟诇 诪诪诇讗讻转讜 讜诇讛转注住拽 讘讗讘讬讚讛 讚讬诇驻讬谞谉 诪讗驻住 讻讬 诇讗 讬讛讬讛 讘讱 讗讘讬讜谉 砖诇讱 拽讜讚诐 诇砖诇 讻诇 讗讚诐 讗驻"讛 转拽谞讜 讞讻诪讬诐 砖讬砖 诇讜 诇讛转注住拽 讘讗讘讬讚讛 讜砖讬讟讜诇 砖讻专 讘讬讟讜诇 诪诇讗讻转讜 诪讘注诇 讛讗讘讬讚讛 讜注诇讛 拽转谞讬 讛转诐 砖谞讜转谉 诇讜 讻驻讜注诇 讘讟诇 讜讗"讻 讗"讗 诇驻专砖 讻诇诇 砖砖诪讬谉 讻诪讛 讬转谉 诇讗讚诐 讘讟诇 砖讬转注住拽 讘讛砖讘转 讗讘讬讚讛 讚讗"讻 诇拽转讛 诪讚转 讛讚讬谉 讚诪"诪 讬驻住讬讚 讝讛 讚诪讬 讘讬讟讜诇 诪诇讗讻转讜 讛专讗砖讜谞讛 讜讛转讜专讛 讗诪专讛 砖诇讱 拽讜讚诐 诇砖诇 讻诇 讗讚诐 讗注"讻 驻砖讬讟讗 诇讬讛 诇转诇诪讜讚讗 讛转诐 讚讛讗讬 讻驻讜注诇 讘讟诇 讚讛转诐 讛讬讬谞讜 讻诪讬 砖专讜爪讛 诇讛讬讜转 讘讟诇 诪诪诇讗讻转讜 讛专讗砖讜谞讛 讜注"讝 诪拽砖讛 讛转诐 砖驻讬专 讜讛讗 诇讗讜 讘讟诇 讛讜讗 驻讬专讜砖 讚谞讛讬 讚诪讚讬谞讗 专讗讜讬 诇讛讬讜转 讻谉 砖讛专讬 讗讬谉 诇讜 诇讬讟讜诇 讗诇讗 讚诪讬 讘讬讟讜诇 诪诇讗讻转讜 讛专讗砖讜谞讛 诪砖讗"讻 讛转注住拽讜转 讛讗讘讬讚讛 讞讬讬讘 诇注砖讜转 讘讞谞诐 讻讬讜谉 砖讗讬谉 诪驻住讬讚 诪讻讬住讜 讻诇讜诐 讚讟讬专讞讗 讚讙讜驻讗 讗讟专讞讜讛 讞讻诪讬诐 诪讙讝讬专转 讛讻转讜讘 讜诇讗 讟讬专讞讗 讚讛驻住讚 诪诪讜谞讜 讗诇讗 讚讗驻"讛 诪拽砖讛 砖驻讬专 讚诇砖讜谉 驻讜注诇 讘讟诇 诪砖诪注 讚讘讗诪转 讘讟诇 讛讜讗 讜讛讗讬 诇讗讜 讘讟讬诇 诪讬谞讬讛 讜注"讝 诪砖谞讬 讗讘讬讬 砖驻讬专 讜讛讬讬谞讜 讻驻讬' 讛拽讜谞讟专住 砖诐 讜讻诪"砖 讛转讜住' 讻讗谉 砖驻讬' 专砖"讬 砖诐 诪讜讻专讞 讻讬讜谉 砖讛拽讜砖讬讗 讚讛转诐 讛讬讗 诪爪讚 讛诇砖讜谉 谞诪爪讗 讚诇驻"讝 谞讞讛 砖拽讟讛 拽讜砖讬转 诪讛专砖"讗 讝"诇 注诇 诪讛专砖"诇 讝"诇 砖讛拽砖讛 讗诪讗讬 诇讗 诪讜拽讬 谞诪讬 讘驻' 讗诇讜 诪爪讬讗讜转 讚驻讬专讜砖 讻驻讜注诇 讘讟诇 讛讬讬谞讜 讻诪讜 砖驻讬专砖讜 讛讟讜专 讜诪讛专砖"诇 讻驻讜注诇 讘讟诇 讚讛讻讗 讜诇驻诪"砖 谞转讘讗专 讚砖诐 讗"讗 诇驻专砖 讻谉. 讜诪注转讛 讗砖讜讘 讗转驻诇讗 注诇 诪讛专砖"讗 讜诪讛专"诐 讝"诇 诪讛 讬注谞讜 诇拽讜砖讬讬转 诪讛专砖"诇 讝"诇 讚讻讬讜谉 讚诇驻讬专讜砖 讛转讜住' 讛诪拽砖讛 讚讛转诐 讚驻' 讗诇讜 诪爪讬讗讜转 讛讜讬 住"讚 讚讻驻讜注诇 讘讟诇 讚讛转诐 讛讬讬谞讜 讻驻讬专讜砖 讛讘讬转 讬讜住祝 讻讗谉 砖讗讜诪讚讬谉 讻诪讛 专讜爪讛 诇讬拽讞 诇讛讬讜转 讘讟诇 诪诪诇讗讻转讜 讛专讗砖讜谞讛 讜讗驻"讛 诪拽砖讛 砖诐 讚讗"讗 诇讜诪专 讻谉 讚讛讗 诇讗讜 讘讟诇 讛讜讗 讜讛讬讬谞讜 注"讻 讚诇砖讜谉 讻驻讜注诇 讘讟诇 拽砖讬讗 诇讬讛 讚讛讗 诇讬讻讗 诇诪讬诪专 讚讗注讬拽专讗 讚讚讬谞讗 拽砖讬讗 诇讬讛 讚讻讬讜谉 讚注讻砖讬讜 诇讗讜 讘讟诇 讛讜讗 讗诇讗 砖注讜住拽 讘讗讘讬讚讛 讬砖 诇讜 诇讬讟讜诇 砖讻专 讛转注住拽讜转讜 诪诇讘讚 讚诪讬 讘讬讟讜诇 诪诇讗讻转讜 讛专讗砖讜谞讛 讛讗 诇讬转讗 讚诪讗讬 驻住讬拽讗 诇讬讛 诇讛拽砖讜转 讻谉 讚讗讚专讘讛 讬讜转专 诪砖诪注 砖讗讬谞讜 专砖讗讬 诇讬讟讜诇 砖讻专 讛砖讘转 讗讘讬讚讛 讙讜驻讗 讻诪讜 砖讛拽砖讜 讛转讜住' 讻讗谉 讗诇讬讘讗 讚专砖"讬 讜讬讬砖讘讜 讘讚讜讞拽 诪"诪 诪谞"诇 诇讛诪拽砖讛 诇讛拽砖讜转 讗注"讻 讚注讬拽专 拽讜砖讬转 讛诪拽砖讛 讚讛转诐 讛讬讬谞讜 诪砖讜诐 砖讗讬谉 诇砖讜谉 讻驻讜注诇 讘讟诇 住讜讘诇 讻谉 讻讬讜谉 讚拽讜砖讟讗 讚诪讬诇转讗 诇讗讜 讘讟诇 讛讜讗 讜讗"讻 讛讻讗 讘住讜讙讬讗 讚砖诪注转讬谉 谞诪讬 讛讬讗讱 讗驻砖专 诇驻专砖 讻谉 诇砖讜谉 讻驻讜注诇 讘讟诇 讻驻讬专讜砖 讛讘"讬 讜诪讛专砖"讗 讜住讬讬注转讜 讚讛讬讬谞讜 诇讙诪专讬 讻讗讜转讜 讛驻讬专讜砖 砖讚讞讛 讛诪拽砖讛 砖诐 诪爪讚 讚讛诇' 诇讗 诪砖诪注 讻谉 讜讛"谞 讚讻讜讜转讬讛 砖砖谞讬讛诐 讘诇砖讜谉 讗' 谞讗诪专讜 诇讙诪专讬 讜讘讝讛 谞住转专 诪讛 砖讻转讘讜 诪讛专砖"讗 讜诪讛专"诐 讝"诇 讜讛讘"讞 讜住讬讬注转讜 讚讛讻讗 讗转讬 诇讬讛 砖驻讬专 讻讬讜谉 砖讻谉 专讗讜讬 诇讛讬讜转 诪爪讚 讛讚讬谉 砖诇讗 诇讬讟讜诇 砖讻专 讬砖讬讘转 讛讞谞讜转 讚讘讗讘拽 专讬讘讬转 讛拽讬诇讜 注"砖 讘讗专讬讻讜转. 讜诇讚注转讬 讘讜讚讗讬 诇讗 谞注诇诐 讻诇 讝讛 诪诪讛专砖"诇 讝"诇 砖讻谉 讻转讘 讛专讗"砖 讝"诇 诇讛讚讬讗 讘砖诪注转讬谉 讗诇讗 讚讗驻"讛 诪拽砖讛 诪讛专砖"诇 砖驻讬专 砖讻谉 讚拽讚拽 讘诇砖讜谞讜 讛爪讞 讜讻转讘 讚讛讗 注诇 讛诇砖讜谉 讚驻讜注诇 讘讟诇 驻专讬讱 讛转诐 讜讻讜讜谞转讜 诪讘讜讗专 诇诪讛 砖讻转讘转讬 讚讗讬 讗注讬拽专讗 讚讚讬谞讗 讛转诐 谞诪讬 诇讗 讛讜讬 驻专讬讱 诪讬讚讬 讚讻诇 砖讻谉 讛转诐 专讗讜讬 诇讛讬讜转 讻谉 诪爪讚 讛讚讬谉 砖讗讬谉 谞讜讟诇讬谉 砖讻专 注诇 讛砖讘转 讗讘讬讚讛 讜诪砖"讛 诇讗 砖拽讬诇 讗诇讗 讻讬讜砖讘 讘讟诇 注讻砖讬讜 讗注"讻 讚讗驻"讛 诇讗 诪住转讘专 砖诐 诇砖"住 诇驻专砖 讻谉 诪爪讚 讛诇砖讜谉 讚讻驻讜注诇 讘讟诇 讜讗"讻 讘砖诪注转讬谉 谞诪讬 讗讬谉 诇驻专砖 讻谉 诪爪讚 讝讛 讛诇砖讜谉 注爪诪讜. 讜诇讻讗讜专讛 讛讬讛 谞"诇 诇讬讬砖讘 拽讜砖讬转 诪讛专砖"诇 讝"诇 诇讚讬讚讛讜 讜诇讜诪专 讚讛讻讗 诪爪讚 讛诇砖讜谉 谞诪讬 诇讗 砖讬讬讱 诇讛拽砖讜转 讜讛讗 诇讗讜 讘讟诇 诪讬谞讛 讛讜讗 讚讗讬讘专讗 注讬拽专 讛砖讻专 注诇 讛砖注讛 砖讬讜砖讘 讜讘讟诇 讛讜讗 讚讘诪讛 砖诪转注住拽 讘讬砖讬讘转 讛讞谞讜转 讗讬谉 诇讜 诇讬讟讜诇 砖讜诐 砖讻专 讚讻讬讜谉 砖谞讜讟诇 讞爪讬 讛专讬讜讞 讘讻诇 讚讘专 讜讚讘专 砖讛讜讗 诪讜讻专 讜诪讜讚讚 讗"讻 讻诇 诪讛 砖讟讜专讞 诇讗 讟专讞 讗诇讗 讘砖讘讬诇 讞诇拽 注爪诪讜 讜讞诇拽 讞讘讬专讜 诪诪讬诇讗 讗转讬 讻讚讗诪专讬 讗讬谞砖讬 讙讘讬诇 诇转讜专讗 讙讘讬诇 诇转讜专讬 讜讗"讻 注讬拽专 讛砖讻专 砖谞讜讟诇 讛讬讬谞讜 讘砖注讛 砖讬讜砖讘 讜讘讟诇 讜讗驻"讛 讗讬谞讜 专砖讗讬 诇注住讜拽 讘诪诇讗讻转讜 讛专讗砖讜谞讛 讗祝 讘砖注转 讛讘讟诇讛 诪诪诇讗讻转 讛讞谞讜转 讻诪讜 砖讻转讘讜 讻诇 讛驻讜住拽讬诐 诪讛转讜住驻转讗 讚讛诪讜砖讬讘 讗转 讞讘讬专讜 讘讞谞讜转 讗诐 讛讬讛 讗讜诪谉 诇讗 讬注住讜拽 讘讗讜诪谞转讜 讻讜' 诪砖讗"讻 讗诐 讛讬讛 讛讞谞讜转 讻讜诇讜 砖诇讜 讛讬讛 专砖讗讬 诇注住讜拽 讘诪诇讗讻转讜 讛专讗砖讜谞讛 讘砖注讛 砖讬讜砖讘 讜讘讟诇 讘讞谞讜转 讜诪砖"讛 讗转讬 诇讬讛 砖驻讬专 诇讬砖谞讗 讚讻驻讜注诇 讘讟诇 讻谉 讛讬讛 谞"诇 诇讻讗讜专讛 讗诇讗 讚诪诇' 讛转讜住' 注爪诪诐 诇拽诪谉 讘讚"讛 讚讗诪专讬 讗讬谞砖讬 讙讘讬诇 诇转讜专讗 诪砖诪注 诇讛讚讬讗 讚谞讜讟诇 砖讻专 讛转注住拽讜转 讛诪讻讬专讛 诪砖讜诐 讚讘诇讗"讛 讛讬讛 注讜住拽 讻诇 讗讞讚 诪讛诐 讘讬讜诪讜 注"砖 讜讬砖 诇讬讬砖讘 讜讬讘讜讗专 诇拽诪谉 讜讗谞讬 诇讗 讘讗转讬 讻讗谉 诇讛讻专讬注 讗诇讗 诇讬讬砖讘 诪讬讛讗 砖讬讟转 讛讟讜专 讜诪讛专砖"诇 讝"诇 讜诇驻诪"砖 谞诪讬 谞讚讞讛 专讗讬讬转 诪讛专砖"讗 讝"诇 砖讻转讘 砖讛专讗"砖 讙讜驻讗 讻转讘 讻谉 讘诪住' 讘讻讜专讜转 驻' 注讚 讻诪讛 讻驻讬' 讛讘"讬 讜讗谞讬 讘注专 讜诇讗 讗讘讬谉 讚转讬驻讜拽 诇讬讛 砖讛讟讜专 注爪诪讜 讻转讘 讻谉 讘讛诇讻讜转 讘讻讜专讜转 住讬' 砖讬"讘 讛讬驻讱 诪诪讛 砖驻讬专砖 讻讗谉 讗注"讻 砖诪驻专砖 讻诇 讗讞讚 诇驻讬 讛注谞讬谉 讜讛讚讘专 讘专讜专 讚诇驻诪"砖 讛讛讬讗 讚讘讻讜专讜转 讚诪讬 诇讙诪专讬 诇讛讛讬讗 讚驻' 讗诇讜 诪爪讬讗讜转 讚讛转诐 谞诪讬 讗讬谉 讗讚诐 讘讟诇 专砖讗讬 诇讬讟讜诇 砖讜诐 砖讻专 注诇 专讗讬讬转 讛讘讻讜专 讚讬诇驻讬谞谉 诪讛 讗谞讬 讘讞谞诐 讗祝 讗转诐 讘讞谞诐 讜诇讗 砖专讬 诇讬讛 诇诪砖拽诇 讻"讗 砖讻专 讘讟诇讛 讚诪讜讻讞 讻诪讜 讘谞讜讟诇 砖讻专 诇讚讜谉 讜诪砖"讛 讗"讗 诇驻专砖 砖诐 讻诪讜 砖驻讬专砖 讛讟讜专 讻讗谉 讻讚驻专讬砖讬转 诇注谞讬谉 讗讘讬讚讛 讜讗"讻 诪爪讬谞谉 诇诪讬诪专 砖讛专讗"砖 注爪诪讜 讙"讻 住讜讘专 讻谉 讜讻"砖 讗诐 谞讗诪专 讚讛转诐 讙专住讬 讛专讗"砖 讜讛讟讜专 诇拽讜砖讬讗 讜驻讬专讜拽讗 讚讗讘讬讬 讻诪讜 讘驻' 讗诇讜 诪爪讬讗讜转 讜讘砖诪注转讬谉 诇讗 讙专住讬 诇讛讜 讗"讻 讻"砖 讚讗"砖 讟驻讬 讻讚驻专讬砖讬转. 讗讞"讝 注讬讬谞转讬 讛讬讟讘 讘讘讬转 讬讜住祝 住讬诪谉 拽注"讝 砖讻转讘 专讗讬讛 诇驻讬专讜砖讜 诪诇' 讛专讗"砖 讘转讜住' 砖诇讜 讘砖诪注转讬谉 讜讛诪注讬讬谉 讛讬讟讘 讬专讗讛 讚讗讚专讘讗 诇讛讬驻讱 讛讜讗 砖讚讘专讬 讛专讗"砖 砖诐 讛诐 诇讙诪专讬 讻讚讘专讬 讘谞讜 讘注诇 讛讟讜专讬诐 讜讗驻砖专 砖讛讟讜专 讛讜爪讬讗 讚讬谉 讝讛 诪诇' 讛专讗"砖 讘转讜住驻讜转讬讜 讗诇讗 讚诪"诪 谞专讗讛 诇讬 诪诇' 讛专讗"砖 砖诐 讚讙专讬住 讘砖诪注转讬谉 讜诪讗讬 讻驻讜注诇 讘讟诇 讗诪专 讗讘讬讬 讻驻讜注诇 讘讟诇 砖诇 讗讜转讛 诪诇讗讻讛 讻讜' 讜讗"讻 谞专讗讛 砖讻谉 讛讬讗 讛讙讬专住讗 讙"讻 诇驻谞讬 讘注诇 讛讟讜专讬诐 讜讻谉 谞专讗讛 砖讛讬转讛 讙讬专住转 诪讛专砖"诇 讝"诇 诪讚诇讗 讛讙讬讛 讻诇讜诐 讘住驻专 讞讻诪转 砖诇诪讛 讻讚专讻讜 转诪讬讚 讜讗驻"讛 讗讬谉 讘讝讛 砖讜诐 住转讬专讛 诇诪讛 砖讻转讘转讬 讘砖诪诐 讚注讬拽专 讛讚讬讜拽 砖诇 讛转讜住' 讚讛转诐 讘讗诇讜 诪爪讬讗讜转 讙专住讬 讜讛讗 诇讗 讘讟诇 诪讬谞讛 讜讗"讻 诪砖诪注 讚讗诇讬砖谞讗 驻专讬讱 诪讛 砖讗"讻 讛讻讗 诇讬讻讗 诪讗谉 讚讙专讬住 讛讗讬 诇讬砖谞讗 讗诇讗 诪讗讬 讻驻讜注诇 讘讟诇 讜讗"讻 诪砖诪注 砖诇讗 讘讗 诇驻专砖 讗诇讗 注讬拽专 讛讚讬谉 讜讝讛 讘专讜专 讘讻讜讜谞转诐 讜诇注谞讬谉 注讬拽专 诇讬砖谞讗 讚讻驻讜注诇 讘讟诇 砖诇 讗讜转讛 诪诇讗讻讛 讚讘讟诇 诪讬谞讛 砖讻转讘转讬 诇注讬诇 砖讗讬谞讜 诪讜讘谉 讻诇诇 诇砖讬讟转 讛讟讜专 讛讜讗 诪讘讜讗专 拽爪转 讘诇' 讛专讗"砖 讘转讜住驻讜转讬讜 砖讛讘讬讗 讛讘"讬 住讬' 拽注"讝 注"砖 讜讗讬谉 诇讛讗专讬讱 讻讗谉 讬讜转专:


讘讗"讚 诇注讬诇 讜诇驻讬专讜砖讜 讗转讬讗 诪转谞讬' 讻专"砖 讚讗诪专 谞讜转谉 诇讜 砖讻专讜 诪砖诇诐 注讻"诇. 讜诇驻诪"砖 讘住诪讜讱 谞转讘讗专 讚砖讻专讜 诪砖诇诐 讛讬讬谞讜 讬讜转专 诪讻驻讜注诇 讘讟诇 砖讗讬谞讜 诪谞讻讛 诇讜 讻诇讜诐 注讘讜专 讟讜专讞 讛讻讘讚转 诪诇讗讻转讜 讛专讗砖讜谞讛 讜讻讚诪讜讻讞 诪转谞讬' 讚驻' 讗诇讜 诪爪讬讗讜转 讚拽转谞讬 讜讗诐 讬砖 砖诐 讘"讚 诪转谞讛 讘驻谞讬讛诐 讜讛讬讬谞讜 讚诇讗 住讙讬 诇讬讛 讻驻讜注诇 讘讟诇 砖诇 驻讬' 专砖"讬 讗诇讗 谞讜讟诇 砖讻专讜 诪砖诇诐 讜讛讬讬谞讜 讻诇 讚诪讬 讘讬讟讜诇 诪诇讗讻转讜 讛专讗砖讜谞讛 讘诇讬 砖讜诐 谞讬讻讜讬 讜讻讚驻讬' 专砖"讬 砖诐 诇讛讚讬讗 讗诇讗 讚讻讗谉 讗"讗 诇驻专砖 讻谉 砖讻专讜 诪砖诇诐 讚专"砖 讚讗"讻 讗转讬讗 诪转谞讬' 讚讛讻讗 讚诇讗 讻诪讗谉 诇砖讬讟转 专砖"讬 讗诇讗 注"讻 讚专讘讬 砖诪注讜谉 讚讘专讬讬转讗 谞诪讬 讗讻驻讜注诇 讘讟诇 讚诪转谞讬' 住诪讬讱 讜讚讜"拽:


讘讗"讚 讜注讜讚 讚拽转谞讬 讘转讜住驻转讗 讻讜' 诪砖诪注 讚讗转讬讗 诪转谞讬' 讻专"诪. 注讬' 诪讛 砖讗讻转讜讘 讘讝讛 诇拽诪谉 注"讘 诇讬讬砖讘 讗诇讬讘讗 讚专砖"讬:


讘讗"讚 讜讗"转 讗"讻 讛讜讗 谞讜讟诇 砖讻专讜 注诇 讛砖讘转 讗讘讬讚讛 讻讜' 注讻"诇. 讜诇驻诪"砖 讘住诪讜讱 讗祝 诇驻讬 驻讬' 诪讛专砖"诇 谞诪砖讱 讛拽讜砖讬讗 讚讜拽讗 诇砖讬讟转 专砖"讬 讚讛讗 讘讛讛讬讗 讚驻' 讗诇讜 诪爪讬讗讜转 诪讛专砖"诇 讙讜驻讗 诪讜讚讛 砖诇讗 注诇讛 讻诇诇 注诇 讚注转 讛转讜住' 诇驻专砖 讻诪讜 砖驻讬专砖 讛讜讗 讻讗谉 讻讚驻专讬砖讬转 讚砖诐 讗"讗 诇驻专砖 讻谉 讗诇讗 砖讚拽讚拽讜 讛转讜住驻讜转 讚砖诐 注"讻 讛讬讛 讛诪拽砖讛 住讜讘专 诇驻专砖 讻驻讬专讜砖 诪讛专砖"讗 讻讗谉 讜诪砖"讛 拽砖讬讗 诇讬讛 诇讬砖谞讗 讚驻讜注诇 讘讟诇 讜注"讻 砖讛转专爪谉 讛砖讬讘 诇讜 诇驻专砖 讻驻讬专讜砖 专砖"讬 讜讗"讻 诪拽砖讬诐 讛转讜住' 讚诇住讘专转 讛转专爪谉 讗"讻 讛讜讗 谞讜讟诇 砖讻专 注诇 讛砖讘转 讗讘讬讚讛 讗讘诇 讘诇讗讜 讚讘专讬讛诐 讛拽讜讚诪讬诐 砖讚拽讚拽讜 诇砖讜谉 讜讛讗 诇讗讜 讘讟诇 讛讬讛 讗驻砖专 诇讜诪专 讚讛诪拽砖谉 讚讛转诐 住"讚 诇驻专砖 讻驻讬' 诪讛专砖"诇 讜讛讟讜专 讻讗谉 讜诪砖"讛 拽砖讬讗 诇讬讛 讗注讬拽专讗 讚讚讬谞讗 砖讗讬谉 讛讚讬谉 专讗讜讬 诇讛讬讜转 讻谉 讻讚驻专讬砖讬转 讜讛砖讬讘 讛转专爪谉 讜诪驻专砖 讻驻讬' 诪讛专砖"讗 讜讛讘"讬 讻讗谉 讜讗"讻 诇讗 拽砖讛 诪讬讚讬 诪砖讗"讻 诇讚讘专讬讛诐 讛拽讜讚诪讬诐 讗"砖 讜讚讜"拽 讛讬讟讘. 讗诪谞诐 讻谉 讘注讬拽专 拽讜砖讬转 转讜住' 讻讗谉 注诇 驻讬' 讛拽讜谞讟专住 爪专讬讱 诇讬 注讬讜谉 砖讻转讘讜 讗"讻 谞讜讟诇 砖讻专 讛砖讘转 讗讘讬讚讛 讜诇讗 讬讚注谞讗 诪讗讬 砖讻专 讗讘讬讚讛 砖讬讬讱 讻讗谉 砖讛专讬 讗祝 讗诐 谞讞砖讜讘 讘讗诪转 讛转注住拽讜转 讛讗讘讬讚讛 讻讗讬诇讜 讬讜砖讘 讜讘讟诇 诇讙诪专讬 讗注驻"讻 讛讬讛 砖讜专转 讛讚讬谉 砖讬讟讜诇 诪讬讛讗 讛驻住讚 讘讬讟讜诇 诪诇讗讻转讜 讛专讗砖讜谞讛 砖诪驻住讬讚 住诇注 诪讻讬住讜 讗诇讗 砖讛拽讬诇讜 讞讻诪讬诐 注诇 讘注诇 讛讗讘讬讚讛 诇谞讻讜转 诇讜 讟讜专讞 诪诇讗讻转讜 讛专讗砖讜谞讛 讻讬讜谉 砖诇讗 讛转谞讛 讘驻讬专讜砖 讘驻谞讬 讘"讚 砖讗讬谞讜 专讜爪讛 诇驻讞讜转 讻诇讜诐 诪讞诪转 讛转专驻讜转 讛诪诇讗讻讛 讜讗"讻 讗讬谉 讝讛 砖讻专 讛讗讘讬讚讛 讜转讚注 砖讛专讬 讗诐 讟讜专讞 讛转注住拽讜转 讛讗讘讬讚讛 转讻讘讚 注诇讬讜 讬讜转专 诪诪诇讗讻转讜 讛专讗砖讜谞讛 诇讬讻讗 诪讗谉 讚讗诪专 砖爪专讬讱 诇讛讜住讬祝 诇讜 讻诇讜诐 诪讞诪转 讛讻讘讚转 诪诇讗讻转讜 讗诇讗 讻砖谞讜转谉 诇讜 讚诪讬 讘讬讟讜诇 诪诇讗讻转讜 讛专讗砖讜谞讛 住讙讬 讘讻讱 讚讛讻讬 诪砖诪注 诇砖讜谉 讛诪砖谞讛 砖诐 讗诐 讛讬讛 讘讟诇 诪谉 讛住诇注 诇讗 讬讗诪专 转谉 诇讬 住诇注 讗诇讗 讻驻讜注诇 讘讟诇 诪砖诪注 讚注讜诇诐 讗讬谞讜 谞讜讟诇 讬讜转专 诪讛住诇注 砖讘讟诇 诪诪谞讜 讜讻谉 讛讜讗 诇讛讚讬讗 讘砖"注 讞"诪 住讬 专住"讛 讗祝 诇砖讬讟转 专砖"讬 讝"诇 讜诪讛 砖讻转讘 专砖"讬 砖专讜讗讬谉 讙"讻 诇驻讬 注专讱 讟讜专讞 讛砖讘转 讗讘讬讚讛 诇拽讜诇讗 讗诪专讛 诇诪讬诇转讗 砖讗诐 讛讬讛 拽诇讛 诪讛专讗砖讜谞讛 诪谞讻讬谉 诇讜 讗讜转讜 讛讟讜专讞 讜谞诪爪讗 讚诇驻"讝 讗"砖 住讜讙讬讗 讚讛讻讜谞住 讚拽讗诪专 诪讗讬 讛谞讗讛 拽讗 诪讟讬 诇讬讛 讚讗注"讙 砖讬砖 诇讜 讛谞讗讛 砖诪转专驻讛 诪讟讜专讞 诪诇讗讻转讜 讛专讗砖讜谞讛 讛讗 诪谞讻讬谉 诇讜 讚诪讬 讗讜转讜 讛讟讜专讞 讜注讜讚 讚讗驻讬' 讛讬讻讗 讚诇讗 诪谞讻讬谞谉 诇讬讛 讻讙讜谉 砖讛转谞讛 讘驻谞讬 讘讬转 讚讬谉 讚诇讗 讗讬讻驻转 诇讬讛 讘讟讜专讞 讛诪诇讗讻讛 讜讗讬谞讜 专讜爪讛 砖讬驻讞转讜 诇讜 讻诇讜诐 诪讚诪讬 诪诇讗讻转讜 讛专讗砖讜谞讛 讜谞诪爪讗 砖诪专讜讬讞 讘诪讛 砖诪转专驻讛 诪诪诇讗讻讛 讜谞讜讟诇 砖讻专讜 讘诪讬诇讜讗讜 讗驻"讛 讗讬谉 谞专讗讛 讚讘砖讘讬诇 讛谞讗讛 讻讝讜 讬讛讗 注诇讬讜 讚讬谉 砖讜诪专 砖讻专 讚诇讗 诪爪讬谞讜 砖讜诪专 砖讻专 讗诇讗 讻砖诪拽讘诇 讗讬讝讛 诪诪讜谉 讘砖讻讬专讜转 讗讘诇 讛爪诇转讜 诪讟讜专讞 诇讗 诪讬拽专讬 讛谞讗讛 诇注谞讬谉 砖"砖. 讜诇驻"讝 诇讗 拽砖讛 谞诪讬 拽讜砖讬讬转诐 讛砖谞讬讬讛 诪讟注讬谞讛 讘砖讻专 讚讛讗 讚讬诇驻讬谞谉 诪拽专讗讬 讚讟注讬谞讛 讘砖讻专 讛讬讬谞讜 诇注谞讬谉 砖谞讜讟诇 讻诇 砖讻专讜 诪砖诇诐 讗讘诇 讻驻讜注诇 讘讟诇 讗驻讬诇讜 讘驻专讬拽讛 谞诪讬 砖拽讬诇 讻诪"砖 砖诐 讛专讗"砖 讝"诇 诇讛讚讬讗 讛讜讗 诪讜住讻诐 讝讜诇转 砖讛专"谉 讝"诇 讞讜诇拽 注诇 讝讛 讜讻诪讜 砖讻转讘转讬 砖诐 讘讗专讬讻讜转 讗讘诇 讗讬谉 讻谉 讚注转 讛转讜住' 讜讗诐 讻谉 诇讗 诪拽砖讜 讛讻讗 诪讬讚讬. 讜讗驻砖专 砖讻诇 讝讛 谞讻诇诇 讘转讬专讜抓 讛转讜住' 讻讗谉 讗诇讗 砖拽讬爪专讜 讘诇砖讜谞诐 讜注驻"讬 讛讚讘专讬诐 讛讗诇讛 讬砖 诇讬讬砖讘 讙"讻 拽讜砖讬转 诪讛专砖"诇 注诇 砖讬讟转 讛讘"讬 讚讬"诇 讚讛讗 讚诪拽砖讛 砖诐 讘驻' 讗诇讜 诪爪讬讗讜转 讜讛讗 诇讗讜 讘讟诇 诪讬谞讛 拽砖讬讗 诇讬讛 讛讻讬 讗注讬拽专讗 讚讚讬谞讗 讜讚讜拽 讛讬讟讘 讜讗讬谉 诇讛讗专讬讱 讬讜转专:

转讜住' 讜谞讜转谉 诇讜 砖讻专讜 讻驻讜注诇 讘讟诇 讻讜' 讜注诪讛专砖"讗 讚讞讜诇拽 注诇 讚讘专讬 讛讟讜专 砖驻讬' 讻讗诇讜 讛讬讛 讗讚诐 讘讟诇 砖讛讬讛 谞砖讻专 讘讝讜诇 专拽 讻诪讜 砖讛讬讛 谞砖讻专 诇讬诇讱 讘讟诇 注"砖 注讬拽专 诪砖讜诐 讚讗讬 讻讛讟讜专 注讚讬讬谉 拽砖讛 讛爪专讬讻讜转讗 注"砖. 讜讘讗诪转 讛转讞诇转 讚' 转讜住' 诪砖诪注 讻讟讜专 诪"砖 砖讝讛 讬讜转专 诪诪讛 砖谞讜转谞讬谉 诇注砖讜转 注"砖. 讗讜诇诐 住讜祝 讚' 转讜住' 砖讻' 诪讛讗 讻讜' 诇讛讚讬讗 讻诪讜 砖讬专爪讛 驻讜注诇 诇讬砖讘 讜诇讬讘讟诇 诇讙诪专讬 讜讛讬讬谞讜 讻讘"讬 注"砖. 讜诇注"讚 讚诇讗 拽砖讛 注诇 讛讟讜专. 讚讛讗 讻讗谉 讗讬谉 砖讜诐 讟注诐 诇讝讛 诇讞砖讜讘 讻诪讜 砖专讜爪讛 诇讘讟诇 讻讬讜谉 讚诇讗讜 讘讟诇. 讚讘砖诇诪讗 讻讗讚诐 讘讟诇 砖驻讬专 讻讬讜谉 砖讘诇"讝 讗讬谞讜 注讜住拽 讘诪诇讗讻讛 讻讘讬讚讛 砖讛讬讛 专讙讬诇 讚专讜爪讛 诇讟专讜讞 诪砖讜诐 诪讞爪讛 砖诇讜. 讜诇讻讱 讗讬谉 诇讞砖讜讘 专拽 讻诇讗 讛讬讛 注讜住拽 讻诇诇 讜谞砖讻专 诇讞谞讜转. 讗讘诇 诇讞砖讜讘 讻专讜爪讛 诇讬讘讟诇 讗讬谉 砖讜诐 讟注诐. 讗讜诇诐 讘诪讛 砖讛讜讗 讟讜专讞 诪讜注讟 讘讞谞讜谞讬 讬砖 诇驻专砖 讻谞"诇 讚讗讬谉 拽驻讬讚讗 讜讛讜讬 讻讘讟诇 诇讙诪专讬. 讗"讻 讬"诇 讚讘驻专讜砖讬诐 讬砖 讘驻讜注诇 讘讟诇. 讜讗诪专 砖驻讬专 讛爪专讬讻讜转讗 讚讗讬 转谞讬 讞谞讜谞讬 讛"讗 讚住讙讬 诇讬讛 讻驻讜注诇 讘讟诇 讚诇讗 谞驻讬砖 讟专讞讗 讜讛"讗 讚驻讬' 讻专讜爪讛 诇讬砖讘 讘讟诇 讜诪砖"讛 谞拽讬讟 讞谞讜谞讬 讚讗讬谉 讗讚诐 讞砖讬讘 讛"讗 讚诪注讜转 讚谞驻讬砖 讟专讞讬' 讜诇讗 砖讬讬讱 讻讘讟诇 砖讜讘 诇讗 住讙讬 讻驻讜注诇 讘讟诇 讗祝 诇谞讻讜转 讜讗讬谉 讬讻讜诇 诇驻讞讜转 讻诇诇 诪诪诇讗讻讛 砖专讙讬诇 讗祝 砖讻讘讬讚讛 讻讬讜谉 砖讙诐 讝讛 讟讜专讞 专拽 拽诇 拽爪转 讗讬谉 讞讬诇讜拽 讻诪讜 讚讞砖讘讬' 讘讟讜专讞 诪讜注讟 讻讗诇讜 讘讟诇 诇讙诪专讬. 诇讻讱 转谞讬 诪注讜转 讚讙"讻 讬砖 讟讜专讞 讜砖讜讘 讗讗"诇 讻专讜爪讛 诇讘讟诇 讚讛讗 讟讜专讞 专拽 讻讛讟讜专 讻讗诇讜 讛讬讛 讘讟诇 讜诪诪讬诇讗 讙诐 讘讞谞讜谞讬 讻谉. 诪砖讗"讻 讘讗讘讚讛 讛住讘专讗 讬讜转专 诇驻专砖 讻专讜爪讛 诇讬讘讟诇 讻讚讬 砖诇讗 讬讞砖讘 砖讻专 注诇 讛诪爪讜讛. 讜诪讬讜砖讘 诇砖讜谉 讛转讜住' 注"砖:

